ތެދުވިސްނުން: ލަދުވެތި ކަމުން ޤަދަރުވެރިކަމަށް 3\nލަދުވެތި ކަމުން ޤަދަރުވެރިކަމަށް 3\nކުރިން ނިޔާކުރައްވާފައިވާ ދެކަންތަކެއް\nއާދަމުގެ ދަރިންނާއިމެދު މާތް ﷲ ކުރިން އިރާދަކުރައްވާ ނިޔާ ކުރައްވާފައިވާ ކަންތައް އެކަލާނގެ ކީރިތި ޤުރުއާނުގައި ސާފުކޮށް ބަޔާން ކޮށްދެއްވާފައި ވެއެވެ. މިލަފުޒު 'މަޤުޟިއްޔާ' މުޅި ޤުރުއާނުގައިވެސް ވަނީ އެންމެ ދެ ތަނުގައެވެ. އެއީ މަރިޔަމް ސޫރަތުގެ 21 ވަނަ އާޔަތާއި 71 ވަނަ އާޔަތެވެ. އޭގެ މާނައަކީ '(ގަދަ) އަމުރުން އަމުރު ކުރެވި ނިމިގެންވާ' ނުވަތަ (އެކަލާނގެ) 'ޤަޟާ ޤަދަރުގައި ނިޔާކޮށް ނިންމަވާފައިވާ' ކަމެކޭއެވެ.\nقَالَ كَذَلِكِ قَالَ رَبُّكِ هُوَ عَلَيَّ هَيِّنٌ وَلِنَجْعَلَهُ ءايَةً لِلنَّاسِ وَرَحْمَةً مِنَّا وَكَانَ أَمْرًا مَقْضِيًّا\n"އެ މަލާއިކަތާ ދެންނެވިއެވެ. ކަމަނާގެ ވެރިރަސްކަލާނގެ ވަޙީ ކުރައްވަނީ މިހެންނެވެ: 'އެއީ އަހުރެންނަށް ދާދި ފަސޭހަކަމެކެވެ. އަދި (ދަންނައެ) އަހުރެމެން (ކަމަނާގެ) ދަރިފުޅަކީ، އަހުރެމެންގެ ޙަޟުރަތުން މީސްތަކުންގެ ގާތަށް ފޮނުއްވި ނިޝާނަކަށް އަދި ރަޙްމަތެއް ކަމުގައި ލައްވާހުށީމެވެ. އަދި (ދަނެއު!) މިއީ އަމުރުވެވިގެން ނިމިގެންވާ ކަމެކެވެ." (މަރިޔަމް 21:19)\nوَإِنْ مِنْكُمْ إِلَّا وَارِدُهَا كَانَ عَلَى رَبِّكَ حَتْمًا مَقْضِيًّا\n"އަދި ކަލޭމެން (ކާފިރުން)ކުރެ ކޮންމެ މީހަކުވެސް އެ (ނަރަކަ) އަށް ވަންނާނެއެވެ. މިއީ ގަދަ އަމުރުން އަމުރު ކުރެވި ނިމިގެންވާ ކަމެކެވެ." (މަރިޔަމް 71:19)\nމުޅި ޤުރުއާނުގައިވެސް މި ލަފުޒު 'މަޤުޟިއްޔާ' އޮތް އެހެން އާޔަތެއް ނުވެއެވެ. މަތީގައި ވާ ފުރަތަމަ އާޔަތުން ދައްކަނީ ﷲ ގެ ޤަޟާޤަދަރުގައި ނިންމަވާފައިވާ ރަޙްމަތުގެ ވާހަކައެވެ. ދެވަނަ އާޔަތުން ދައްކަނީ ހަމަ އެފަދައިން ނިންމަވާފައިވާ ނަރަކައިގެ އަލިފާނުގެ ވާހަކައެވެ. މުޅިން އިދިކޮޅު ދެ ކަންތައް ﷲ ކުރިން ނިންމަވާފައިވާކަން އެއީ ޝައުޤުވެރި ކަމެކެވެ. ނަރަކައިގެ އަލިފާނާއި ރަޙުމަތާއި އިއްތިފާޤުވާނެހެއްޔެވެ؟ ހަމަ ހިލާ ނުވާނެއެވެ. އެއީ މުޅިން އިދިކޮޅު ދެ ކަންތަކެވެ. ރަޙްމަތަކީ ނަރަކައިގެ އަލިފާނުގެ އިދިކޮޅެވެ. އަދި ނަރަކައިގެ އަލިފާނަކީ ރަޙްމަތުގެ އިދިކޮޅެވެ. ސުވަރުގޭގައި ﷲ ގެ ރަޙްމަތްފުޅު ލިބޭ މީހާއަކީ ނަރަކައިގެ އަލިފާނުގައި ﷲ ގެ ކޯފާއާއި ޢަޒާބު ލިބޭ މީހާގެ އިދިކޮޅެވެ. އިންސާނަކަށް ﷲ ގެ ރަޙްމަތްފުޅު ލިބިއްޖެނަމަ އެ އިންސާނަކު ނަރަކައަށް ނުދާނެއެވެ. އަދި ކިއެއްތަ، އެމީހަކު ދާނީ އަބަދަށްޓަކައި ދެމިތިބޭނެ ބަގީޗާއަށެވެ. (ސުވަރުގެއަށެވެ.) އެމީހެއްގެ ނަޞީބަކީ ދެމިހުންނަނިވި ނަރަކަ ނަމަ އެމީހަކަށް ﷲ ގެ ރަޙްމަތްފުޅު އެއްގޮތަކަށް ވެސް ނުލިބޭނެއެވެ.\nއެހެންވީމާ މީގެ މާނައަކީ ކޮބައިބާއެވެ؟ މީގެ މާނައަކަށް ވާނީ މި އިދިކޮޅު ދެކަންތަކުގެ ތެރެއިން އަޅުގަނޑުމެން ބޭނުންގޮތެއް އިޚްތިޔާރު ކުރެވޭނެގޮތް އެކަލާނގެ އަމުރުފުޅުން ނިންމަވާފައި ވާކަން އެކަންޏެވެ. އަޅުގަނޑުމެން ﷲ ގެ ރަޙްމަތްފުޅު ބަލައިގަތުމެވެ. ނޫނީ އެކަލާނގެ އަޅުގަނޑުމެން ނަރަކައިގެ އަލިފާނުގެ ތެރެއަށް ފުރުއްވުމެވެ. އަޅުގަނޑުމެން ތެދުމަގުގައި ހިނގަނީ ކަމަށް ވަންޏާ އަޅުގަނޑުމެންނަށް އެ ރަޙްމަތްފުޅު ލިބޭނެއެވެ. އެމަގުގައި ނުހިނގައިފިއްޔާ އަޅުގަނޑުމެންގެ ނަޞީބަކަށް ވާނީ، އެތަނަކުން އަޅުގަނޑުމެންގެ ޢިއްޒަތް އަޅުގަނޑުމެންނަށް ދުވަހަކުވެސް ނުލިބޭނޭ، ނަރަކައިގެ ހުތުރުވެގެންވާ ގަދަ ޢަޒާބެވެ. އަޅުގަނޑުމެންގެ ކުރިމަތީގައި ވާ އިޚްތިޔާރަކީ މިއީއެވެ: އަޅުގަނޑުމެން އެކަލާނގެ ރަޙްމަތްފުޅު ނުވަތަ ނަރަކައިގެ ވޭންދެނިވި ހުތުރު އަޒާބު ހޯދުމެވެ. އެއްވެސް މީހަކު ނަރަކައިން މަންޒިލެއް ބޭނުންވާނެބާއެވެ؟ ހަމަ ޔަގީނުންވެސް ނުވާނެއެވެ. ވީއިރު އަޅުގަނޑުމެން ދެމިހުންނަނިވި ދާއިމީ ބަގީޗާތަކަށް ގެންގޮސް ދޭނޭ ރަޙްމަތްފުޅު ޙާޞިލު ކުރާނީ ކިހިނެތް ބާއެވެ؟ ތެދު މަގު އަޅުގަނޑުމެން ގެންގޮސް ދެނީ ރަޙުމަތަށެވެ. އެ މަގާއި މެދު ޣާފިލުވުން، ގެންގޮސް ދޭނީ ހުތުރު ޢަޒާބުގެ ތެރެއަށެވެ.\nقَالَا رَبَّنَا ظَلَمْنَا انفُسَنَا وَانْ لَمْ تَغْفِرْ لَنَا وَتَرْحَمْنَا لَنَكُونَنَّ مِنْ الْخَسِرِينَ\n"އެދެކަނބަލުން ދެންނެވިއެވެ. 'އަޅަމެން ހައްދަވައި ބޮޑުކުރެއްވި ރަސްކަލާކޯއެވެ. އަޅަމެން އަމިއްލަ ނަފްސަށް އަނިޔާވެރި ވެއްޖައިމެވެ. އަދި އިބަސުވާމީންގެ އަޅަމެންނަށް ޢަފޫ ކުރައްވައި ރަޙްމުވެރިވެ ވޮޑިނުގަންފިނަމަ ހަމަ ކަށަވަރުން އަޅަމެން ވާހުށީ ގެއްލެނިވެގެންވާ މީހުންގެ ތެރެއިންނެވެ." (އަޢުރާފް 23:7)\nއެއްގޮތަކީ (ތެދުމަގުގައި އުޅެގެން) ﷲ ގެ ރަޙްމަތާއި މަޣްފިރަތު ލިބުމެވެ. އަނެއްގޮތަކީ (ނަރަކައިގެ ގަދަ ޢަޒާބުގައި) ގެއްލެނިވެގެން ދިޔުމެވެ.\nތެދުމަގުން ބޭރުގައި ހިނގަނިކޮށް އަޅުގަނޑުމެން މަރުވެއްޖެނަމަ އަޅުގަނޑުމެންގެ މަންޒިލަކަށް ވާނީ ﷲ ގަދަ އަމުރުން އަމުރު ކުރައްވާ ނިންމަވާފައިވާ ދެމިހުންނަނިވި ނަރަކައިގެ އަލިފާނެވެ. އެކަމަކު އަޅުގަނޑުމެން މަރުވާ އިރު ހިނގަމުން ދިޔައީ ތެދުމަގުގައި ކަމުގައިވާނަމަ އެ މަގު، އަޅުގަނޑުމެން ގެންދާނީ، ﷲ ގެ ރަޙްމަތަށާއި ދެމިހުންނަނިވި ބަގީޗާތަކަށެވެ.\nﷲ ގެ ރަޙްމަތްފުޅު\nތެދުމަގާއި ބެހޭ ގޮތުން ކީރިތި ޤުރުއާން އަޅުގަނޑުމެންނަށް އަންގަވަނީ ކީކޭބާއެވެ؟ ޢަމަލީ ގޮތުން އަޅުގަނޑުމެންނަށް ތެދުމަގުގައި ހިނގޭނީ ކިހިނެތް ބާއެވެ؟\nوَلَمَّا ضُرِبَ ابْنُ مَرْيَمَ مَثَلًا إِذَا قَوْمُكَ مِنْهُ يَصِدُّونَ وَقَالُوا ءألِهَتُنَا خَيْرٌ أَمْ هُوَ مَا ضَرَبُوهُ لَكَ إِلَّا جَدَلًا بَلْ هُمْ قَوْمٌ خَصِمُونَ إِنْ هُوَ إِلَّا عَبْدٌ أَنْعَمْنَا عَلَيْهِ وَجَعَلْنَهُ مَثَلًا لِبَنِي إِسْرَءيلَ وَلَوْ نَشَاءُ لَجَعَلْنَا مِنْكُمْ مَلَئِكَةً فِي الْأَرْضِ يَخْلُفُونَ وَإِنَّهُ لَعِلْمٌ لِلسَّاعَةِ فَلَا تَمْتَرُنَّ بِهَا وَاتَّبِعُون هَذَا صِرَطٌ مُسْتَقِيمٌ وَلَا يَصُدَّنَّكُمْ الشَّيْطَنُ إِنَّهُ لَكُمْ عَدُوٌّ مُبِينٌ وَلَمَّا جَاءَ عِيسَى بِالْبَيِّنَتِ قَالَ قَدْ جِئْتُكُمْ بِالْحِكْمَةِ وَلِأُبَيِّنَ لَكُمْ بَعْضَ الَّذِي تَخْتَلِفُونَ فِيهِ فَاتَّقُوا اللَّهَ وَأَطِيعُون إِنَّ اللَّهَ هُوَ رَبِّي وَرَبُّكُمْ فَاعْبُدُوهُ هَذَا صِرَطٌ مُسْتَقِيمٌ\n"އަދި މަރިޔަމުގެފާނުގެ ދަރިކަލުން މިސާލެއް ކަމުގައި ދެއްވުނު ހިނދު ކަލޭގެފާނުގެ ޤައުމުގެ މީހުން އެކަމާއި މެދު މަލާމާތް ކޮށްގަތެވެ.\nއަދި އެމީހުން ބުންޏެވެ. 'ރަގަޅީ ތިމަންމެންގެ ކަލާނގެތައްހޭ ނުވަތަ އެކަލޭގެފާނުހޭ؟' މިގޮތަށް އެމީހުން މިސާލު ޖަހަނީ ކަލޭގެފާނާއި ޖަދަލު ކުރުމަށްޓަކައި ފިޔަވައި އެހެން ބޭނުމަކު ނޫނެވެ. އަދި ކިއެއްހެއްޔެވެ. އެ މީހުންނަކީ ދެކޮޅުވެރި ބަޔަކީއެވެ.\nއެކަލޭގެފާނަކީ ތިމަންސުވާމީންގެ އެކަލޭގެފާނަށް ނިޢުމަތް ލެއްވި އަޅަކީއެވެ. އަދި، ބަނީ އިސްރާއީލު ވަންހައިގެ މީހުންނަށް ޢިބްރަތް ހުރި މިސާލެއް ކަމުގައި އެކަލޭގެފާނު ލެއްވީމެވެ. އަދި ތިމަންސުވާމީންގެ އިރާދަ ކުރައްވައިފިނަމަ ދުނިޔޭގައި ވެރިކަން ކުރާނޭ މަލާއިކަތުންތަކެއް ތިޔަބައިމީހުންގެ ތެރެއިން ހައްދަވައިފީމުހެވެ. ހަމަ ކަށަވަރުން އެކަލޭގެފާނަކީ އެ ސާޢަތުގެ (ނުވަތަ ގަޑީގެ، ނުވަތަ ޤިޔާމަތް ދުވަހުގެ) ޢިލްމެވެ. ވީމާ އެކަމާއިމެދު ޝައްކު ނުކުރާށެވެ. އަދި ތިމަން ސުވާމީންގެއަށް ތަބާވާށެވެ. މިއީ ޙައްޤު ތެދު މަގެވެ.\nއަދި ތިޔަބައިމީހުން އީމާންވުމަށް ޝައިޠާނާ ލައްވާ ހުރަސް އެޅުނަ ނުދޭށެވެ. ފަހެ އޭނާއަކީ ތިޔަބައިމީހުންނަށް ހުރި ފާޅުވެގެންވާ ދުޝްމިނެކެވެ. ފާޅުވެގެންވާ ދަލީލުތަކާއިގެން ޢީސާގެފާނު ވަޑައިގެން ވިދާޅުވިއެވެ. 'ތިޔަބައިމީހުންގެ ގާތަށް ތިމަންކަލޭގެފާނު މިވަޑައިގަތީ ޙިކްމަތާއިގެންނެވެ. އަދި ތިޔަބައިމީހުން އެކަންތައްތަކާއިމެދު ޚިލާފުވާ ބައެއް ކަންތައްތައް ހާމަކޮށް ދެއްވުމަށެވެ. ފަހެ ތިޔަބައިމީހުން މާތް ﷲ އަށް ތަޤުވާވެރިވެ ތިމަންކަލޭގެފާނަށް ކިޔަމަން ވާހުށިކަމެވެ. ހަމަ ކަށަވަރުން މާތް ﷲ އީ ތިމަންކަލޭގެފާނާއި ތިޔަބައި މީހުން ހައްދަވައި ބޮޑުކުރެއްވި ކަލާނގެއެވެ. ފަހެ ތިޔަބައިމީހުން އެކަލާނގެ ކިބަފުޅަށް އަޅުކަންކުރާހުށިކަމެވެ. މިއީ ޙައްޤު ތެދުމަގެވެ." (ޒުޚްރުފް 43: 57-64 އަދި އާލު ޢިމްރާން ސޫރަތުގެ 50 ވަނަ އާޔަތާއި 51 ވަނަ އާޔަތްވެސް ބައްލަވާށެވެ.)\nމި އާޔަތްތަކުން ތެދުމަގުގައި ހިނގުމާއި ބެހޭގޮތުން އަޅުގަނޑުމެންނަށް އާދެވުނީ ކޮން ޙައްލަކަށް ބާއެވެ؟ ތެދުމަގު ގުޅިފައި މިވަނީ ﷲ އަށް ތަޤުވާވެރިވުމާއި އެކަލާނގެ ކިބައަށް އަޅުކަންކުރުމާއިއެވެ.\nوَلَمَّا جَاءَ عِيسَى بِالْبَيِّنَتِ قَالَ قَدْ جِئْتُكُمْ بِالْحِكْمَةِ وَلِأُبَيِّنَ لَكُمْ بَعْضَ الَّذِي تَخْتَلِفُونَ فِيهِ فَاتَّقُوا اللَّهَ وَأَطِيعُون إِنَّ اللَّهَ هُوَ رَبِّي وَرَبُّكُمْ فَاعْبُدُوهُ هَذَا صِرَطٌ مُسْتَقِيمٌ\n"އަދި ތިމަން ސުވާމީންގެއަށް ތަބަޢަވާށެވެ. ތެދުމަގަކީ މިއީއެވެ." "ﷲ އަށް ބިރުވެތިވެ (ތަޤުވާވެރިވެ)، ޢީސާގެފާނަށް ކިޔަމަންވެ، ﷲ އަށް އަޅުކަން ކުރުމެވެ."\n"ފަހެ ތިޔަބައިމީހުން މާތް ﷲ އަށް ތަޤުވާވެރިވެ ތިމަންކަލޭގެފާނަށް ކިޔަމަން ވާހުށިކަމެވެ. ހަމަ ކަށަވަރުން މާތް ﷲ އީ ތިމަންކަލޭގެފާނާއި ތިޔަބައި މީހުން ހައްދަވައި ބޮޑުކުރެއްވި ކަލާނގެއެވެ. ފަހެ ތިޔަބައިމީހުން އެކަލާނގެ ކިބަފުޅަށް އަޅުކަންކުރާހުށިކަމެވެ. މިއީ ޙައްޤު ތެދުމަގެވެ."\nއެހެންވީމާ އަޅުގަނޑުމެން ﷲ އަށް އަޅުކަންކޮށް އެކަލާނގެއަށް ތަޤުވާވެރިވެ އެކަލާނގެއަށް ތަބަޢަ ވާންޖެހޭނެއެވެ. އަދި އަޅުގަނޑުމެންގެ ސާހިބު ޢީސާގެފާނަށް ކިޔަމަން ވާން ޖެހޭނެއެވެ. ތެދުމަގުގައި ހިނގުމުގައި، އެހެންވީމާ، އެކުލެވިގެން ވާ ކަންތައްތަކަކީ:\nﷲ އަށް ތަބަޢަވުމެވެ. "އަދި ތިމަންސުވާމީންގެއަށް ތަބަޢަވާށެވެ."\nﷲ އަށް ބިރުވެތި ވުމެވެ. "ﷲ އަށް ތަޤުވާވެރި ވާށެވެ."\nއަޅުގަނޑުމެންގެ ސާހިބާ ޢީސާ ގެފާނަށް ކިޔަމަންވުމެވެ. "ތިމަންކަލޭގެފާނަށް ކިޔަމަން ވާށެވެ."\nﷲ އަށް އަޅުކަން ކުރުމެވެ. "ވީމާ ﷲ އަށް އަޅުކަން ކުރާށެވެ."\nމަރިޔަމް ސޫރަތުގައި ﷲ ގެ އަމުރުފުޅަށް، އަޅުގަނޑުމެންނަށް ދެއްވަން ނިންމަވާފައި ވާ ރަޙުމަތްފުޅުގެ ވާހަކައިންވެސް އިޝާރާތް ކުރައްވަނީ ހަމަ މި މިޞްރާބަށެވެ.\n"އެ މަލާއިކަތާ ދެންނެވިއެވެ. ކަމަނާއެ ވެރިރަސްކަލާނގެ ވަޙީ ކުރައްވަނީ މިހެންނެވެ: 'އެއީ އަހުރެންނަށް ދާދި ފަސޭހަކަމެކެވެ. އަދި (ދަންނައެ) އަހުރެމެން (ކަމަނާގެ) ދަރިފުޅަކީ، އަހުރެމެންގެ ޙަޟުރަތުން މީސްތަކުންގެ ގާތަށް ފޮނުވި ނިޝާނަކަށް އަދި ރަޙްމަތެއް ކަމުގައި ލާހުށީމެވެ. އަދި (ދަނެއު!) މިއީ އަމުރުވެވިގެން ނިމިގެންވާ ކަމެކެވެ." (މަރިޔަމް 21:19)\nقَالَ إِنَّمَا أَنَا رَسُولُ رَبِّكِ لِأَهَبَ لَكِ غُلَمًا زَكِيًّا قَالَتْ أَنَّى يَكُونُ لِي غُلَمٌ وَلَمْ يَمْسَسْنِي بَشَرٌ وَلَمْ أَكُْ بَغِيًّا\n"މީސްތަކުންގެގާތަށް މާތް ﷲ ފޮނުއްވި މުޢުޖިޒާތަކަށް (ނިޝާނަކަށް) އަދި ރަޙްމަތަކަށް މާތް ﷲ ލެއްވީ" ކޮން ބޭފުޅެއް ބާއެވެ؟ އޭގެ ކުރީ ދެ އާޔަތެކޭ އެއްފަދައިން މި އާޔަތުގައިވެސް ނަންގަނެވިގެންވާ ބޭފުޅަކީ އަޅުގަނޑުމެންގެ ސާހިބާ ޢީސާގެފާނުގެ ވާހަކައެވެ.\n"އެ މަލާއިކަތާ ބުންޏެވެ. "އަހުރެންނަކީ ކަމަނާގެ ވެރި ރަސްކަލާނގެ ފޮނުއްވި ރަސޫލަކީމެވެ. (އެކަލާނގެ ވަޙީކުރައްވައެވެ.) 'އަހުރެން ކަމަނާއަށް އުޅުން މަތިވެރި (ނުހަނު) ޠާހިރު (ފާފަތަކުން ސާފުވެގެންވާ) (ޞާލިޙު) ފިރިހެން ދަރިފުޅަކު ދެއްވާ ވޮޑިގަންނަވާހުށީމެވެ.'\nއެކަމަނާ ބުންޏެވެ. 'އަޅާއަށް ދަރިއަކު ލިބޭހުށީ ކޮން އިރަކުންތޯއެވެ؟ އަދި މިވީހާތަނަށް، ދުވަހަކުވެސް އަޅުގެ ގައިގައި އެއްވެސް ފިރިހެނަކު ޖެހިފައެއް ނުވެއެވެ! އަދި، އަޅު، އަބުރުނެތް ގޮތެއްގައި، ނުމެ އުޅެންމެއެވެ.'" (މަރިޔަމް 19:19-20)\nއެހެންވީމާ ﷲ ކުރިން ނިޔާކުރައްވާފައިވާ ރަޙްމަތްފުޅަކީ އަޅުގަނޑުމެންގެ ސާހިބު ޢީސާގެފާނެވެ. އަދި ތެދުމަގުގައި ހިނގުން ގުޅިފައިވަނީ ޢީސާގެފާނަށް ކިޔަމަން ވުމާއިއެވެ.\nއަޅުގަނޑުމެންގެ ގެއްލިފައިވާ ޢިއްޒަތް އަނބުރާ ހޯއްދަވައި ދެއްވުމަށް ޓަކައި ﷲ ފޮނުއްވި ޢިއްޒަތްތެރިޔާ އަކީ އަޅުގަނޑުމެންގެ ސާހިބު ޢީސާގެފާނު ބާއެވެ؟ އަޅުގަނޑުމެން މަތީގައި ނަންގަނެފައިވާ ހުރިހާ ސިފަފުޅުތަކެއް އެކަލޭގެފާނުގެ ކިބައިގައި ވޭ ބާއެވެ؟\nހުރިހާ (ފާފަތަކުން) ޠާހިރު ވެގެންވާ މީހަކަށް ވާންޖެހޭނެއެވެ.\nމަތިވެރި މަޤާމެއް ލިބިފައި ވާންޖެހޭނެއެވެ.\nޢިއްޒަތްތެރިއަކަށް ވާން ޖެހޭނެއެވެ.\nﷲ އާއި ކުއްތަން ވެގެންވާ ބޭފުޅަކަށް ވާންޖެހޭނެއެވެ.\nއަޅުގަނޑުމެންގެ ސާހިބު ޢީސާގެފާނުގެ ސިފަފުޅުތަކާއި ބެހޭގޮތުން ކިޔާލަމާ ހިނގާށެވެ.\nقَالَ إِنَّمَا أَنَا رَسُولُ رَبِّكِ لِأَهَبَ لَكِ غُلَمًا زَكِيًّا\n"އެ މަލާއިކަތާ ބުންޏެވެ. "އަހުރެންނަކީ ކަމަނާގެ ވެރި ރަސްކަލާނގެ ފޮނުއްވި ރަސޫލަކީމެވެ. (އެކަލާނގެ ވަޙީކުރައްވައެވެ.) 'އަހުރެން ކަމަނާއަށް އުޅުން މަތިވެރި (ނުހަނު) ޠާހިރު (ފާފަތަކުން ސާފުވެގެންވާ) (ޞާލިޙު) ފިރިހެން ދަރިފުޅަކު ދެއްވާ ވޮޑިގަންނަވާހުށީމެވެ.' (މަރިޔަމް 19:19)\nيَا أَهْلَ الْكِتَبِ لَا تَغْلُوا فِي دِينِكُمْ وَلَا تَقُولُوا عَلَى اللَّهِ إِلَّا الْحَقَّ إِنَّمَا الْمَسِيحُ عِيسَى ابْنُ مَرْيَمَ رَسُولُ اللَّهِ وَكَلِمَتُهُ أَلْقَاهَا إِلَى مَرْيَمَ وَرُوحٌ مِنْهُ فَآمِنُوا بِاللَّهِ وَرُسُلِهِ وَلَا تَقُولُوا ثَلَاثَةٌ انتَهُوا خَيْرًا لَكُمْ إِنَّمَا اللَّهُ إِلَهٌ وَاحِدٌ سُبْحَانَهُ أَنْ يَكُونَ لَهُ وَلَدٌلَهُ مَا فِي السَّمَاوَاتِ وَمَا فِي الْأَرْضِ وَكَفَى بِاللَّهِ وَكِيلًا\n"ހަމަ ކަށަވަރުން މަރިޔަމުގެފާނުގެ ދަރިކަލުން މަސީޙު ޢީސާގެފާނަކީ ﷲ ގެ ރަސޫލާއެވެ. އަދި، އެކަލާނގެ މަރިޔަމުގެފާނަށް ފޮނުއްވި، އެކަލާނގެ ބަސްފުޅެވެ. (އަމުރުފުޅެވެ.) އަދި އެކަލާނގެ ޙަޟުރަތުން ފޮނުއްވި ރޫޙުފުޅެކެވެ." (ނިސާ 171:4)\nاذ قالت الملائكة يامريم ان الله يبشرك بكلمة منه اسمه المسيح عيسى ابن مريم وجيها في الدنيا والاخرة ومن المقربين\n"މަލާއިކަތުން ދެންނެވި ހިނދެވެ. އޭ މަރިޔަމުގެފާނެވެ. މާތް ﷲ ގެ ކިބަފުޅުން ކަލިމަ ފުޅެއް (ކަމަށްވާ ދަރިކަލަކު) ކަނބުލޭގެފާނަށް ލިބި ވަޑައިގަންނަވާނޭ ކަމުގެ އުފާވެރި ޚަބަރު އެކަލާނގެ ކަނބުލޭގެފާނަށް އަންގަވަތެވެ. އެ ދަރިކަލުންގެ ނަމަކީ މަރިޔަމުގެ ފާނުގެ ދަރިކަލުން މަސީޙް ޢީސާ އެވެ. ދުނިޔެއާއި އާޚިރަތުގައި މާތްކަމާއި މަތިވެރިކަން ލިބިގެންވާ، އަދި މާތް ﷲ އާއި އަރިސް ކުރެވިގެންވާ ބޭފުޅަކު ކަމުގައި އެކަލޭގެފާނު ވާ ހުއްޓެވެ." (އާލު ޢިމްރާން 45:3)\nއެހެންވީމާ އަޅުގަނޑުމެންގެ ސާހިބު ޢީސާގެފާނަކީ:\nއެންމެހާ ފާފަތަކުން ޠާހިރުވެގެންވާ ޞާލިޙް ބޭފުޅެކެވެ.\nމަތިވެރި މަޤާމެއް ލިބިވަޑައިގެން ހުންނެވި ބޭފުޅެކެވެ. "އެކަލާނގެ މަރިޔަމުގެފާނުގެ އަރިހަށް ފޮނުއްވި ﷲ ގެ ކަލިމަފުޅެވެ. އަދި އެކަލާނގެ ޙަޟުރަތުން ފޮނުއްވުނު ރޫޙުފުޅެކެވެ."\nޢިއްޒަތްތެރި ބޭފުޅެކެވެ. "ދުނިޔެއާއި އާޚިރަތުގައި މާތްކަމާއި މަތިވެރިކަން ލިބިގެންވާ" ބޭފުޅެކެވެ.\nމާތް ﷲ އާއި އަރިސް ބޭފުޅެކެވެ. "އަދި މާތް ﷲ އާއި އަރިސް ކުރެވިގެންވާ ބޭފުޅަކު ކަމުގައި އެކަލޭގެފާނު ވާ ހުއްޓެވެ."\nއަދި މިއަށްވުރެވެސް މުހިއްމު ކަމަކީ މުޅި ޤުރުއާނުގައިވެސް ފާފައެއް ނެތް ޠާހިރު ބޭފުޅަކު ކަމުގައި ނަންގަނެވިގެން ވަނީ ހަމަ އެކަނި އަޅުގަނޑުމެންގެ ސާހިބު ޢީސާގެފާނެވެ. އެކަލާނގެ ޙަޟުރަތުން ފޮނުއްވުނު ކަލިމަފުޅެއްގެ ގޮތުގައި ބަޔާން ކުރެވިގެންވަނީވެސް އެކަލޭގެފާނެވެ. އެކަލާނގެ ޙަޟުރަތުން ފޮނުއްވުނު ރޫޙުފުޅެއްގެ ގޮތުގައި ވަނީވެސް ހަމައެކަނި އެކަލޭގެފާނެވެ. ދުނިޔެއާއި އާޚިރަތުގައި މާތް ކަމާއި މަތިވެރި ދަރަޖަ ލިބިގެންވާ ބޭފުޅެއް ކަމުގައި ބަޔާން ކުރައްވާފައި ވަނީ ހަމައެކަނި އެކަލޭގެފާނެވެ. އަދި ﷲ އާއި އަރިސް ބޭފުޅަކު ކަމުގައި ޢީސާގެފާނު ފިޔަވައި އެހެން އެއްވެސް ބޭފުޅަކު ވާ ކަމަށް ކީރިތި ޤުރުއާނުގައި ނުވެއެވެ.\nއެކަމަކު ލޭ އޮހޮރުވުން އެއީ އަޅުގަނޑުމެންގެ ސާހިބު ޢީސާގެފާނުގެ މައްޗަށްވެސް ހިންގުނު ކަމެއްބާއެވެ؟\nاِذْ قَالَ اللَّهُ يَعِيسَى اِنِّي مُتَوَفِّيكَ وَرَافِعُكَ اِلَيَّ وَمُطَهِّرُكَ مِنْ الَّذِينَ كَفَرُوا وَجَاعِلُ الَّذِينَ اتَّبَعُوكَ فَوْقَ الَّذِينَ كَفَرُوا اِلَى يَوْمِ الْقِيَمَةِ ثُمَّ اِلَيَّ مَرْجِعُكُمْ فَاحْكُمُ بَيْنَكُمْ فِيمَا كُنْتُمْ فِيهِ تَخْتَلِفُونَ\n"ޢީސާގެފާނަށް މާތް ﷲ ވަޙީ ކުރެއްވި ހިނދެވެ. 'އޭ ޢީސާގެފާނެވެ. އަހުރެން ކަލޭގެފާނު މަރުއްވާހުށީމެވެ. އަދި އަހުރެންގެ ގާތަށް އުފުއްލަވައި މަތިވެރި ކުރައްވާހުށީމެވެ. އަދި ކާފަރުންގެ ފަރާތުން ކަލޭގެފާނު ދުރުކުރައްވާހުށީމެވެ. އަދި ޤިޔާމަތް ދުވަހާއި ޖެހެންދެންވެސް ކާފިރުވީ މީހުންނަށްވުރެ މަތިވެރި ދަރަޖައެއްގައި ކަލޭގެފާނަށް ތަބަޢަވީ މީހުން ލައްވާހުށީމެވެ. އެއަށްފަހު ކަލޭމެން އެނބުރި އަންނަހުށީ އަހުރެންގެ ޙަޟުރަތަށެވެ. އެއިރުން ކަލޭމެންގެ މެދުގައި ދެބަސްވެވުނު ކަންތަކާއިމެދު އަހުރެން ފައިޞަލާ ކުރައްހުށީމެވެ.'" (އާލު ޢިމްރާން 55:3)\nمَا قُلْتُ لَهُمْ إِلَّا مَا أَمَرْتَنِي بِهِ أَنْ اعْبُدُوا اللَّهَ رَبِّي وَرَبَّكُمْ وَكُنتُ عَلَيْهِمْ شَهِيدًا مَا دُمْتُ فِيهِمْ فَلَمَّا تَوَفَّيْتَنِي كُنتَ أَنْتَ الرَّقِيبَ عَلَيْهِمْ وَأَنْتَ عَلَى كُلِّ شَيْءٍ شَهِيدٌ\n"އެމީހުންގެ ތެރޭގައި މިއަޅާ ހުރިހައި ހިނދަކު އެ ބައިމީހުންގެ މައްޗަށް ހެކިވެރިޔަކު ކަމުގައި ވީމެވެ. ދެން އިބަސުވާމީންގެ މިއަޅާ މަރުއްވައިފި ހިނދު އެބައިމީހުންގެ މައްޗަށް ބައްލަވާ ކަމުގައި އިބަ ސުވާމީންގެ ވޮޑިގެންފީމުއެވެ. ކޮންމެ ކަމެއްގެ މައްޗަށް އިބަސުވާމީންގެއަކީ ހެކިވެވޮޑިގެންވާ ރަސްކަލާނގެއެވެ." (މާއިދާ 117:5)\nފުރަތަމަ އާޔަތުން ވަޙީ ކުރައްވަނީ މުސްތަޤުބަލުގައި ކުރައްވާނެ ކަމަކާއި މެދުގައެވެ. "ﷲ ވަޙީ ކުރެއްވިއެވެ. އަހުރެން ކަލޭގެފާނު މަރުއްވާ ހުށީމެވެ."\nދެވަނަ އާޔަތުން ދައްކަވަނީ މާޒީވެއްޖެ ކަމެއްގެ ވާހަކައެވެ. "ދެން އިބަސުވާމީންގެ މިއަޅާ މަރުއްވައިފި ހިނދު" އޭއެވެ.\nއެހެންވީމާ އޭގެ ޖަވާބަކީ އާއެކޭއެވެ. އަޅުގަނޑުމެންގެ ސާހިބު ޢީސާގެފާނު މަރުވިއެވެ. އެކަލޭގެފާނަކީ އަޅުގަނޑުމެންގެ ސާހިބު އިބްރާހީމްގެފާނު އެކަލޭގެފާނުގެ ދަރިކަލުންގެ ބަދަލުގައި ކުރެއްވި މަތިވެރި ޤުރުބާނީގައްޔާއި އަޅުގަނޑުމެންގެ ސާހިބު އާދަމުގެފާނަށާއި އެކަލޭގެފާނުންގެ އަނބިކަނބަލުންނަށް ފޭރާން ހެއްދެވުމަށްޓަކައި ޤުރުބާންކުރެވުނު ޖަނަވާރުތަކުގެ ލެއަށް ޙަވާލާދެވޭ ރަމްޒެވެ.\nPosted by madhini at 6:00 AM\nLabels: religion, true path\nbeautiful example (3)\nMercy of Allah (3)\ntrue path (4)\n▼ Oct 26 (2)\nލަދުވެތި ކަމުން ޤަދަރުވެރިކަމަށް 4\nޢީސާގެފާނު ދެއްކެވި ރީތި ނަމޫނާ (1)\nއިންޖީލަކީ ބަދަލު ކުރެވިފައިވާ ފޮތްކޮޅެއް ނޫނެވެ..\nemme thedu magu\nsuvaruge - naraka


Modelaku Rape Kuran Ulhunu Taxi Driverakah Heyaruvaalaifi - Vaguthu\nމޮޑެލްއަކު ރޭޕްކުރަން އުޅުނު ޓެކްސީ ޑްރަވަރަކަށް ހޭއަރުވާލައިފި\nލަވަކިޔުންތެރިޔާ އަދި މޮޑެލް އޮލްގާ ޒުކުވާ ރަޝިޔާގެ މޮސްކޯގައި އޮތް ޕާޓީއެއް ނިންމާލުމަށްފަހު އެރި ޓެކްސީއެއްގައި އިން މީހަކު ރޭޕް ކުރަން އުޅުމުން ހޭއަރުވާލައިފިއެވެ.\nއޭނާ ރޭޕް ކުރަން އުޅުނީ ރޭގަނޑުގެ ވަގުތެއްގައި ކަރޯކޭ ބާއެއްގައި އޮތް ޕާޓީއެއް ނިންމާލުމަށްފަހު ގެއަށް ދިޔުމަށް އެރި ޓެކްސީއެއްގައި އިން ޑްރައިވަރެވެ. އޭނާ ބުނާގޮތުގައި، އޭނާ އެ ޓެކްސީއަށް އެރީއްސުރެ ޑްރައިވަރު ދިޔައީ އެކި ގޮތްގޮތަށް އޭނާއާ ފޮށެމުންނެވެ.\nއޮލްގާ އެ ޑްރައިވަރު ގާތުގައި އޭނާ ކުރަމުންދާ ކަންތައް ހުއްޓާލަން އެދުމުން، އެ ޑްރައިވަރު މަސައްކަތްކޮށްފައި ވަނީ އޭނާއަށް އަނިޔާ ކުރަންކަމަށް އޮލްގާ ވަނީ ބުނެފައެވެ.\nނަމަވެސް އޮލްގާ ރޭޕް ކުރުމުގެ ކުރިން އޭނާ ވަނީ އެ މީހާ ދުރަށް ޖައްސާލާފައެވެ. އެގޮތަށް އޮލްގާ ކަންތައް ކުރުމުން އެ ޑްރައިވަރު އޭނާގެ އިސްތަށިގަނޑުގައި ހިފާ ކާރުން ބޭރަށް ލާން މަސައްކަތް ކުރުމުން އޮލްގާވެސް ވަނީ އެމީހާގެ ގައިގާ ތަޅާފައެެވެ.\nއޮލްގާ ބުނީ، އެ މީހާ އަނިޔާ ކުރުމުން އޭނާގެ ނޭފަތުން ލޭވެސް އައި ކަމަށެވެ. އަދި އޭނާ ބާރަށް ހަޅޭލައްވާ ފުލުހުންނަށް ގުޅަން އުޅުމުން ފޯނު ޖަހައިގަނެގެން އެ ޑްރައިވަރު ފިލާފާއިވާކަމަށްވެސް އޭނާ ބުންޏެވެ.\nޖޫން 15, 2018 16:22\nޑްރައިވަރަށް ހޭއަރުވާލަން ކުރި ކަމަކީ ކޮބައިބާ؟\nޖޫން 15, 2018 22:22\nބާރައް ހަޅޭޢްލެވުން ތޯޢްޗެ!؟؟؟؟\nޖޫން 16, 2018 06:43\nފޯނު ހިފައިގެން ޑުރައިވަރު ފިލީ!!! އެއީ ޑްރަިވަރަށް އަރުވާލީ ހެޔަކީ!!\nޖޫން 15, 2018 22:21\nހޭއަރުވާލަން ޑްރައިވަރގެ މޫނަށް ފުމެލީ.


ފޮޓޯ ނަގައިގެން ލިބޭ ފައިސާގައި ނުޖެހި ބޭނުންވަނީ މީހުންނަށް އެހީވާން- ޔޫޝާއު\nފައިސާ އާއި ތަނަވަސްކަން ލިބުމަކީ ގިނަ މީހުންނަށް ހަމައެކަނި ދުނިޔެވީ ޙަޔާތާއިމެދު އެކަނި ވިސްނޭ ކަމެކެވެ.\nތިމާގެ އަމިއްލަ އެދުންތަކަށާއި އަމިއްލަ ތަނަވަސްކަމަށް އިސްކަން ނުދީ، އާޚިރަތަށް ވިސްނާ އެހެން މީހުންނާއިމެދު ވިސްނާ އުޅެނީ މަދު ބައެކެވެ. އަދި ތިމާއަށް ލިބޭ ފައިސާ އެހެން މީހުންނަށް ޞަދަގާތް ކުރުމުގެ ވިސްނުން ވެސް ގެންގުޅެނީ މަދު ބައެކެވެ.\nތަނަވަސްކަމާއި ދުނިޔެވީ ޙަޔާތް އިސްކޮށް ނުނަގާ، އެހެން މީހުންނަށް (ޚާއްސަކޮށް ސިއްޙީ ބަލިކަށިކަމެއް ޖެހިފައިވާ މީހުންނަށް) އެހީތެރިވުމުގައި ލާމަސީލު މިސާލެއް ދައްކާ އެކަކީ ކ. ގުޅި/ވައިޖެހޭގެ ޔޫޝާއު އިބްރާހިމް (23އ.) އެވެ.\nފޮޓޯނެގުމުގެ ކުޅަދާނަ ހުނަރު ލިބިފައިވާ ޔޫޝާއު ބުނަނީ، އެދާއިރާއިން މަސައްކަތް ކޮށްގެން އޭނާއަށް ލިބޭ ފައިސާގައި ނުޖެހި، އޭނާ ބޭނުން ވަނީ އެފައިސާއިން ބަޔަކަށް އެހީވާން ކަމަށެވެ. އަދި ދުނިޔެވީ ޙަޔާތަކީ އޭނާއަށް މުހިންމު ޙަޔާތެއް ނޫން ކަމުގައި ވެސް ޔޫޝާއު ބުންޏެވެ.\nދީލަތި ހިތެއް ލިބިފައިވާ ޔޫޝާއު ގެ ޙަޔާތުގެ މައްޗަށް ކުޑަކޮށް އަލިއަޅުވާލަމުން "މިއަދުނޫހަށް" ދިން ބަސްދީގަތުމެއްގައި އޭނާ ބުނެފައިވަނީ އޭނާ އަކީ ނިކަމެތި ހާލެއްގައި ދިރިއުޅުނު މީހެއް ކަމަށެވެ.\nމަހަށް ގޮސް އުޅުމުގެ ތެރެއިން، އޭނާ ވަރަށް ކުޑައިރު، ޔޫޝާއުގެ ބައްޕަގެ ފަޔަށް ލިބުނު ގެއްލުމެއްގެ ސަބަބުން ހިނގާބިނގާވެ އުޅުމުން ބައްޕަ މަޙްރޫމްވި ކަމަށް ޔޫޝާއު ބުންޏެވެ. އެހެންކަމުން، އާއިލާއަށް ޚަރަދުކޮށް އާއިލާ ބެލުމުގެ ޒިންމާ އެހިސާބުން ފެށިގެން ޔޫޝާއުގެ އަމިއްލަ ކޮނޑުގައި ހިތްވަރާއެކު އެޅިއެވެ.\n"އެއިރު އުމުރުން އެންމެ 14 އަހަރު ވާނީ. ވަޒީފާއެއް ހޯދަން ބޯޓްޔާޑަށް ގޮސް ކޮންމެވެސް ވަޒީފާއެއް ދިނުމަށް އެދުނިން. އެކަމަކު އެމީހުން ބުނީ ތިއުމުރުގެ ކުއްޖަކަށް ކުރެވޭނެ މަސައްކަތެއް އެތަނުގައި ހުރިހެން ހިއެއް ނުވެއޭ. އެހެންވެ ދެން ފަހުން ތިމާގެ މީހެއްގެ ކަންނެލި ދޯންޏަކުން ކަންނެއްޔަށް ދިޔުމުގެ ޖާގަ ލިބުނީ. އުމުރުން 16 އަހަރު ވަންދެން ކަންނެއްޔަށް ދިޔައިން" މަސައްކަތުގެ ދާއިރާއަށް ނިކުމެވުނު ގޮތް ކިޔާދެމުން ޔޫޝާއު ބުންޏެވެ.\nބުރަ އެހެންނަމަވެސް ހީވާގި ދިރިއުޅުމެއްގައި އުޅެމުން ދިޔަ ޔޫޝާއު މިހާރު މަސައްކަތް ކުރަމުން ދަނީ ރިސޯޓު ދާއިރާގައެވެ. ރިސޯޓެއްގެ ހައުސްކީޕިންގ ދާއިރާގައި އޭނާ މަސައްކަތް ކުރާތާ މިހާރު ހަތަރު އަހަރު ވެއްޖެއެވެ. މާތް ﷲ ގެ އިރާދަފުޅާއެކު ރަނގަޅު އާމްދަނީއެއް ލިބުމުގެ އިތުރުން، އޭނާއަށް ލިބުނު އަނެއް ހުނަރަކީ މީހުން އަޖައިބު ކުރުވަނިވި ގޮތްގޮތަށް ފޮޓޯ ނެގުމުގެ ހުނަރެވެ.\n"ފޮޓޯ ނެގުމަކީ ހޮބީއެއް. ހިލޭ ފޮޓޯ ނަގާދެނީ. ފޮޓޯ ނަގައިގެން އެއްވެސް އިރަކު ބޭނުމެއް ނޫން އަމިއްލައަށް އާމްދަނީއެއް ހޯދާކަށް. އެހެންނަމަވެސް ރައްޓެހިންތަކެއް ބުނި ފުޅާދާއިރާއެއްގައި އެކަން ކުރަންވީ ނޫންހޭ އަގެއް ނަގާގޮތަށް ޕޭޖެއް ހުޅުވައިގެން. ޔޫޝާއު ނަގާ ފޮޓޯތައް ވަރަށް ރީއްޗޭ. އެކަމަކު ފޮޓޯ ނަގައިގެން އެއްވެއް ފައިސާއެއް ހޯދަން ބޭނުން ނުވާތީ އަމިއްލައަށް ޗެލެންޖެއް ކުރީ. އެއީ ފޮޓޯ ނަގައިގެން ލިބޭ ފައިސާއިން އަބަދުވެސް ކޮންމެވެސް ބަލިކުއްޖަކަށް އެހީތެރިވުމަށް" ޔޫޝާއު ކިޔާދިނެވެ.\nއެގޮތުން ޔޫޝާއު އެންމެ ފުރަތަމަ އެހީތެރިވެފައިވަނީ ފައްޔާހު ނަމަކަށް ކިޔާ ކުޑަ ކުއްޖަކަށެވެ. އެއަށްފަހު ހުބެއިދާ ނަމަކަށް ކިޔާ ކުއްޖަކަށް ވެސް އެހީތެރިވިއެވެ. ޔޫޝާއު ގެ ފޮޓޯތައް ދައްކާލުމުގެ ގޮތުންނާއި އޭނާއާއި މުއާމަލާތު ކުރުމުގެ ގޮތުގައި ފޭސްބުކް ގައި އޭނާ ހުޅުވާލާފައިވާ ޕޭޖަށް ކިޔަނީ(U-shau’sGraphy) އެވެ.\n"ދުނިޔެވީ އުފާ އަޅުގަނޑު ބޭނުމެއް ނޫން. ދުނިޔެވީ ޙަޔާތް އަޅުގަނޑަށްވަނީ ކެހިވެރިވެފަ" ބަސްދީގަތުން ނިންމާލަމުން ޔޫޝައު ބުނެފައިވެއެވެ.


Raees Solih ge dhe aharu: Jazeeraa boahiyaavahi kamah evves unmeedheh neiy - Hama.mv\nރައީސް ސާލިހުގެ ދެ އަހަރު: ޖަޒީރާ ބޯހިޔާވަހިކަމަށް އެއްވެސް އުއްމީދެއް ނެތް\n11 ނޮވެމްބަރ 2020 | 13:21\nރައީސް ޞާލިހާއި ރައީސް ނަޝީދު\nބުދަ , 11 ނޮވެމްބަރ 2020 | 13:21\nޖަޒީރާ ގެއަކީ ފްލެޓެއް ނޫނެވެ. މާއުހަށް ބުރިބުރިއަށް ނަގާފައި ހުންނަ ޓަވަރުތަކެއްގެ ކުދިކުދި އެޕާޓްމެންޓު ތަކެއްވެސް ނޫނެވެ. ޖަޒީރާ ގޭގައި ދިރިއުޅޭ އާއިލާގެ ހުރިހާކަމެއް ހަމަޖައްސާން އޮންނާނީ ކުޑަކުޑަ ސިޓިން ރޫމެއް ނޫނެވެ. ޖަޒީރާ ގޭގެ އެންމެ އަސާސީ ސިފައަކީ އެކަށީގެންވާ ޖާގަ އެވެ. ގޯތިތެރެއާއި ބަދިގެދޮށް އޮންނަ ތަނަވަސް ދިރިއުޅުމެކެވެ.\nމިއީ އެމްޑީޕީން 2018 ވަނަ އަހަރުގެ ރިޔާސީ އިންތިހާބާއި ދިމާކޮށް ރައްޔިތުންގެ އަތަށް ދިއްކޮށްލި ވައުދު ފޮތުގެ ގަނޑަކުން ޕެރެގުރާފެކެވެ.\nރާއްޖޭގެ އާބާދީގެ ގާތްގަނޑަކަށް ތިންބައިކުޅަ އެއްބައި ދިރިއުޅެނީ މާލެ ސަރަހައްދުގަ އެވެ. އެއީ މާލެ ، ހުޅުމާލެ އަދި ވިލިމާލޭގަ އެވެ. މާލޭގައި ދިރިއުޅޭ އާބާދީގެ ބޮޑު ބައެއް އުޅެން ޖެހިފައިވަނީ ކުދި ގޮޅިތަކެއްގައި ވަރަށް ހާލުގައެވެ. މިވާހަކަ ދައްކާތާ ވީ ދުވަހެއްވެސް ނޭނގެ އެވެ. ސިޔާސީ ދާއިރާގައި ހަރަކާތްތެރިވާ މީހުންގެ އެންމެ ވަރުގަދަ ހަތިޔާރަކީވެސް ހަގީގަތުގައި ރައްޔިތުންގެ މި ހިތްދަތި ކަމެވެ.\nރައްޔިތުންގެ މި ހިތްދަތިކަމަށް ހައްލު ހޯދައި ދިނުމަށް ކޮންމެ ސަރުކާރެއްގައިވެސް މަސައްކަތްތަކެއް ކުރި އެވެ. ނުވަތަ ކުރާނެ ކަމަށް ބުންޏެވެ. އެކި ނަންނަމުގައި ފްލެޓުތައް އެޅުމާއި، މާލެ ސަރަހައްދުން ބޯހިޔާވަހިކަން ތަނަވަސް ކޮށްދިނުމުގެ އެކި މަޝްރޫއު ތަކެވެ.\nރައީސް އިބްރާހިމް މުހައްމަދު ޞާލިހުގެ އެންމެ ބޮޑު އެއް ވައުދަކީވެސް މިދެންނެވި ބޯހިޔާވަހިކަމުގެ ވައުދެވެ. ޖަޒީރާ ވައްޓަފާޅިއަކަށް ދިރިއުޅުން ބައްޓަން ކުރެވޭނެ ވަރުގެ ތަނަވަސް ގެތަކެއް ރައްޔިތުންނަށް ފޯރުކޮށްދޭނެކަމަށް އެމްޑީޕީން އެދުވަހު ވައުދު ވިއެވެ.\nހަގީގަތަށް ދަންނަވާނަމަ ހުރިހާ ކަމެއް ހަމަޖައްސަން ކުޑަކުޑަ ސިޓިން ރޫމެއްވެސް ނުލިބޭ އެތައް އާއިލާއެއް މާލޭގައި އެބަ ދިރިއުޅެ އެވެ. ތޮއް ޖެހިގެން 10 ދަރިން އެއް ކޮޓަރީގައި ގަޑި ބަހައިގެން ނިދާ އާއިލާތައްވެސް އެބަ އުޅެއެވެ. ރައްޔިތުންގެ ހާލަތު މިހެން އޮއްވާ ކުރީގެ ރައީސް އަބްދުﷲ ޔާމީން ވަނީ ދިރިއުޅުމުގެ މި ދަތިކަން ހައްލުކޮށްދެއްވުމަށް ހުޅުމާލެއިން ދެގުނަ ބޮޑު ބިމެއް ހިއްކައި އެތަނުގައި 7000 ހައުސިން ޔުނިޓު އަޅައިދީފަ އެވެ.\nޔާމީނުގެ ސަރުކާރުން ގާއިމްކުރި މި 7000 ހައުސިން ޔުނިޓަކީ ޖާގައިގެ ގޮތުން ކުޑަ ތަނެކޭ ދެންނެވިދާނެ އެވެ. އެމްޑީޕީގެ ރައީސް މުހައްމަދު ނަޝީދުގެ ބަހުރުވައިންނަމަ "ކޮތަރު ކޮށި" ތަކެކެވެ. އެހެންނަމަވެސް ސުވާލަކީ މި ކޮތަރު ކޮށިތަކުން އުފާވެރިކަމާއި ހަމަޖެހުން ގެނުވައިދޭނީ މާލޭގައި ދިރިއުޅޭ ކިތައް އާއިލާއަށް ތޯއޭ އެވެ.\nއެމްޑީޕީން 2018 ވަނަ އަހަރު ރިޔާސީ އިންތިހާބަށް ނިކުންނަވައި ދެއްކެވި ވާހަކަތަކުގެ ތެރޭގައި އަދި މިހާރު ސަރުކާރުގައި ތިބެވެސް ދައްކަމުންދާ ވާހަކަތަކުގެ ތެރޭގައި ހުޅުމާލޭގެ 7000 ހައުސިންގް ޔުނިޓުގެ ކޮޓަރިތަކާއި ސިޓިން ރޫމުތަކުގެ ޖާގައިގެ ކުޑަ ކަމުގެ ވާހަކަ ދައްކަ އެވެ. އެހެންނަމަވެސް ހައިރާންވާން ޖެހޭ ކަމަކީ ފްލެޓު ލިބުނު އެއްވެސް މީހަކު ނުވަތަ އެއްވެސް އާއިލާއަކުން އެ ތަން ކުޑަކަމުން ދޫކޮށްލަން ނުވަތަ ބޭނުން ނުވާކަމަށް ބުނެފައެއް ނުވެ އެވެ.\nރައީސް ޞާލިހު ވެރިކަމަށް ވަޑައިގެން ގާތްގަނޑަކަށް ދެ އަހަރު ދުވަހެވެ. މިއަދުގެ ހާލަތަކީ ކޮބައި ހެއްޔެވެ؟ ރައްޔިތުން އަދިވެސް ތިބީ މާލޭގެ ކުޑަ އަވަނުގެ ތެރޭގައި ތާށިވެ ތޮއްޖެހިފަ އެވެ. އާއިލާގެ ހުރިހާ ކަމެއް އަދިވެސް ހަމަޖައްސަނީ ކުޑަ ސިޓިން ރޫމުގަ އެވެ.\nއަނެއްކާވެސް އެމްޑީޕީގެ ވައުދު ފޮރުން ޕެރެގުރާފެއް ހިއްސާކޮށްލާނަމެވެ.\nއެމްޑީޕީގެ ޖަޒީރާ ރާއްޖޭގައި ކޮންމެ ގެއަކީ ޖަޒީރާ ގެއެކެވެ. މި ތަސައްވުރުގައި ކޮންމެ މީހަކު ދިރިއުޅޭ އެމީހެއްގެ އަމިއްލަ ގޯއްޗަކީ އިގްތިސާދުގެ ނާރެހަކަށް ހެދޭނެ އެވެ. ގޭގައި ކުރެވޭނެ ކިތަންމެ މަސައްކަތެއް މިހާރުވެސް އެބަހުރިކަމާއި، އިތުރުކަންކަން ތައާރަފުކުރެވި މުޅި އިގްތިސާދުގައި އެމީހާގެ ގެއިން ވާ ހިއްސާ ބޮޑުކުރެވޭނެ އެވެ.\nއެމްޑީޕީގެ ވައުދުތައް ބޮޑަށް ވައްތަރުވަނީ ހިޔާލީ ފޮލާއަކާ އެވެ. މިވާހަކަ 2018 ވަނަ އަހަރުވެސް ދެކެވުނެވެ. ހަގީގަތަށް ބަލާނަމަ ރާއްޖޭގެ ރައްޔިތުންގެ މެޖޯރިޓީ އޮތީ މާލޭގަ އެވެ. ވީއިރު މާލެއިން ކޮންމެ މީހަކަށް ގޯއްޗެއް ދެވޭނެ ހަމަ އެއް ގޮތްވެސް ނޯންނާނެ އެވެ. ނުވަތަ ކޮންމެ އާއިލާއަކަށް ފްލެޓެއްވެސް ނުދެވޭނެ އެވެ. އެހެންނަމަވެސް ބޯހިޔާވަހިކަމަށް ހައްލު ހޯދުމަށް ކުރެވިދާނެ ކަންކަން އެބަ ހުއްޓެވެ.\nމާލޭގައި ކުއްޔަށް ދިރިއުޅޭ ރައްޔިތުންގެ އެންމެ ބޮޑު ޝަކުވާއަކީ ކުޑަ ކޮޓަރިއެއްގެވެސް އަގު އަތް ނުފޯރާ ފަށުގައި ހުރުމެވެ. އާއިލާގެ ހުރިހާ މެމްބަރުން މަސައްކަތް ކޮށްގެން ކުއްޔަށް މި ހިފެނީ ދެ ކޮޓަރީގެ އެޕާޓްމެންޓެކެވެ. މިއީ މާލޭގައި ގޯއްޗަށް އޮތް ޑިމާންޑު ބޮޑުވުމުން ދިމާވާ ކަމެކެވެ.\nމާލޭގައި ކުލި ކޮންޓްރޯލް ކުރުމުގެ ވާހަކަތަކެއްވެސް ދެކެވުނެވެ. އެހެންނަމަވެސް މިއީ އެންމެ ރަނގަޅު ގޮތް ނޫންކަމަށްވެސް ބައެއް މީހުން ދެކެ އެވެ. ބަދަލުގައި ޑިމާންޑު އިތުރަށް ނުއުފުލޭވަރަށް މާލެ ސަރަހައްދުގައި ބޯހިޔާވަހިކަމުގެ ފުރުސަތުތައް ތަނަވަސް ކުރެވިދާނެ ކަމަށްވެސް ބައެއް މީހުން ދެކެ އެވެ. ގިނަ މީހުން ގަބޫލުކުރާ ގޮތުގައި ބޯހިޔާވަހިކަމުގެ މައްސަލައަށް ހައްލު ހޯދުމަށް ގާނޫނުތަކުގެ ތެރެއިންވެސް މަސައްކަތްތަކެއް ކުރެވިދާނެ އެވެ. މިވަގުތު އޮތް މަޖިލީހުގެ ސުޕަ މެޖޯރިޓީ އޮތީ ވެރިކަން ކުރާ މައި ޕާޓީ އެމްޑީޕީގެ އެވެ.\nރައީސް އިބްރާހިމް މުހައްމަދު ޞާލިހު ވެރިކަމަށް ވަޑައިގެންނެވި ފަހުން މާލޭގައި ދިރިއުޅޭ ރައްޔިތުންގެ ބޯހިޔާވަހި ކަމަށް ހަމަ އެއްވެސް ކަމެއް ކޮށްދީފައެއް ނުވެއޭ ދެންނެވުންވެސް ކުށަކަށް ނުވާނެ އެވެ. އެހެންނަމަވެސް ފާއިތުވެ ދިޔަ ގާތްގަނޑަކަށް ދެ އަހަރެއްހާ ދުވަހުގެ ތެރޭގައި އެކި ޕްރޮޖެކްޓުތައް ފަށަން ތައްޔާރުވާ ކަމަށާއި ވަރަށް އަވަހަށް މަޝްރޫއުތަކެއް ފަށާނެ ކަމަށް ސަރުކާރުން ވަނީ ބުނެފަ އެވެ. އެހެންނަމަވެސް އަމަލީ ގޮތުން ހަމަ އެއްވެސް ކަމެއް ސަރުކާރަކަށް ނުވެ އެވެ.\nކޮވިޑް-19 ގެ ސަބަބުން ޜާއްޖޭގެ އިގްތިޞާދަށް ވަރަށް ބޮޑު އަސަރެއް ކޮށްފި އެވެ. ދައުލަތުގެ އާމްދަނީވެސް އިންތިޙާއަށް ދަށަށް ހިނގައްޖެ އެވެ. މި ހާލަތުގައި ބޮޑެތި މަޝްރުއުތައް ނުފެށުމަށް ވޯލްޑު ބޭންކުން ވަނީ ލަފާ ދީފަ އެވެ. ވީއިރު ހައުސިންގެ ބޮޑު މަޝްރޫއެއްވެސް ނުފެށޭނެއޭ ބުނެވިދާނެ އެވެ.\nއެހެންނަމަވެސް މިހެން ބުނުމުގެ ޖާގައެއްވެސް ހަގީގަތުގައި ސަރުކާރަކަށް ނެތެވެ. އެއީ ވޯލްޑު ބޭންކުން ޕްރޮޖެކްޓުތައް ނުހިންގުމަށް އަންގާފައި އޮއްވާ ސަރުކާރުން ވަނީ ރާއްޖޭގައި މިހާތަނަށް ހިންގާނެ އެންމެ ބޮޑު އުމްރާނީ މަޝްރޫއު "ތިލަމާލެ ބްރިޖު" ގެ މަޝްރޫއު އިއުލާނުކޮށް އޭގެ އެއްބަސްވުމުގައި ސޮއިވެސް ކޮށްފަ އެވެ. އެކަމަށް ބޭނުންވާ 500 މިލިއަން ޑޮލަރުވެސް މިހާރު ވަނީ ހޯދައިފަ އެވެ. ބޯހިޔާވަހިކަމަކީ ސަރުކާރުން އިސްކަމެއް ދޭ ކަމަކަށް ވާއިރު މާލޭގައި ދިރިއުޅޭ ރައްޔިތުންގެ ބޯހިޔާވަހިކަމުގެ މައްސަލަ އަދިވެސް އޮތް ގޮތުގައި އޮތީ ކީއްވެތޯ ސުވާލު އުފެދެ އެވެ.\nހަގީގަތަކީ ރައްޔިތުންގެ އެތައް އުއްމީދުތަކަކާއިއެކު ގެނައި ސަރުކާރު މިއަދު ރައްޔިތުންގެ ގައިގައި ކޮޅުފައިން ޖަހައިފި ކަމެކެވެ. ހިތާ ހިތުގެ ގުޅުމުން ފަރިކުރި ވެރިކަމުން ރައްޔިތުންނަށް ލިބުނީ ހިތް ދަތިކަމެކެވެ. މިއަދު ހަމައެކަނި އަޑު މި އިވެނީ ތަކެތީގެ އަގުތައް މައްޗަށް ގޮސް، ހިދުމަތުގެ އަގުތައްވެސް އުފުލޭނެ ކަމުގެ ވާހަކަތަކެވެ. އުއްމީދު ކުރާނެ ފަހި މަގެއް ފެންނަންވެސް ނެތީ އެވެ. ރައީސް ސާލިހު ވެރިކަމަށް ވަޑައިގެންނެވުމުގެ ކުރިން ދެއްކެވި އެއްވެސް ވާހަކައެއްގެ އެއްވެސް އަގެއް މިއަދު ނެތްކަމީ ފެންނަން އޮތް ހަގީގަތެވެ.\nރައީސް އިބްރާހިމް މުހައްމަދު ސޯލިހު އެމްޑީޕީ ސަރުކާރު ކޯލިޝަން ޖުމްހޫރީ ދުވަސް\nއިންޑިއާގައި ކޮވިޑް ވެކްސިން ދޭން ފެށުމުން ރައީސް ސޯލިހުގެ ތައުރީފު\nކުޅިވަރުގައި ހޯދާ ކާމިޔާބީތަކާ ރާއްޖޭގައި ހުރި ފުރުސަތުތަކާއި ނުބައްދަލު: ރައީސް\nއަތްލެވޭ ތަރައްގީއަކީ އެމްޑީޕީ ދަންނަ އެއްޗެއް ނޫން: ޝިޔާމް\nނޫސްވެރިންނަށް ބޭރުގެ ތަމްރީނު ފުރުސަތުތައް ހޯދައިދެނީ\nރައީސް އެއާޕޯޓަށް ވަޑައިގެން މުވައްޒަފުންނަށް ޝުކުރު އަދާކުރައްވައިފި\nއަންނަ މަހުން ފެށިގެން ރައީސް އޮފީހުގެ ޕްރެސް ބައްދަލުވުންތައް ބާއްވަނީ\nދުބާއީއަށް ކުރެއްވި ދަތުރުފުޅަށްފަހު ރައީސް ރާއްޖެ ވަޑައިގެންފި\nފެބްރުއަރީ4ބަންދު ދުވަހެއްގެ ގޮތުގައި ހަމަޖައްސައިފި


Arjith Singh : 2022 Vana Aharu Ge World Cup Lava Kiyumuge Ummeedhu Gai - Vaguthu\nއަރުޖީތު ސިންހް ފުރަތަމަ މީހުނަށް އެނގުނީ 2005 ވަނަ އަހަރު އޭނާ ބައިވެރިވި ރިޔާލިޓީ ޓީވީ ޝޯއެއް ކަމަށްވާ ފޭމް ގުރުކުލްއިންނެވެ. އޭރު އުމުރުން 18 އަހަރުގެ އަރުޖީތު، އެ ޝޯ ނިންމާލީ ހަވަނައިގައި ނަމަވެސް، އޭނާއަށް ގިނަ ލޯތަކެއް އަމާޒުވިއެވެ. އަދި އިތުރު ރިޔާލިޓީ ޝޯއެއް ކަމަށްވާ 10 ކޭ 10 ލެ ގަޔޭ ދިލްއިންވެސް އޭނާއަށް ޗާންސް ދިނެވެ.\nއެހިސާބުން މިއަދާ ހަމައަށް އައިއިރު، އަރުޖީތަކީ އިންޑިއާގެ އެންމެ ނަން މަޝްހޫރު ލަވަކިޔުންތެރިޔާއެވެ. އޭނާ ވަނީ އެތަކެއް އެވޯޑުތަކެއްވެސް ހޯދާފައެވެ. މިއުޒިކް އިންޑަސްޓްރީގައި ފިޔަޖަހަމުން އަންނަ އަރުޖީތުގެ ނުފެންނަ ފަޅިއަކީ ފުޓުބޯޅައެވެ. އޭނާއަކީ ބަރާބަރަށް ފުޓުބޯޅަ ބަލާ، ކްލަބުތަކުގެ ކަންކަމަށް ބަރާބަރަށް ފޮލޯވެސް ކުރާ މީހެކެވެ.\nއިންޑިއާގެ ނޫހެއް ކަމަށްވާ 'ގޯލް"އަށް އަރުޖީތު ވަނީ އެ ވާހަތައް ހިއްސާވެސް ކޮށްފައެވެ.\n"އިންޑިއާއަކީ ކްރިކެޓްގެ މާހައުލެއް. އެހެން ނަމަވެސް، އަހަންނަށް އަބަދުވެސް ފުޓުބޯޅަ ފޮލޯ ކުރެވޭ. ސްކޫލް ދައުރުން ފެށިގެންވެސް. އޭރު ނުލިބޭނެ މާގިނަ މެޗުތަކެއް ބަލާނެ ފުރުސަތެއް، އެކަމަކު މިހާރު އެބައިވެސް ރަނގަޅު ވެއްޖެ،" ގަތަރުގައި ހުރެ ދީފައިވާ އިންޓަވިއުގައި ބުނެފައިވެއެވެ.\nގަތަރުގައި 2022 ވަނަ އަހަރު ވޯލްޑް ކަޕް ބާއްވާ އިރު، އަރުޖީތު ބުނެފައި ވަނީ ވޯލްޑް ކަޕް ލަވައިގެ ބައެއް ކިޔާލަން ލިބުމަކީވެސް ލިބޭނެ ޝަރަފެއް ކަމަށެވެ.\n"ވޯލްޑް ކަޕް 2022ގެ ތީމް ލަވަ ކިޔާލަން ލިބިއްޖެ ނަމަ، އެކަން ވާނީ ފަހުރަކަށް. އެކަމަށް އަހަރެން އަބަދުވެސް އިންތިޒާރު ކުރަން،" އަރުޖީތު ބުންޏެވެ.\nއަރުޖީތު ބުނެފައި ވަނީ ގަތަރުގެ ވޯލްޑް ކަޕަކީ ސަޕޯޓަރުންނަށް ހިތްގައިމު ވޯލްޑް ކަޕަށް ވާނެ ކަމަށެވެ، ހާއްސަކޮށް އެގައުމުގެ މެޗުތައް ރީތިވާނެ ކަމާ މެދު ޝައްކުނުކުރާ ކަމަށްވެސް އޭނާ ބުންޏެވެ. އަރުޖީތު ވަނީ އިންޓަވިއުގައި ޔޫރަޕްގެ ފުޓުބޯޅައާ ގުޅިގެންވެސް ވާހަކަ ދައްކާފައެވެ.\n"އިންޑިއާ ފުޓުބޯޅަ ހުރީ ރަނގަޅު މިސްރާބަކަށް. އަހަންނަކީ އަބަދުވެސް މެންޗެސްޓާ ޔުނައިޓެޑްގެ ސަޕޯޓަރެއް. އަބަދުވެސް އެ ކްލަބުގެ ކަންކަން ބަލާ މެޗުތައް ބަލަން،" އަރުޖީތު ބުންޏެވެ.\nމީގެ ކުރިން ވޯލްޑް ކަޕް ލަވަތަކުގައި މަޝްހޫރުކަން ހޯދި ފަންނާނުންނަށް ބަލާ އިރު، ރިކީ މާޓިންސްއާއި ޖެނިފާ ލޮޕޭޒްގެ އިތުރުން ޕިޓްބުލްއާއި ޝަކީރާވެސް ހިމެނެއެވެ.


Snapchat Ge Aa App Eh Nerenee - Varah Thafaathu Vaane - Vaguthu\n1 އަހަރު ކުރިން ( ސެޕްޓެމްބަރު 10, 2018 )\nމީސްމީޑިއާގެ އެކި މަންސަތަކުގެ ތެރެއިންވެސް ސްނެޕްޗެޓަކީ ގިނަބައެއްގެ މަޤުބޫލުކަން ލިބިފައިވާ ތަފާތު އެޕެކެވެ. އެތައް މިލިއަން ބަޔަކު، ދުނިޔޭގެ އެކި ކަންކޮޅުތަކުގައި މި އެޕް ބޭނުންކުރަމުންދާއިރު، ސްނެޕްގެ ޓީމުން މިވަނީ އެފަރާތްތަކަށް އުފާވެރި ޚަބަރެއް ދީފައެވެ.\nމިހާރު ބޭނުންކުރަމުންދާ ސްނެޕްޗެޓްގެ އެޕްލިކޭޝަންގެ ފެންވަރު އިތުރަށް ރަނގަޅުކޮށް މިހާރަށްވުރެ ފަސޭހައިން ބޭނުންކުރެވޭނެ ގޮތެއް ވަރަށް އަވަހަށް ހޯދާނެކަމަށް މީގެ ކުރިންވެސް އެ ކުންފުނީގެ ސީއީއޯ ވަޢުދުވެފައިވާއިރު، ރިޕޯޓްތައް ބުނާގޮތުގައި މިހާރު އެ ކުންފުނިން ދަނީ ސްނެޕްގެ އާއެޕްލިކޭޝަން ނެރުމުގެ މަސައްކަތް ކުރަމުންނެވެ.\nރިޕޯޓްތައް ބުނާގޮތުގައި މިހާރު އެންމެ ފަހުގެ މަސައްކަތްތައް ކުރިއަށްދާ އެ އެޕްލިކޭޝަންގެ ޓެސްޓިންގ ކުރިއަށްދާއިރު، މިހާރު ބޭނުންކުރަމުންދާ އެޕްލިކޭޝައަށްވުރެ އާ އެޕްލިކޭޝަންގެ ސްޕީޑު އަވަސްވެފައި ބޭނުންކުރަން ފަސޭހަވާނެއެވެ. މީގެ އިތުރުން މިހާރުގެ ޑިޒައިނަށް އާ އެޕްލިކޭޝަންގައި ބަދަލުވެސް ގެނެވިފައިވާނެ ކަމަށް ވެއެވެ.\nއެންޑްރޮއިޑް އާއި އައިއޯއެސްއަށްވެސް ސްނެޕްގެ އާ އެޕްލިކޭޝަން ތައްޔާރުކުރަމުންދާއިރު، ޓެސްޓު ކުރުމަށް ދުނިޔޭގެ ބައެއް ސަރަޙައްދުތަކަށް އާ އެޕްލިކޭޝަން ބޭނުން ކުރެވޭގޮތަށް ވަނީ ދޫކޮށްފައެވެ. ނަމަވެސް މި އެޕްލިކޭޝަންގެ މަސައްކަތް އެކީ ނިންމާލައި އާންމުކޮށް ހުރިހާ ފަރާތްތަކަށްވެސް ޑައުންލޯޑު ކުރެވޭގޮތަށް ނެރޭނީ ސީދާ ކޮން ދުވަހެއްގައި ކަމެއް ސްނެޕްގެ ޓީމުން އަދި ހާމަކޮށްފައެއް ނުވެއެވެ.\nސްނެޕްޗެޓް އެޕްލިކޭޝަންގެ ޑިވެލޮޕާއެއްކަމަށްވާ ޖޭން މެންޗުން މިކަމާއި ގުޅިގެން ކުރި ޓްވީޓެއްގައި އާ ސްނެޕްގެ ޑިޒައިން ދައްކާލާފައިވާއިރު، އޭނާ ބުނީ އެ އެޕްލިކޭޝަންގައި ވަރަށް ގިނަ ކަންކަން ކުރިއަށްވުރެ ރަނގަޅުކޮށްފައިވާނެ ކަމަށެވެ.


24 Gadi Iru Viyafaari Kurumuge Huhdha Dhookuran Male' Rayyithun Ge Hiyaal Hoadhanee - Vaguthu\n24 ގަޑި އިރު ވިޔަފާރިކުރުމުގެ ހުއްދަ ދޫކުރުމަށް މާލޭ ރައްޔިތުންގެ ޚިޔާލު ހޯދަނީ\n5 މަސް ކުރިން ( ނޮވެމްބަރު 29, 2018 )\n24 ގަޑި އިރު ވިޔަފާރިކުރުމުގެ ހުއްދަ ދޫކުރުމާއި ބެހޭގޮތުން މާލޭ ރައްޔިތުންގެ ޚިޔާލު ހޯދަން މާލޭ ސިޓީ ކައުންސިލުން ނިންމައިފިއެވެ.\nސިޓީ ކައުންސިލުން ކުރައްވާފައިވާ އިއުލާނެއްގައި ވިދާޅުވީ 24 ގަޑި އިރު ވިޔަފާރިކުރުމުގެ ހުއްދަ ދިނުމުގައި ޢަމަލުކުރާނޭ ގޮތެއް ކަނޑައެޅުމަށް މިނިސްޓްރީ އޮފް އިކޮނޮމިކް ޑިވެލޮޕްމަންޓް އިން ވަނީ އުޞޫލެއް ކަނޑައަޅައިފައެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓް އިން ވަނީ މާލޭ ސިޓީގައި ދިރިއުޅޭ ރައްޔިތުންނާއި އެކު މަޝްވަރާ ބައްދަލުވުމެއް ބޭއްވުމަށް ފަހު އެމިނިސްޓްރީއާ ޙިއްޞާކުރެއްވުމަށް ވެސް އަންގަވައިފައި ކަމަށް ސިޓީ ކައުންސިލުން ވިދާޅުވިއެވެ.\nވީމާ، މިމައްސަލައާ ބެހޭ ގޮތުން މާލޭ ސިޓީގެ ރައްޔިތުންގެ ޚިޔާލު ހުރި ނެތް ގޮތެއް ބެލުމަށް ސިޓީ ކައުންސިލުން ވަނީ 02 ޑިސެމްބަރ 2018 ވާ އާދީއްތަ ދުވަހުގެ 20:30 ގައި ސިޓީ ކައުންސިލްގެ މާފަންނު އޮފީހުގައި ބައްދަލުވުމެއް ބޭއްވުމަށް ނިންމައިފައި ކަމަށް އިއުލާނުގައި ވެއެވެ. ވީމާ، މިބައްދަލުވުމުގައި ބައިވެރިވެލެއްވުމަށް އެދި މާލޭ ސިޓީގެ ހުރިހާ ރައްޔިތުންނަށް ދަޢުވަތު އަރުވާކަމަށް ސިޓީ ކައުންސިލުން ވިދާޅުވިއެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓް އިން ވަނީ 24 ގަޑި އިރު ވިޔަފާރިތައް ހުޅުވާފައި ބެހެއްޓުމާއި މެދު އާންމުންގެ ޚިޔާލު މިނިސްޓްރީ އަށް ހުށަހެޅުމަށް ވެސް މިހާރު ފުރުސަތު ހުޅުވާލާފައެވެ.\nކުރިން މާލޭގެ ވިޔަފާރިތައް 24 ގަޑި އިރު ހުޅުވުމުގެ ހުއްދަ ދެއްވި ނަަމަވެސް ކުށް ކުރުން އިތުރުވުމާއި ގުޅިގެން ފުލުހުންގެ އެދުމުގެ މަތިން ރައީސް ވަަހީދުގެ ވެރިކަމުގައި ވަނީ ވިޔަފާރިތައް ހުޅުވާފައި ހުންނަ ވަގުތުތައް މަދުކޮށްފައެވެ. ރައީސް ޔާމީންގެ ސަރުކާރުން ވެސް ވަނީ އެނިންމުން ދަމަހައްޓާ އަދި ކުރިއަށް ވުރެ ވިޔަފާރިތައް ހުޅުވާފައި ހުންނަ ވަގުތުތައް މަދުކޮށްފައެވެ.\nނޮވެމްބަރު 29, 2018 09:14\nމާލޭ ރައްޔިތުންނެއް ނޫނޭ މިތަނުގަ ވިޔަފާރި ކުރަނީ.... ތަފާތުކުރުން އިންތިހާއަށް ބޮޑު ސަރުކާރެއް......\nނޮވެމްބަރު 29, 2018 09:19\nތިޔައީ އިސްލާމްދީނުގައި ނުރުހޭ ކަމެކޭ ދެންނެވިދާނެއެވެ. އެހެނީ. ކީރިތި ރަސޫލާ ބާރުއަޅުއްވަނީ ޢިޝާ ނަމާދަށް ފަހު މުހިއްމު ކަމެއް ނެތް ކަމުގައި ވަނީނަމަ އަވަހަށް ނިދުމަށެވެ. އެއީ، ފަތިސް ނަމާދަށް ދިޔުމަށް ބާރ ުއެޅުމުގެ ގޮތުންނެވެ. މުހިއްމު ކަމަކާ ނުލައި ޢިޝާނަމާދަށް ފަހު ރޭގަނޑު ހޭލައި އުޅުމަކީ މަކުރޫޙަ ކަމެކެވެ.\nނޮވެމްބަރު 29, 2018 09:39\nޕެޓްރޯލު ވިއްކާ ތަން ތަން ބެހެއްޓުން އޯކޭ\nނޮވެމްބަރު 29, 2018 12:12\nއޭރުންްދޯ ކަލޭމެނަށް ބާރުބާރަށް މަގުމަތީ ސައިކަލް ދުއްވޭނި.މިހާރުވެސް ނިދަން ތިދަނީ ޕެޓްރޯލް ހުސްވެ އެިރުއެރީމި.ކަލޭ ދަންވަރު ހޭލާ އުޅޭ މީހުނާ ހެދި މިތާ ދިރިއުޅޭ މީހުންނަށް އަރާމު ފުން ނިންޖަކުން ނިދާނުލެވެ.މަސައްކަތައް ދާން މިޖެހެނީ ވަރުބަލިކަން ނުފިލާ ހުރެ.ދެން އެކި ކަހަލަ ބަލިތައް ގިނަ ވީމަ ގިނަ ވާ ވާހަކަ ކިޔާނި\nނޮވެމްބަރު 29, 2018 10:44\n24 ގަޑިއިރު ކަމަކުނުދޭ. 11 ޖަހަންދެން އޯކޭ. 10 ތަންކޮޅެއް އަވަހީ.\nނޮވެމްބަރު 29, 2018 10:57\nރައްޔިތުންގެ ރައީސް މި ބަލަނީ ހަމައެކަނި މާލޭމީހުންގެ ހިޔާލުފުޅު އެކަނިތޯ؟\nނޮވެމްބަރު 29, 2018 13:33\nމާލޭ މީހުންނަށްވުރެ މާލޭގައި ޕްލެޓް ލިބިގެން ދިރިއުޅެމުންގެންދާ ރާއްޖެތެރޭ މީހުންމާގިނަ، މީހާރު މާލެއަކީ މާލޭމީހުންގެ ތަނެއްނޫން.\nނޮވެމްބަރު 29, 2018 13:59\nޥެދާނެ އެހީ މާލޭގަ އުޅޭ ރައްޔިތުންނޭ ކަމަށް\nހުސް ވަގުން ތީ\nނޮވެމްބަރު 29, 2018 11:17\nމަގުމަތީ ކުނާ ފަތުރައިގެން ތިބެ 24 ގަޑިއިރު ރާ ވިއްކުމާމެދުވެސް އަދި މާލޭ ރައްޔިތުންގެ ޚިޔާލު ހޯދާނެ. ބޮޑު އަޣުލަބިއްޔަތެއް ތާއީދުވެސް ކުރާނެ.\nނޮވެމްބަރު 29, 2018 11:29\nލިބޭލާޜިގިނަވާނެތީ ވިޔަފާރިވެރިން ބުނާނީ އާޢެކޭ އެކަމަކު އާއްމު މސްލަހަތަށްޓަކައި ޢެއީ ކުރަން އެހާ ރަނގަޅު ކަމެއްނޫން\nނޮވެމްބަރު 29, 2018 11:47\nއަޖާބުހީވޭ. މާލޭގަ އެކަނިތަ ވިޔފާރި ވެރިން ތިބީ. މި އެމް ޑީ ޕީ ބައިގަޑު މި އުޅެނީ ކޮންފާޑަކަށްތަ\nނޮވެމްބަރު 29, 2018 12:26\nތި އިންސާނުންގެ ތޮބިޔާތާ ހިލާފު ކަމެއް.މިހާރުވެސް ގިނައީ ވަޒީފާއަކަށް ނުގޮސް ރޭނގަޑު ގަޑަތެޅޭ މީހުން. އެމީހުންނާ ހެދި އެހެންމީހުންނަށް ނިދޭ ވަރެއްނުވޭ.މާލޭ މަގުމަތިން އަޑު ކެޑޭ އިރެން ނާދޭ. ދުނިޔޭގެ އެހެންތަންތާވެސް ރޭގަނޑު 8 ޖަހާއިރު ފިހާރެތައް ލައްޕާ،9 ޖާހާއިރު މަގުތައް ހިމޭންވޭ.. މިހާރުވެސް ރާއްޖޭގައި ޒުވާން ޖީލު ތެޅެނީ ނުނިދާ.ފަތިހު ހޭލާގެން މަސައްކަތެއް ފެސުމުގެ ބަދަލުގައި،ނިދާފަތިބި މީހުންނައްވެސް ޖެއްސުން ކުރަނީ. ސާރުކާރުން މިކަން ބަދަލު ނުކޮން އާމާން މާހައުލެއް ނުލިބޭނެ.ދިގުމުއްދަތަކަށް ބާލާ އިރު ނުނިދާ އެގޮތަން އެޅޭ ޒުވާން ޖީލު ބަލި މަޑުކަމެއްގެ ތެރެއަށް ހިނގައިދާނެ\nނޮވެމްބަރު 30, 2018 15:26\nމިހާރު އޮތްގޮށް އެއީ އެންމެ ރަނގަޅު ގޮތް... އިތުރަ އެކަމާ ނުބެހުން ވަރަށް ރަނގަޅު.\nނޮވެމްބަރު 29, 2018 13:14\nޖަރީމާތައް ހިންގުމުގެ ފުރުސަތު ހުޅުވާލެނެވީ.\nޑިސެމްބަރު 1, 2018 11:23\nކުދިންކޮޅެއް ގެންގޮސްގެން ޚިޔާލުހޯދާ އޭރުން ފާސްވެދާނެ. އަހަރެން އެއްބަހެއްނޫން. 10:30 ނުވަތަ 11 އޯކޭ، ރަނގަޅީ9ޖެހީމަ ބަންދުކުރަންވީ އަވަހަށްނިދާފަ ފަތިހު ހޭލާ ނަމާދުކުރަންވީ ދެން 6:00 ގަ ހުޅުވަންވީ،\nޑިސެމްބަރު 1, 2018 17:53


ކިރު ތަށި – Ilm\nސްކޫލަށް ފީ ދެއްކުމަށާއި އެނޫންވެސް ޟަރޫރީ ބޭނުންތައް ފުއްދުމަށްޓަކައި މީހުންނަށް ގުލާނު (ނޯކިރީ) ކޮށްދީގެން އުޅެމުންދިއަ ކުއްޖަކެވެ. މީނާގެ ނަމަކީ އައިޒަލް އަމީންއެވެ. އެއްދުވަހަކު އައިޒަލް ގެ މަސަކަތް ނިންމުނުއިރު ހުރީ ވަރަށް ވަރުބަލި ވެފައެވެ. އެދުވަހު އަތުގައި އެއްޗެއް ނެތުމާއި އެކު އޭނާއަށް ކާއެތިކޮޅެއް ދިނުމަށް އެދި އޭނާގެ އަވަށްޓެރި ގެއަކަށް ދޮރުގައި ޓަކިދިނެވެ.\nއެގެއިން ދޮރު ހުޅުވިމީހާ ކައިރީ އައިޒަލްއަށް ކާއެތިފުކެއްދޭށޭ ބުނަން ނުކެރިގެން އޭނާ ބުނީ ކަރު ތެންމާލާނެ ފެންފޮދެއް ދިނުމަށެވެ.\nދޮރުހުޅުވި އެއަންހެންމީހާއަށް އެކުއްޖާ އެހުރީ ވަރަށް ބަނޑުހައިވެފައިކަން ވިސްނި އެތެރެއަށް ވަދެ އިށީނުމަށް ބުންޏެވެ. އަދި އިރުކޮޅެއްތެރޭ ކިރުތަށްޓެއް ގިރާލާފައި އައިޒަލްގެ އަތަށް ދިނެވެ.\n[ދައްތައަށް އަހަރެން ޝުކުރުއަދާކުރާނީ ވެސް ކިހިނަކުންބާ..؟] މަޑުމަޑުން އެކިރުތަށި ބޯލުމަށްފަހު އައިޒަލް ބުންޏެވެ.\n[އެއީ ދެން އެވަރުގެ ކަމެއް ނޫން…] ދައްތަ ހިނިތުންވެލާފައި ބުންޏެވެ.\n[ދެން ތިހެންވިއްޔާ އަހަރެންގެ ހިތުގެ އެންމެ އަޑިން ދައްތައަށް ވަރަށް ބޮޑަށް ޝުކުރިއްޔާ] މިހެންކިޔާފައި އައިޒަލް ނިކުމެގެން ހިނގައްޖެއެވެ.\nއައިޒަލްއަކީ ހަށިގަނޑު އެހާވަރުގަދަ ކޮށް ހުންނަ ކުއްޖެއްނޫނެވެ. އެކަމަކު ވަރަށް މަޑު މައިތިރި، ޚުލްޤުހެޔޮ،އީންމާންތެރިކަން ވަރުގަދަ ކުއްޖެކެވެ.\nއަހަރުތަކެއް ފަހުން އެއްކަލަ ދައްތައަށް ވަރަށް ބޮޑު ބައްޔެއް ޖެހިއްޖެއެވެ. އެކި ޑޮކްޓަރުންނަށް ދައްކައިގެންވެސް ރަނގަޅު ވާގޮތެއްނުވިއެވެ. ދައްތަ ދެން މިބަލިން ޝިފާ ލިބޭނެކަމަށް އުންމީދު ކަނޑާލައިގެން ހުއްޓާ މިދައްތަގެ އާއިލާމީހުން ކިޔާވަރުން ކޮންމެވެސް ޚާއްސަ ޑޮކްޓަރުންއެޅޭ ހޮސްޕިޓަލަކަށްގޮސް ނަންބަރެއް ނެގިއެވެ.\nޑޮކްޓަރު މިބަލިމީ ފެނުމާއި އެކު މިމީހާއަށް ޚާއްސަ ސަމާލުކަމެއް ދިނުމަށް ހުރިހާ ނަރުސް ކުދިންނަށް އަމުރު ކުރިއެވެ. އަދި މިމީހާގެ އޮޕަރޭޝަނަށްޓަކައި އިތުރު ޑޮކްޓަރުންވެސް ތައްޔާރުކުރުވިއެވެ. އަދި ވަކި ޚާއްސަ ކޮޓަރިއެއްގައި އެމީހާ ބޭއްވިއެވެ. މުޅި ހޮސްޕިޓާ މި ބަލިމީހާއިގެން ސަމާލުކަމަށް އައިވަރުން ބަލިމީހާގެ އާއިލާމީހުން ވެސް ތިބީ ހައިރާން ވެފައެވެ.\nދިހަ ގަޑިއިރުގެ އޮޕްރޭޝަނެއް ވަރަށް ކާމިޔާބުކަމާއި އެކު ނިންމާލައިފިއެވެ. މި އޮޕްރޭޝަނުގެ ބިލް ޑޮކްޓަރުގެ ކޮޓަރިއަށް ފޮނުވުމަށް ބިޒްނަސް ޑިޕާޓްމަންޓަށް އެންގިއެވެ. ޑޮކްޓަރ ބިލް ބަލާފައި ކޮންމެވެސް އެއްޗެއް ބިލްގައި ލިޔެ ނިންމާލުމަށްފަހު ބަލިމީހާއާއި ހަވާލުކުރުމަށް އެންގިއެވެ.\nބަލިމީހާ އަތަށް ބިލް ލިބިމުން ދެރަވެފައިވާ ހާލު ދެލޯ މަރާލިއެވެ. އަދި އިސްދަށަށް ޖެހި، ހަދާނެ ގޮތް ހުސްވެފައިވާ އާއިލާގެ މީހުންނާއި ދިމާއަށް ބަލާލިއެވެ. އެއީ ބަލިމީހާ އާއި އޭނާގެ އާއިލާ ޔަގީންކުރާގޮތުގައި އުމުރުގެ ބާކީގައިދެން ލިބޭހާ ލާރިއެއް ވިއްޔާ ޖެހޭނީ އެބިލް ދެއްކުމަށް ހޭދަ ކޮށްލާށެވެ.\nމާޔޫސުން ފުރިގެންވާ ހާލު ބިލް، ސިޓީ އުރައިން ނެގިއެވެ. ބިލުގެ ތަފްސީލުތަކުގެ މަތިން ގޮސް އެއަންހެން މީހާގެ ނަޒަރު ހުއްޓުނީ ބިލުގެ ތިރީގައި ގަލަމަކުން ލިޔެފައިވާ ޢިބާރާތާށެވެ.\n[މި އޮޕަރޭޝަންގެ އުޖޫރަ ވަނީ މީގެ އަހަރުތަކެއް ކުރިން ލިބިފައެވެ. އެއީ ބަނޑުހައި ހޫނުކަމާއި ކަރުހިއްކުން ގަދަވެފައިވާ ވަގުތެއްގައި ނިކަމެތި އަޅުގަނޑަށް ދިން ކިރުތަށިންނެވެ.]\nސޮއި: ޑރ. އައިޒަލް އަމީން]\nބަލިމީހާގެ ދެލޮލުން ކަރުނަތައް ހޯސްލައިފައި އޮހޮރިގަތެވެ. އުފަލުންގޮހެވެ. އަދި ބުންޏެވެ.\n[އަލްޙަމްދުލިﷲ އެވެ. އެކަލާނގެ މަގުގައި ހޭދަކުރީމާ އޭގެބަދަލު ދެއްވާލެއް ފުރިހަމަ ކަމާއިއެވެ. އަހަރެން އެދުވަހު ދިން ކިރުތަށީގެ ބަދަލު މި ލިބުނީ އަހަރެން ހިތަށް ވެސް ނާރާހާ ފުރިހަމަކޮށެވެ. އެއީ އެއްދުވަހެއްގައި އަހަރެންގެ ގާތުން ސަލާންޖަހަން އައި ފަގީރެކެވެ. މިއަދު މާތް ﷲ އޭނާއެ ލެއްވީ އަހަރެންގެ ބަލީގައި ޝިފާދެއްވުމުގެ ސަބަބެއް ކަމުގައެވެ. އެކަލާނގެ މަގުގައި ކިތަންމެ ކުޑަ މިންވަރެއް ހޭދަކުރިނަމަ ވެސް އޭގެބަދަލު އެއަށް ވުރެން ފުރިހަމައަށް ދެއްވާނެކަން އަހަރެންނަށް އެނގިއްޖެއެވެ. ހަމަކަށަވަރުން އެކަލާނގެ އެއީ ދީލަތިވަންތަ ރަސްކަލާނގެއެވެ.]\n(މިއީ ނޫރުލް އިސްލާމް ވެބްސައިޓްގައި އަޙްމަދު އަސްލަމް ތަރުޖަމާކުރައްވައި ލިޔުއްވާފައިވާ ވާހަކައެކެވެ.)


majalis – DhiSalafiyyah\nمَجَالِسُ شَهْرِ رَمَضَانَ – އަށްވަނަ މަޖްލިސް\nރޯދައިގައި ރޯދަވެރިން ބެހިގެންވާ ބައިތަކުގެ ތެރެއިން ދެންހުރި ބައިތައް ޙަމްދުޙުރީ އެއްކައުވަންތަ މަތިވެރިވެ ވޮޑިގެންވާ ޖައްބާރުވަނތަ އިލާހަށެވެ. އެއިލާހީ ޤުދުރަތްވަންތަ ބާރުގަދަ ޤައްހާރު ވަންތަ އިލާހެވެ. އެއިލާހީ އަޅުތަކުންގެ ލޯތަކަށް ފެނުމާއި ޙިއްސުތަކުން އެއިލާހު ދެނެގަތުމުގެ ކުޅަދާނަކަން ނުވާ މަތިވެރިވެގެންވާ އިލާހެވެ. އެއިލާހު، އެއިލާހުގެ އެންމެހާ މަޚުލޫގުން ފަޤީރުކަމުގެ ސިފައިން ސިފަކުރެއްވެވިއެވެ. އެއިލާހުގެ ކުޅަދުންވަތަކަން، ރޭގަނޑާއި ދުވާލު ބަދަލުކުރެއްވުމުން ފާޅުވެގެން ދެއެވެ. އަދި އެއިލާހު، ހާލުގައި ޖެހިފައިވާ ބަލިމީހާއަށް ކުރިމަތިވެފައިވާ ގެލުންތަކުގެ ޝަކުވާގެ އަޑުއައްސަވާ ވޮޑިގެންވެއެވެ.…\n13/06/2016 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – ހަތްވަނަ މަޖްލިސް\nރޯދައިގައި ރޯދަވެރިން ބެހިގެންވާ ބައިތަކުގެ ތެރެއިން ހުރިހާ ޝަރީކުންގެ ކިބައިން ހުސްޠޯހިރުވެ ވޮޑިގެންވާ ﷲ ތަޢާލާއަށް ޙަމްދު ހުއްޓެވެ. އެއިލާހީ ޢައިބުތަކުންނާއި އުނިކަންތައްތަކުން ހުސްޠާހިރުވެ، މާތްވެ މަތިވެރިވެ ވޮޑިގެންވާ އިލާހެވެ. އަނބެއް އަދި ދަރިކަލެއް ލިބިވޮޑިގަތުމުންވެސް ހުސްޠާހިރުވެ ވޮޑިގެންވާ އިލާހެވެ. އަދި ގަދަފަދަވެގެންވާ ހަތް އުޑު ތަނބުތަކާއިނުލައި، މަތިމައްޗަށް އުފުއްލެއްވި އިލާހެވެ. އަދި އެއިލާހު ބިންގަނޑު ފެތުރުއްވިއެވެ. އަދި އެ ބިންގަނޑު ހިފެހެއްޓެވުމަށްޓަކައި ފަރުބަދަތައް ލެއްވިއެވެ. އެއިލާހީ ހިތްތަކުގައި ފޮރުވިފައިވާ ސިއްރުތަކާއި، ޚިޔާލުތަށް އެއިލާހަށް ފާޅުވެވޮޑިގެންވާ…\n12/06/2016 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nޤުރުއާން ތިލާވަތު ކުރުމާއި ތިލާވަތު ކުރުމުގެ ވައްތަރުތައް


Hulhumale Medical Facility Husvehjje ހުޅުމާލެ މެޑިކަލް ފެސިލިޓީ ހުސްވެއްޖެ – Huvadhoo News Hulhumale Medical Facility Husvehjje Huvadhoo News\nހުޅުމާލެ މެޑިކަލް ފެސިލިޓީ ހުސްވެއްޖެ\nފޮޓޯ ހެލްތު މިނިސްޓްރީ\nކޯވިޑް19 އަށް ފައްސިވެ ފަރުވާ ހޯދަން ޖެހޭ މީހުން ގިނަވުމުގެ ސަބަބުން, ހުޅުމާލޭގައި ގާއިމް ކުރި ހުޅުމާލޭ މެޑިކަލް ފެސިލިޓީގައި މިވަގުތު އެޑުމިޓު ކޮށްގެން ފަރުވާދޭ އެއްވެސް ބަލި މީހަކު ނެތް ކަމަށް ހުޅުމާލޭ ހޮސްޕިޓަލުން ބުނެފިއެވެ.\nހުޅުމާލޭ މެޑިކަލް ފެސިލިޓީއަކި، މާލޭ ސަރަހައްދުގެ ހޮސްޕިޓަލު ތަކާއި އެއް ފެންވަރެއްގައި އެއް ފަހަރާ 290 މީހުންނަށް ފަރުވާ ދެވޭނެ ފެންވަރަށް ގާއިމް ކުރި ފެސިލިޓީއެކެވެ. އެ ފެސިލިޓީގައި އެންމެ ފުރަތަމަ ކޯވިޑް 19 ގެ ބަލި މީހަކު އެޑުމިޓު ކޮށްފައިވަނީ، 2020 ވަނަ އަހަރުގެ ޖުލައި މަހުގެ 07 ވަނަ ދުވަހުއެވެ.\nރާއްޖެއިން ކޯވިޑް 19 ގެ ކޭސްތައް ފަހަކަށް އައިސް މަދުވާން ފަށާފައި ވާއިރު، ރާއްޖެއިން މިހާތަނަށް މިބަލީގައި 221 މީހަކު ވަނީ ނިޔާވެފައެވެ. މި ބަލީގައި ގިނަ އަދަދަކަށް މީހުންނަށް އެޑްމިޓްކޮށްގެން ފަރުވާ ދިން އިރު ގިނަ ބަޔަކަށް ފަރުވާ ދިނީ މި ތަނުގައެވެެ.\nހުޅުމާލެ މެޑިކަލް ފެސިލިޓީ ކޮވިޑް19


Hajjah Meehun Fonuvumuge Huhdha Dheynee4Kunfunyyakah: Ministry - Vaguthu\nސާދަ ސަތޭތަ ސާޅީސް އެއްވަނަ ރާއްޖެއިން މީހުން ހައްޖަށް ފޮނުވުމަށް ކަނޑައެޅިފައި ވަނީ ހަތަރު ކުންފުންޏެއް ކަމަށް އިސްލާމިކް މިނިސްޓްރީން ބުނެފިއެވެ.\nއިސްލާމިކް މިނިސްޓްރީން މިއަދު ކޮށްފައިވާ ޓްވީޓެއްގައި ބުނީ 1441 ވަނަ އަހަރު ދިވެހިރާއްޖެއިން މީހުން ހައްޖަށް ގެންދިއުމަށް ޝައުގުވެރިވާ ކުންފުނިތަކުން މިއަދު ބިޑު ހުށަހަޅާފައިވާ ކަމަށެވެ. އެގޮތުން މިއަދު 15 ކުންފުންޏަކުން ހައްޖަށް މީހުން ގެންދިއުމަށް ޝައުގުވެރިކަން ފާޅުކޮށް ބިޑު ހުށަހަޅާފައިވާ ކަމަށެވެ. ނަމަވެސް އެކުންފުނިތަކުގެ ތެރެއިން ހައްޖަށް މީހުން ގެންދިއުމުގެ ހުއްދަ ދިނުމަށް ނިންމާފައިވަނީ ހަތަރު ކުންފުންޏަކަށެވެ.\n"ވަގުތު" އަށް މައުލޫމާތު ދެއްވަމުން އިސްލާމިކް މިނިސްޓްރީން ބުނީ ހައްޖަށް މީހުން ފޮނުވުމަށް ކުންފުނިތަކާއި އަދަދު ކަނޑައަޅާނީ އިސްލާމިކް މިނިސްޓަރު ކަމަށެވެ.\nމިދިޔަ އަހަރު ރާއްޖެ އިން ހައްޖަށް މީހުން ގެންދިޔުމަށް ހުއްދަ ދީފައި ވަނީ ހައްޖު ކޯޕަރޭޝަން ހިމެނޭ ގޮތަށް ހަ ޖަމާއަތަކަށެވެ. މީގެ ތެރެއިން ހައްޖު ކޯޕަރޭޝަަނަށް 550 ޖާގަދިންއިރު، އެހެން ކޮންމެ ޖަމާއަތަކަށް ދީފައި ވަނީ 90 ޖާގައެވެ.\nހައްޖުގެ މަތިވެރި އަޅުކަން އަދާކުރުމަށްޓަކައި ސައުދީ އަރަބިއްޔާއަށް ގޮސްތިބޭ ދިވެހިންނަށް ދިމާވާ ކަންކަމާ ގުޅޭ ގޮތުން ހާއްސަ ދިރާސާއެއް އިސްލާމިކް މިނިސްޓްރީން ވަނީ ކޮށްފައެވެ. މިފަދަ ދިރާސާތަކަކީ ހައްޖުގެ އަޅުކަމަށް ދިވެހިން ފުރުމާއި އެނބުރި މާލެ އައުމާ ދެމެދު ހިނގާ ހުރިހާ ކަމެއްގެ މައްޗަށް ބިނާކޮށްގެން ކުރެވިފައިވާ ދިރާސާއެއް ކަމަށް އިސްލާމިކް މިނިސްޓްރީން މައުލޫމާތުދެއެވެ.\nހައްޖުގެ އަޅުކަން އަދާކުރުމަށް ދުނިޔޭގެ އެކި ކަންކޮޅުތަކުން މައްކާއަށް އެތައް ބިލިއަން މީހުންއެއް ކޮންމެ އަހަރަކުވެސް ޖަމާވެއެވެ.\nފެބުރުއަރީ 24, 2020 16:29\nއެއްވެސް ވަރަކަށް ޚިދުމަތް ދޭގޮތަަކަށް، ހައްޖުވެރިންގެ އަޅުކަން ފުރިހަމައަށް ކުރިތޯވެސް ނުބަލާ، ބިޑް އެއީ ހަމަ ނަމަކަށް ކުރާކަމެއް އެއިރެއްގަ ހުންނަ އިސްލާމިކް މިނިސްޓަރާ ގާތްކަން އޮންނަށް ގްރޫޕަކަށް ދެނީ. ނަމަކަށް ހައްޖުމިޝަން އެއް ހަދާ ބަޔަކު މައްކާއަށް ދޭ ހައްޖުވެރިންގެ ކަންކަން ބަލާށޭ ކިޔާފަ . އެ މީހުން މާތް ﷲ މަތިވެރި ކުރެއްވި ބިމުގަ އުޅެނީ މަޖާކުރަން ދަތުރުގޮސް ބަޔަކު އުޅޭގޮތަށް . ކުޑަވެސް ބިރުވެރިކަމެއް ނުހުރޭ. ކަމަކީ ކެއުމާ ވިޔފާރި ކުރުމާ އެކަކު އަނެކަކާ ކޮންމެވެސް ގްރޫޕަކުން ދާ އަންހެން ނަރުހެއް ނޫނީ ޑޮކްޓަރަކާ އަލުވާކިއުމާ ދިމާކުރުން....\nފެބުރުއަރީ 24, 2020 16:34\nފެބުރުއަރީ 24, 2020 17:10\nކުރިންއަހަރުތަކުގައި މީހުން އަތުންހައްޖައް ގެންދިއުމަށް އިތުރަށް ލާރި ނެގި ގުރޫޕް ތަކައް ތިޔަކުރެއްވި ޚާއްސަދިރާސާ އިން މިފަހަރު އިގޭނެ ކަމަށް އުއްމީދު ކުރަން\nފެބުރުއަރީ 24, 2020 18:32\nހުސް ދޮގު ހަދާ ގުރޫޕުތަކެއް\nފެބުރުއަރީ 26, 2020 17:19\nމިކަންވެސް ނި މިގެންދާނީ ކޮރަޕްޝަނެއްގެ ތެރެއިން ރަގަޅަށް ބަލަންތިބޭ


Rakitic eynage kureege club Sevilla ah badhaluvejje - vNews.mv\nރަކިޓިޗް އޭނާގެ ކުރީގެ ކުލަބް ސެވިއްޔާއަށް ބަދަލުވެއްޖެ\nބާސެލޯނާ ދޫކޮށް ކްރޮއޭޝިއާގެ ގައުމީ ޓީމުގެ މިޑްފީލްޑަރު އީވާން ރަކިޓިޗް އޭނާ ކުރީގެ ކުލަބް ސެވިއްޔާއަށް ބަދަލުވެއްޖެއެވެ.\nމީޑިއާ ރިޕޯޓުތައް ބުނާގޮތުގައި ރަކިޓިޗް އޭނާ ކުރީގެ ކުލަބަށް ބަދަލުވީ 1.5 މިލޔަން ޔޫރޯގެ އަގަކަށެވެ. މިއީ ހަތަރު އަހަރުދުވަހުގެ އެއްބަސްވުމެކެވެ. މި އެއްބަސްވުމުގެ އިތުރަށް ބޯނަސްގެ ގޮތުގައި ބާސާއިން ނުވަ މިލިއަން ޔޫރޯ ސެވިއްޔާއަށް ދޭންޖެހެއެވެ.\nފަހަކަށް އައިސް ބާސެލޯނާގެ ޓީމުގައި ގިނަ މައްސަލަތަކެއް ފެންމަތިވަމުން އަންނައިރު އެންމެފަހުން ބާސެލޯނާ ކުޅުނު ބޮޑެތި މެޗުތަކުގައި ރަކިޓިޗް ނުފެނެއެވެ. އެކަމާއި ގުޅިގެން ގިނަބަޔެއްގެ ފާޑުކިިޔުން ބާސެލޯނާގެ ކޯޗިން ސްޓާފުންނަށް އަމާޒުވިއެވެ. މީގެކުރިންވެސް ރަކިޓިޗް ވަނީ އޭނާގެ މުސްތަގުބަލާ ގުޅޭގޮތުން ބާސާއިން ޔަގީންކަމެއް ނުދޭތީ އެ ކުލަބުގެ މެނޭޖުމަންޓާ މެދު ހިތްހަމަނުޖެހުން ފާޅުކޮށްފައެވެ.\nބާސާއާއި ގުޅުމަށްފަހު ރަކިޓިޗް ވަނީ ތަފާތު މޮޅު ކުޅުމެއް ދައްކާފައެވެ. އަދި މުހިއްމު ވަގުތުތަކުގައި އޭނާގެ ފަރާތުން ގޯލުތަކެއްވެސް ފެނިގެންދިޔައެވެ. ރަކިޓިޗްގެ ބަދަލުގައި ފަހުން ބޭނުންކުރަނީ ނެދަލޭންޑްސްގެ އުއްމީދީ މިޑްފީލްޑަރ ފްރޭންކް ޑިޔޮން އެވެ.\nބާސެލޯނާއަށް އޭނާ ކުޅުނު 320 މެޗުގައި 36 ލަނޑު ވަނީ ޖަހާފައެވެ. އަދި އެ ޓީމާއެކު ޗެމްޕިއަންސް ލީގާއި ޔުއެފާ ސުޕަ ކަޕުގެ އިތުރުން ފީފާ ކުލަބް ވޯލްޑްކަޕާއި ލަލީގާ ވަނީ ހޯދާފައެވެ.\nބާސެލޯނާ ކުޅިވަރު ބޭރު ކުޅިވަރު


ދިވެހި ލައިސަންސް މެލޭޝިއާގައި ބޭނުން ކުރެވޭގޮތް ހަދަނީ | | Sangu News\nދިވެހި ލައިސަންސް މެލޭޝިއާގައި ބޭނުން ކުރެވޭގޮތް ހަދަނީ\n29 ސެޕްޓެމްބަރ 2019 - 06:16\nދިވެހި ލައިސަންސް މެލޭޝިއާގައި ބޭނުންކުރެވޭ ގޮތް ހަދަނީ. ފޮޓޯ: ޓްރާންސްޕޯޓު މިނިސްޓްރީ\nރާއްޖޭގެ ލައިސަންސް މެލޭޝިއާގައި ބޭނޭނުންކުރެވޭ ގޮތް ހެދުމަށް މަޝްވަރާކޮށްފި.\nރާއްޖޭގެ ޑްރައިވިން ލައިސަންސް މެލޭޝިއާގައި ބޭނުން ކުރެވޭ ފަދަ އެއްބަސްވުމެއްގައި ދެ ޤައުމުން ސޮއިކުރުމާއި ގުޅޭގޮތުން މެލޭޝިއާގެ ޓްރާންސްޕޯޓު މިނިސްޓަރ ލޯކް ސޮއި ފޫކްއާއި ރާއްޖޭގެ ޓްރާންސްޕޯޓް މިނިސްޓަރ އައިޝަތު ނަހުލާ ވަނީ މަޝްވަރާ ކުރައްވާފައެވެ.\nކެނަޑާގެ މޮންޓްރިއާލްގައި މިހާުރު ކުރިއަށްދާ އައިކާއޯ ޖެނެރަލް އެސެންބްލީގައި ހަވާސާގެ ތެރެއިން ބޭއްވި ބައްދަލުވުމުގައި ދެ ޤައުމުގެ ދެމެދުގައި މިއުޗުއަލް ރެކޮގްނިޝަން އެގްރިމަންޓެއްގައި ސޮއިކުރުމާއި ގުޅޭ ގޮތުން ވަނީ މަޝްވަރާކޮށްފައެވެ. އަދި ވަަރށް އަވަސް މުސްތަގްބަލެއްހައި އެކަން ކުރެވިގެންދާނެ ކަމަސް އުންމީދު ކުރާ ކަމަށް ޓްރާންސްޕޯޓް މިނިސްޓްރީން ވަނީ ބުނެފައެވެ.\nމި އެއްބަސްވުމުގެ ދަށުން މެލޭޝިއާގެ ލައިސަންސް ރާއްޖޭގައި ބޭނުން ކުރެވޭއިރު ދިވެހި ލައިސަންސް މެލޭޝިއާގައި ބޭނުންކުރެވޭނެއެވެ.\nއޭގެ އިތުރުރުން މި ބައްދަލުކުރެއްވުމުގައި ވަނީ ދިވެހި ދަރިވަރުން މެލޭޝިއާގައި ހަދާ އޭވިއޭޝަން ދާއިރެާއާއި ގުޅުން ހުރި ކޯސްތަކަކީ ބައިނަލްއަޤުވާމީ ގޮތުން ޤަބޫލުކުރެވޭ ފެންވަރުގެ ކޯސްތަކަކަށް ހެދުމާއި ގުޅޭގޮތުންވެސް މަޝްވަރާ ކުރައްވާފައެވެ. އަދި މެލޭޝިއަން އޭވިއޭޝަން އެކެޑެމީގައި އޭޓީސީ ޓްރެއިނިންގްގެ އިތުރު ފުރުސަތުތަށް ދިވެހިންނަށް ހޯއްދަވައިދެއްވާނެ ކަމަށް މެލޭޝިއާގެ ޓްރާންސްޕޯޓް މިނިސްޓަރ ވަނީ ވިދާޅުވެފައެވެ.\nދެ ޤައުމުގެ ޓްރާންސްޕޯޓް މިނިސްޓަރުންގެ މި ބައްދަލުކުރެއްވުމުގައި ރާއްޖޭގެ އޭވިއޭޝަން ދާއިރާއާއި އެއްގަމު ދަތުރުފަތުރާއި ގުޅޭ ގޮތުން އިތުރަށް ރާއްޖެއަށް އެހީތެރިވުމުގެ ގޮތުން އެމްއޯޔޫއެއްގައި ސޮއިކުރެއްވުމާއި ގުޅޭގޮތުންވެސް ވަނީ މަޝްވަރާކުރައްވާފައެވެ.


އެޗްޕީއޭ މާދަމާ މަޖިލީހަށް ހާޒިރުކުރަނީ - DhiDaily\nއެޗްޕީއޭ މާދަމާ މަޖިލީހަށް ހާޒިރުކުރަނީ\nކޮވިޑް-19 ކޮންޓްރޯލުކުރުމަށް އަޅާފައިވާ ގައިޑްލައިންތަކުގެ ތެރޭގައި ކަންބޮޑުވާ ބައެއް ކަންތައް ހުރި ކަމަށް ފާހަގަކޮށް މާދަމާގެ މަޖިލީހަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) ހާޒިރުކުރުމަށް ނިންމައިފި އެވެ.\nމާދަމާ އެޗްޕީއޭ ހާޒިރުކުރުމަށް ހަމަޖެހިފައިވާނީ މަޖިލީހުގެ އިގްތިސޯދީ ކޮމިޓީއަށެވެ.\nއިގްތިސޯދީ ކޮމިޓީއިން ހަމަކޮށްފައިވާގޮތުގައި ކޮވިޑްގެ މިހާލަތުގައި މިހާރު އެޗްޕީއޭއިން މިންގަނޑު ކަނޑައަޅައި ހިންގަމުން ދަނީ ގާނޫނާ ހިލާފަށެވެ.\nއަދި އެޗްޕީއޭގެ ބައެއް އުސޫލުތައް ހުރީ ގަބޫލު ނުކުރެވޭ އަދި ހަމަ ނުޖެހޭ ގޮތަށް ކަމަށް އެ ކޮމިޓީއިން ބުނެއެވެ.\nއެގޮތުން އެ ކޮމިޓީއިން ވަނީ މިހާރު މާލޭގައި އިރު އޮއްސުމަށްފަހު އުޅަނދު ދުއްވުން މަނާކޮށްފައިވާ ގޮތަށް ފާޑުކިޔާފައެވެ.\nއެޗްޕީއޭއިން އަޅާފައިވާ ފިޔަވަޅުތަކުގެ ތެރޭގައި ވަނީ އިރު އޮއްސި 18:00 އިން ފެށިގެން މާލޭގައި އުޅަނދު ދުއްވުން މަނާވުން ހިމެނެއެވެ. އަދި ރޭގަނޑު 20:30 އިން ފެށިގެން ރެސްޓޯރެންޓުތަކަށް ގޮސް އެތަންތަނުގައި ނުތިބެވޭ ގޮތަށް އެޗްޕީއޭގެ ގައިޑްލައިންގައި ބުނެފައިވެއެވެ.\n20:30ގެ ފަހުން ރެސްޓޯރެންޓުގައި މަޑު ނުކުރެވޭ ގޮތަށް އޮތުމުގެ ސަބަބުން ރެސްޓޯރެންޓްތަކާއި ކެފޭތަކަށް ބޮޑެތި ގެއްލުން ވަމުންދާ ކަމަށް ވަނީ އެފަރާތްތަކުން ހާމަކޮށްފައެވެ. އެކަމާ ގުޅޭގޮތުން އެކި ފަރާތްތަކުން ކަންބޮޑުވުން ފާޅުކޮށްފައިވާ ދަނޑިވަޅެއްގައި މިއަދު އެޗްޕީއޭއިން ވަނީ އެ ނިންމުން ބަދަލުކޮށްފައެވެ. އެގޮތުން މިހާރު ރޭގަނޑު 22:30 އާ ހަމައަށް ރެސްޓޯރެންޓަށް ގޮސް ހިދުމަތް ހޯދޭނެއެވެ.


Hurihaakameh hamajasaai dhinumunves dhahthaafulhuge...\nކުރީގެ ރައީސް އަބްދުﷲ ޔާމީން\nމޫމިނާއަކީ ކުރީގެ ރައީސް މައުމޫން އަބްދުލް ގައްޔޫމްގެ ކޮއްކޯފުޅު\nއެކަމަނާ ފަސްދާނުލެއްވީ އަސަރު ނަމާދަށްފަހު\nކަރެކްޝަންސްއިން ޔާމީން ގެނައުމަށް ހުރިހާ އިންތިޒާމެއް ހަމަޖެއްސި\nކ. މާލެ |6އޭޕްރިލް 2020 | ހޯމަ 19:24 | 151,052\nކުރީގެ ރައީސް ޔާމީންގެ ދައްތާފުޅު މޫމިނާ އަބްދުލްގައްޔޫމް - އަވަސް\nޖަލު ޙުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް ޢަބްދުﷲ ޔާމީނުގެ ދައްތާފުޅުގެ މޫނު ބަލަން އައުމަށް އެމަަނިކުފާނު ދެކޮޅު ހައްދަވައިފިއެވެ.\nޔާމީނާ އެއްބަފާ ދައްތާފުޅު މޫމިނާ ޢަބްދުލްޤައްޔޫމް އަވަހާވީ ހޯމަ ދުވަހުގެ ވަގުތެއްގައެވެ. މިއަދުގެ އަޞްރު ނަމާދަށްފަހު އެކަމަނާ ވަނީ ފަސްދާނުލެވިފައެވެ.\nޖަލުގައި ހުންނެވި ނަމަވެސް ދައްތާފުޅުގެ މޫނު ބެލުމާއި، ކަށު ނަމާދުގައި ބައިވެރިވެވަޑައިގަތުމަށް ޢައިލާއިން ކުރަންޖެހޭ ހުރިހާ މަސައްކަތެއް ކުރިއެވެ. އަދި ކަރެކްޝަންސް އިން ޔާމީން ގެނައުމަށް ސެކިއުރިޓީއާއެކު ލޯންޗް ވެސް ހަމަޖެއްސިއެވެ. ނަމަވެސް ދެކޮޅު ހައްދަވާ ދައްތާފުޅުގެ ކަށުކަމާކެމީގައި އެމަނިކުފާނު ބައިވެރިވެވަޑައިނުގަންނަވާކަން ރާއްޖެއެމްވީއަށް ވަނީ ކަށަވަރުވެފައެވެ.\nމިމައްސަލައާ ގުޅިގެން ކަރެކްޝަންސް އިން ބުނީ މިފަދަ މަޢުލޫމާތު ޙިއްސާ ނުކުރާ ކަމަށެވެ. ނަމަވެސް މިކަން ކަރެކްޝަންސްއިން ދޮގެއް ނުކުރެއެވެ. މިކަމާއި ގުޅޭގޮތުން އިތުރު ތަފުޞީލު ހޯދުމަށް ޔާމީނުގެ ޤާނޫނީ ވަކީލުންގެ ޓީމުގައި ހިމެނިވަޑައިގަންނަވާ ޖަމީލަށް ގުޅާލުމުން ވިދާޅުވީ، "ތިކަމާއި ބެހޭ އެއްވެސް މައުލޫމާތެއް ނޭނގޭ. ތިކަމާ ކޮމެންޓް ކުރެވޭކަށް ނެތް"ކަމަށެވެ.\nމޫމިނާ ޢަބްދުލްޤައްޔޫމަކީ ކުރީގެ ރައީސް މައުމޫން އަބްދުލް ގައްޔޫމްގެ ކޮއްކޯފުޅެވެ. ދިވެހި ބަހާއި އަދަބިއްޔާތަށާއި، ދިވެހި ދައުލަތަށް އަދި ގަލޮޅު އަވަށަށް ވެސް ގިނަ ޚިދުމަތްތައް ކޮށް ދެއްވި ކަނބަލެކެވެ. އެގޮތުން ދިވެހި ބަަހާއި ތާރީޚަށް ޚިދުމަތް ކުރާ ޤައުމީ މަރުކަޒުގެ އެސިސްޓެންޓް ޑިރެކްޓަރު ކަމުގެ މަޤާމާއި، ގަލޮޅު އަވަށުވެރިޔާގެ އެހީތެރިޔާގެ މަޤާމު މޫމިނާ ފުރުއްވެވިއެވެ.\nމޫމިނާގެ މައްޗަށް ކަށު ނަމާދު ކުރީ ހޯމަ ދުވަހުގެ އަޞްރު ނަމާދަށް ފަހު މާލޭގެ އާ ސަހަރާގައެވެ. އަވަހާރަވީ އިރު އުމުރުފުޅަކީ 80 އަހަރެވެ.


Supportern feni Nihan ufalun sajidha ah | Mihaaru\nޚަބަރު / ރިޔާސީ އިންތިޚާބު 2018\nސަޕޯޓަރުން ފެނި ނިހާން އުފަލުން ސަޖިދަ އަށް\nޕީޕީއެމްގެ ޖަލްސާގައި ނިހާން ސަޖިދައަށް-- ފޮޓޯ: އަލީ ނަޝާތު/މިހާރު\n18 ސެޕްޓެމްބަރ 2018 - 22:05\nޕީޕީއެމްގެ "ސައިޒް ދައްކާލުމަށް" މާފަންނު ސްޓޭޑިއަމްގައި މިހާރު ކުރިއަށް ގެންދާ ޖަލްސާއަށް އެއްވެފައިވާ މީހުން ފެނި، ޕީޕީއެމް ޕާލަމެންޓްރީ ގުރޫޕުގެ ލީޑަރު އަހުމަދު ނިހާން ހުސައިން މަނިކު އުފަލުން ސަޖިދަ ޖައްސަވައިފި އެވެ.\nމާފަންނު ސްޓޭޑިއަމްގެ ވެލި ދަނޑުގައި މިރޭ 9:00ގައި ފެށި ޖަލްސާ އަށް ވަރަށް ގިނަ ބަޔަކު އެއްވެ ތިއްބެވެ. އެ ސަރަހައްދުގެ މެދުގައި "1" ނަމްބަރުން ހަދާފައިވާ ސްޓޭޖް ވަށައިގެން އެތައް ހާސް ބަޔަކު ތިއްބެވެ. ފްލައިޓް ޗާޓާކޮށްގެންނާއި ދޯނި ފަހަރުގައި އެތައް ބަޔަކު ގެނައި ޖަލްސާގައި ގިނަ ސަޕޯޓަރުން ތިބީ ރައީސް ޔާމީންގެ ކެމްޕެއިން ލޯގޯ ޖަހާފައިވާ ޓީޝާޓް ލައިގެންނެވެ.\nޖަލްސާ ފެށުމުގެ ގޮތުން ފުރަތަމަ ވާހަކަ ދެއްކެވީ ނިހާނެވެ. އޭނާ ވާހަކަ ދެއްކެވުމުގެ ކުރިން ސްޓޭޖަށް އަރާވަޑައިގެން ސަޖިދައެއް ޖެއްސެވި އެވެ. އެއަށް ފަހު ވާހަކަ ދައްކަވަމުން "ﷲ އަކްބަރު" ތަކުރާރުކޮށް ވިދާޅުވި އެވެ.\nއެތައް ބަޔަކާއެކު ބޭއްވި ޖަލްސާގައި ނިހާން ވާހަކަ ދައްކަވަނީ-- ފޮޓޯ: އަލީ ނަޝާތު/މިހާރު\nކުރުކޮށް ދެއްވި ސްޕީޗުގައި ނިހާން ވިދާޅުވީ ރައީސް ޔާމީނަށް އިތުރު ދައުރެއް ދެއްވަން ޖެހެނީ ރާއްޖޭގެ ސަލާމަތާއި ދިވެހިވަންތަކަން ރައްކާތެރިކުރުމަށް ކަމަށެވެ. އަދި އިސްލާމް ދީނުގެ ހައްގުގައި ހުންނެވި ކަމަށް ވިދާޅުވި އެވެ.\n"ހައްގުގެ މަގުގައި ލެހެއްޓެވުން އެދި އަޅުގަނޑުމެން ދުއާ ކުރަން،" ޖޯޝާއެކު ވާހަކަ ދައްކަވަމުން ނިހާން ވިދާޅުވި އެވެ.\nޕީޕީއެމާ ހިޔާލު ތަފާތުވުންތައް އުފެދި އެޕާޓީގެ ހަރަކާތްތަކުން އެކަހެރިކޮށްފައިވާ ކަމަށް ބުނާ، ވިލިފުށީ ދާއިރާގެ މެމްބަރު ރިޔާޒު ރަޝީދު މިރޭގެ ޖަލްސާގައި ވާހަކަ ދައްކަވަމުން ވިދާޅުވީ އޭނާ މިރޭ ފެނިލުމަކީ "އިދިކޮޅަށް ދިން ފިލާވަޅެއް" ކަމަށެވެ.\nރައީސް ޔާމީން ކެމްޕެއިން ޓީޝާޓް ލައިގެން ހުންނެވި ވިޔަފާރިވެރިޔާ ރިޔާޒު ވަނީ ރައީސް ޔާމީންގެ އިގްތިސާދީ ސިޔާސަތަށް ތައުރީފް ކުރައްވައި ވިދާޅުވީ ސަރުކާރު ހިއްސާވާ ކުންފުނިތައް މިހާރު ހިންގަމުން އަންނަނީ ފައިދާގައި ކަމަށެވެ.\nމިރޭގެ ޖަލްސާގައި ޕީޕީއެމް ސަޕޯޓަރުން -- މިހާރު ފޮޓޯ: އަހުމަދު ނިޝާތު\n"ރައީސް ޔާމީންގެ ހަނދާންތައް. ގެންނެވި ތަރައްގީ ހަނދާނުން އަދި ތާރީހުން ފޮހެއެއް ނުލެވޭނެ،" ރިޔާޒު ވިދާޅުވި އެވެ.\nޕީޕީއެމާ ހިޔާލު ތަފާތުވުން އުފެދިފައިވާ ކޯލިޝަން ޕާޓްނާ އެމްޑީއޭގެ ޑެޕިއުޓީ ލީޑަރު އަހުމަދު އާމިރު ވެސް ވަނީ ވާހަކަ ދައްކަވާފަ އެވެ. އޭނާ ވާހަކަ ފެށުމުގެ ގޮތުން "ހޯ" ގޮވަމުން އޭނާ ވިދާޅުވީ "ރައީސް ޔާމީންއަށް އޮތް ތާއީދު މިޖަލްސާއިން ވަރަށް ބޮޑަށް ހާމަކޮށްދޭ" ކަމަށެވެ.\nމެމްބަރު ރިޔާޒް ރަޝީދު ޕީޕީއެމް ކުރީގެ މެމްބަރު އަހުމަދު ނިހާން ޕީޕީއެމް ކެމްޕޭން މެމްބަރު އަހުމަދު އާމިރު (ކުޑަހުވަދޫ) އެމްޑީއޭ\n93 ކޮމެންޓް, 949 ރިއެކްޝަންސް\nވޯޓުގެ ނަތީޖާ ހިތްނޭދޭ ގޮތައް އައިމަ ހަދާނެގޮތެއް ރާވާ.\nގަމާރު ވޯޓު ލަނީ ސައިޒުންބާ\nމަނިކުފާނުގެ ވަދާއީ ޖަލްސާއަށް\nއިންށާﷲ ހަމަވަދާއީ ޖަލްސާއަށް ވާނީ\nދެ ޖަލްސާގަވެސް ދިހަ ހާހަށްވުރެ މީހުން ގިނަ ނުވާނެކަން ކަށަވަރު.\nމުސްލިމަކަށް އޭނަބޭނުންވި އުފަލެ ލިބޭހިދު ކުރަންއޮންނަ ކަމެ ޝުކުރުގެ ސަޖިދައަކީ. އެހެންވީމަ މިސަޖިދައަކީ ބަހުސްކުރަން ޖެހޭކަމެއްބާ ޕޕމ އިއުލާނުކޮއްގެން މީޑިޔާއަށް އަންގާއިގެން ރައރަށުން މީހުންގެނައީ އަދި އެމީހުން ގެނާއިކަމުގަވިޔަސް ޖަލްސާއަށް ނުގޮސް ކަޓުޖެއްސިދާނެ ދެން ހަމައެކަނި ގެނައިމީހުން އެކަންޏެނޫން އެތަނުގަތިބީ އެހެންވީމަ އެއީ ކުރިއެރުމެ ކާނިވަލަށް ޖަމާކުރެވޭނީ ކިހާވަރެއްތޯ ސްޓޭޑިޔަމަށް ޖަމާކުރެވޭނެ ވަރުއެގޭނެމިއަދު.\nސައިޒް ފެއްނާނީ އާދިއްތަ ދުވަހު. އިރާދުކުރެއްވިއްޔާ އިބޫ %95- ޔާމީނު %5.\nއިންށާﷲ ކައްޕި ބޮޑުތަނުން ބަލިވާނެ\nގޫގްލް މެޕް ބޭނުންކޮށްގެން، މީހުން އެއްވާ ސަރަހައްދުގެ ބޮޑުމިން (އޭރިއާ) ވަރަށް ފަސޭހައިން ހޯދޭނެ ޓޫލްތައް އިންޓަރނެޓް ގައި އެބަހުރި. އަދި މިގޮތައް ޖާގައިގެ ބޮޑުމިން ބެލުމަށްފަހު އެޖާގައަށް އެންމެ ގިނަވެގެން އެއްވެވޭނީ ކިތައް މީހުންނަށްކަން އެސްޓިމޭޓްކޮށްލެވޭނެ ޓޫލްތައްވެސް އިންޓަރނެޓްގައި އެބަހުރި. ވީމާ، ހަމައެކަނި މީހުން ކިޔާ އެއްޗެއް ގަބޫލުކޮށްލުމުގެ ބަދަލުގައި މިފަދަ ޓޫލްތައް ބޭނުންކޮށްގެން އަދަދުތައް އަންދާސާ ކޮއްލެވިދާނެ.\nއެމް.ޑީ.ޕީން ކާނިވާ ސަރަޙައްދުގައި ގޮނޑި ޖަހާފަ ހުރީ ދެސަފު ދޭތެރެ ވަރަށް ދުރުކޮށް. އަދި އެތަނަކީ މާފަންނު ވެލިދަނޑަށްވުރެ ސައިޒުގެ ގޮތުން ގާތްގަނޑަކަށް ދެގުނަ ކުޑަތަނެއް.. މިގޮތަށް ބެއްޔަސް މީހުންގެ ޢަދަދު ގިނަވާނީ ކޮން ޕަޓީއެއްގެ ޖަލްސާގެކަން އެނެގޭނެ ކޮންމެ ބަޔަކަށްވެސް\nއެއްވެސް ޕާޓީއަކުން މީހުން ނުގެނެސް ޖަލްސާއެއް ނުބާއްވާ ކަމީ ހަޤީޤަތް. ވޯޓަކީ މީހުން އެއްކުރާވަރެއްގެ މައްޗަށް ބިނާވާ އެއްޗެއްނޫން. ވޯޓުލުމުގައި ޤައުމަށް އެ ކެނޑިޑޭޓަކު ކޮށްދިން ކަންތައްތަކާއި ކުރިޔަށް އޮތް ޕްލޭނަށް ނުވަތަ މެނިފެސްޓޯއަށް ރަނގަޅަށް ބަލަން އެބަޖެހޭ މާޒީގެ ސަފްހާތަށް ބަލާލަން އެބަޖެހޭ ޤާބިލް ކަމަށާއި ތަޖުރިބާއަށް ބަލަން އެބަޖެހޭ އޭގެފަހުގައި ވޯޓުލާންޖެހޭނީ ޕާޓީ މީހާވީމާ ވޯޓެއް ދިނުމުން އެވެވެނީ ޤައުމަށް ޚިޔާނާތް ރައްޔިތުންނޭ ވިސްނާ\nއެނަލަސިސްދަސައިކޯ/// ދެން އެކި އުޒުރު ތަކާއި ހެދި ނައާދެވުނު މީހުންގެ ަދަދު ކަމުގައި އަހަރެމެން 20000 ގެ ތެރެއަށް އޭގެ ދެގު (40000)ނަލާދީފަ ހިސާބުބެލިޔަސް ވަނީ 60000 ވޯޓު މިވަރުން ޔާމީނު ހޮވޭނެ ގޮތަކީ ހަމަ ކޯޓުން. އެނޫން ގޮތެއްނެތް...\nއެތަނުގައި ގޮނޑި ޖަހަމުން ދިޔައިރު އަޅުގަނޑު ދިޔަޢީ ގޮނޑީގެ އަދަދު ބަލަހައްޓމުން، ހުރަހައް 30 ގޮނޑި، ދިގަށް 25 ގޮނޑި އަދި މިގޮތައް ޖުމްލަ 8 ބަރި.ވިމާ އަލުގަނޑަށް އެތަނުގައި ޖަހާފައިވާ ގޮނޑިން ނިކުތް ޖުމްލަ އަދަދަކީ 25*30*8=6000 އަދި އޭގެ އިތުރަށް 100 ވަރަކަށް ގޮނޑި ނުޖަހާ ހުރި އެއީ އެތަނުގައި ގޮނޑި ޖަހާނެ ތަން ނެތުމުން. މިކަމާ ކެރެންނާ އެއްޗެއް ބުނެބަ ރަނގަޅަށް ހަޤީޤަތް އެނގޭ މީހަކު މިދޮގެއް ކުރާކަށް ނުކެރޭނެ. ގޮނޑި ޖެހީ އަޅުގަނޑުގެ އަތުން.\nSevenways Pvt Ltd


Captain maanuge bodu fiyavalhu\nހިއްސާ ވިއްކަނީ 25ރ. މަގުން\nހިއްސާ ވިއްކަން ކުންފުންޏަށް ބޮޑު ބަދަލެއް\nތިން އަހަރުތެރޭގައި ފައިދާ ލިބޭނެ\nކެޕްޓަން އަހުމަދު މައުމޫން (މާނު).-- އަވަސް ފޮޓޯ: އަފްޝީން ނަސީރު\nއަމިއްލަ ކުންފުންޏެއް ޕަބްލިކް ކުންފުންޏަކަށް ބަދަލު ކުރުމަކީ ކުޑަ ކަމެއް ނޫނެވެ. އެކަމަށްޓަކައި ކުރަން ޖެހޭ މަސައްކަތް ލައްކަ ގިނަ އެވެ. ފުރޮޅަން ޖެހެނީ އެންމެ ގަލެއް، ދެ ގަލެއް ނޫނެވެ. މި ކަންވާނީ ލައްކަ ގާ ފޮރުޅައިގެންނެވެ. ނަމަވެސް މި ބުރަ މަސައްކަތް މި ވަނީ ކޮށްފަ އެވެ. މިއީ ރާއްޖޭގެ ހިއްސާގެ ބާޒާރުގައ ރަޖިސްޓްރީ ކުރި ފުރަތަމަ އަމިއްލަ ކުންފުނި ކަމަށްވާ ސެންޗޫރިއަން ޕްރައިވެޓް ލިމިޓެޑެވެ. މިކަމަށް އިސް ނެންގެވި ބޭފުޅަކީ އަހުމަދު މައުމޫން، އާއްމު ނަމުންނަމަ، "ކެޕްޓަން މާނު" އެވެ. އޭނާ އިސްވެ ހުންނަވައި ކުރެއްވި ބުރަ މަސައްކަތުންނެވެ.\n"މަސައްކަތަކީ ތިން އަހަރު ކުރިން ފެށިގެން ކުރަމުން ގެންދާ ކަމެއް. ކުންފުނީގެ ކޯޕަރޭޓް ގަވަނަންސަށް ބޮޑެތި ބަދަލުތަކެއް ގެނެވޭ. މިއަދު އެންމެ އުފާވާ ކަމަކީ ކޮންމެ ގޮތަކަށް އަޅުގަނޑުމެންގެ ޝެއާ ދިޔަ ނަމަވެސް ކުންފުނި ބަދަލު ކުރެވުން. މިއީ އެންމެ ބޮޑު އުފަލަކީ،" މި މަހުގެ އާއްމުންނަށް ހިއްސާ ވިއްކަން ފަށާ، ސެންޗޫރިއަންގެ ޗެއާމަން، ކެޕްޓަން މާނު ވިދާޅުވި އެވެ.\nކެޕްޓަން މާނު "އަވަސް" އަށް އިންޓަވިއު ދެއްވަނީ. -- އަވަސް ފޮޓޯ؛ އަފްޝީން ނަސީރު\nރާއްޖޭގެ މައި ޝިޕިން ކުންފުނީގައި ގިނަ ދުވަސްތަކެއް ވަންދެން ހިދުމަތް ކުރެވި މާނު ވިދާޅުވި ގޮތުގައި މިއަދު ލިބޭ އެންމެ ބޮޑު އުފަލަކީ ކުންފުނީގައި މިނިވަން ޑިރެކްޓަރުގެ ބޯޑެއް އޮވެ، ހިނގާނެ ކުންފުންޏަކަށްވުން ކަމަށެވެ.\n"އަޅުގަނޑުމެންގެ އެންމެ ބޮޑު ކާމިޔާބީއަކީ މިއީ. ކުންފުނި ބަދަލު ކޮށްލެވުން،" ޝިޕިން ދާއިރާގައި މަސައްކަތް ކުރާތާ 30 އަހަރުވެފައިވާ، ކެޕްޓަން މާން ވިދާޅުވި އެވެ.\nއޭނާ ވިދާޅުވީ ހިއްސާ ވިއްކުމުގެ ސަބަބުތަކުގެ ތެރޭގައި ޖީލުތަކަށް ދާންދެން ވެސް ކުންފުނީގެ ނަން ފެންނަ އޮތުން ހިމެނޭ ކަމަށެވެ.\n"މިއީ ޕެޝަންއެއް. އެހެންވެ ބޭނުންވޭ ޖީލުތަކަށްވެސް ކުންފުނި ފެންނަން އޮންނަން. އަޅުގަނޑުމެން ނެތް ނަމަވެސް،" ކެޕްޓަން މާނު ވިދާޅުވި އެވެ.\n"އަޅުގަނޑު ގަބޫލުކުރާ ގޮތުގައި އިންވެސްޓް ކުރާ ފަރާތަކަށް ކެޕިޓަލް ގެއިންސް ނުލައި އިންވެސްޓްމަންޓް ކަވަރު ވާނެ. އެމްޓީޑީސީގެ ހާލަތޭ ބުނާއިރު، އެމްޓީޑީސީގެ ބްލޭމް، ހަމައެކަނި ޕަބްލިކަށް ވެސް އޮވޭ. ނަމަވެސް މިހާރު އެމްޓީޑީސީ ވެސް ރަނގަޅު ވަމުން އަންނަނީ،" މާނު ވިދާޅުވި އެވެ.\nސެންޗޫރިއަންސް އާދައިގެ ބައެއް ނޫން\nމި މަހުގެ 20 ގައި، 25ރ. ގެ މަގުން ހިއްސާ ވިއްކަން ފަށާ ސެންޗޫރިއަންސްއަކީ ކިހާ ވަރެއްގެ ކުންފުންޏެއް ހެއްޔެވެ؟\nކުންފުނީގެ ކުރު ތައާރަފަށްދާނަމަ ބުނެވޭނީ، މިއީ ރާއްޖޭން ބޭރުން މުދާ ގެނެސް، ރިސޯޓުތަކަށް ފޯރުކޮށްދޭ އެންމެ ބޮޑު ޝިޕިން ލައިން ގެންގުޅޭ ކުންފުނި ކަމަށެވެ. ސެންޗޫރިއަންސް ކުރާކަމަކީ ބޭރުން މުދާ ނަގައިގެން ގެނެސް، ފޯރުކޮށް ދިނުމެވެ. މި ގޮތުން ދުނިޔޭގެ އެންމެ ބޮޑު ޝިޕިން ލައިން ކަމަށްވާ "އެމްއެސްސީ" ގެ ރާއްޖޭގެ ބެލެނިވެރި ފަރާތަކީ ވެސް މި ކުންފުންޏެވެ. އަދި މި ނޫން ވެސް ގިނަ ޝިޕިން ލައިންތައް ހުރެ އެވެ. އެ ކުންފުނިން ކަނޑުމަގުން ގެންނަ ސާމާނާއި ވައިގެ މަގުން ގެންނަ ސާމާނު ވެސް ފޯރުކޮށްދެ އެވެ.\n"އަޅުގަނޑުމެން އެންމެ ބޮޑަށް ކުރާ އަނެއް ކަމަކީ ރިސޯޓުތަކުގައި ހުންނަ ޕެރިޝަބަލްސް [އަވަހަށް ހަލާކުވާ ޒާތުގެ ކާނާގެ ބާވަތްތައް] ގެންގޮސް ދިނުން. މި ގޮތުން އެންމެ ބޮޑު ފްލީޓެއް ގެންގުޅޭ ބަޔަކަށް އަޅުގަނޑުމެން ވާނެ. ޕްރޮޖެކް ކާގޯ ވެސް ފޯރުކޮށްދެން،" ކެޕްޓަން މާނު ވިދާޅުވި އެވެ.\nއޭނާ ވިދާޅުވީ ސެންޗޫރިއަންސްގެ މަގުސަދަކީ ރާއްޖެއަކީ ދުނިޔޭގެ ފެންވަރުގެ "3 ޕީއެލް" ފޯރުކޮށްދޭ ތަނަށް ހެދުން ކަމަށެވެ.\n"ރާއްޖޭގައި ދުނިޔޭގެ ހުރިހާ ބްރޭންޑްތަކެއް ހުރޭ. ދުނިޔޭގެ ހުރިހާ ގައުމުތަކެއްގައި މި ހިދުމަތް ލިބޭ އެކަމަކު ރާއްޖެއަކުން ނުލިބޭ. އެހެންވެ ވަރަށް ދަތިވޭ،" ކެޕްޓަން މާނު ވިދާޅުވި އެވެ.\n"ރާއްޖޭގައި އޯލް އިން ރިސޯޓުތަކުގެ ސަޕްލަޔާސްތައް ވެސް ރާއްޖެ އައި. އެ މީހުން ބޭނުންވަނީ، ރިސޯޓުން ބޭނުންވާ ވަރަށް ގެންގޮސްދެން. ބޭނުންވަނީ އެ ގުޑްސް ފޯރުކޮށް ދޭން. އެހެންވެ މިކަން މި ކުރަނީ. ވަރަށް ބޮޑު ޑިމާންޑެއް އޮންނަ ކަމެއް."\nއޭނާ ވިދާޅުވީ 2015 ވަނަ އަހަރު ސެންޗޫރިއަންސް އަށް ރަނގަޅު ފައިދާއެއް ލިބިފައިވާ ކަމަށެވެ.\n"ކުންފުނީގެ މާލީ ހާލަތު ސްޓޭބަލް.6މިލިއަން ފައިދާ ލިބުނު. އެއަށްވުރެ ވެސް ފައިދާ އިތުރު ކުރެވޭނެ އަމިއްލައަށް އެއްޗިހި ހޯދުމުން،" މާނު ވިދާޅުވި އެވެ.\nއޭނާ ވިދާޅުވީ ޕަބްލިކް ކުންފުންޏެއްގެ ގޮތުގައި އާއްމުންނަށް ހިއްސާ ވިއްކަން ފެށުމުގެ މަގުސަދަކީ ވެސް ރިސޯޓުތަކަށް ފޯރުކޮށްދޭ ހިދުމަތް ވަރުގަދަ ކުރުން ކަމަށެވެ.\n"ޕަބްލިކަށް ދިއުމުގެ މަގުސަދެއް ދޯންޏާއި، ވެއާ ހައުސް [ގުދަން] ފަދަ ތަންތަން ހޯދުމަށް ފައިސާ ހޯދުން،" ކެޕްޓަން މާނު ވިދާޅުވި އެވެ.\n"އާއްމުންގެ ހިޔާލު ބަދަލުވާން ޖެހޭ"\nއޭނާ ވިދާޅުވީ އަމިއްލަ ކުންފުންޏެއް އާއްމުންގެ ހިއްސާ އޮންނަ ޕަބްލިކް ކުންފުންޏަކަށް ވާއިރު، މިހާރު ހިއްސާގެ ބާޒާރު އޮތް ގޮތުން ޝަކުވާ އަންނަ ކަމަށެވެ.\n"ކުރިން ސަރުކާރު ކުންފުނިތަކަށް ވީގޮތުން ޕަބްލިކް ދެކެނީ މާރަނގަޅަށް ނޫން. ނަމަވެސް އެބަޖެހޭ މިކަން ބަދަލު ވާން،" މައުމޫނު ވިދާޅުވި އެވެ.\nއޭނާ ވިދާޅުވީ އާއްމުންގެ ހިޔާލު ހޯދަމުންދާ ކަމަށާއި، މިކަމުގައި އޮތް އެންމެ ބޮޑު ގޮންޖެހުމަކީ ކުރީގެ ކުންފުނިތަކާ މެދު ކަންތައްވީ ގޮތް ކަމަށެވެ.\n"އަސްލު މިއީ ވަރަށް ރަނގަޅު އިންވެސްޓްމަންޓެއް ސެންޗޫރިއަންސްއަކީ. މިއަދު 1،000ރ. ނޫނީ 10،000ރ. އޮވެގެން ވިޔަފާރިއެއް ނުކުރެވޭނެ. ބޭންކުގައި ބެހެއްޓުމަށްވުރެ ރަނގަޅު ރިޓާންއެއް ލިބޭނެ. ބޭންކުން މިލިބެނީ ދެ ޕަސެންޓް ވަރު. ނަމަވެސް އަޅުގަނޑުމެންގެ ވިޔަފާރިން އެންމެ މަދުވެގެން ނެރެވޭ 16 ޕަސެންޓް ވަރުގެ ރިޓާންއެއް،" މާނު ވިދާޅުވި އެވެ.\n"މިހާރު ވެސް ކާމިޔާބު ވެއްޖެ"\nމާނު ވިދާޅުވީ ސެންޗޫރިއަންސް ޕަބްލިކަށް ދިއުމުގެ ކަންތައްތަކުގައި މިހާރު ވެސް ކާމިޔާބު ވެފައިވާ ކަމަށެވެ. އަދި މިކާމިޔާބީއަށް އައުމުގައި ކުރިން ކުންފުނީގެ ހިއްސާދާރުންގެ ގޮތުގައި ތިއްބެވި، ބޭފުޅުން ވެސް މުހިންމު ދައުރެއް އަދާކުރެއްވި ކަމަށެވެ.\n"މީގައި ކާމިޔާބަކީ ހިއްސާ ގަންނަ ވަރެއް ނޫން. މިކަން މި ހިސާބަށް ގެނެވުން ކާމިޔާބީއަކީ. އަޅުގަނޑުމެންނަށް ވުރެ މާބޮޑެތި ކުންފުނިތައް ރާއްޖޭގައި އެބަހުރި. ނަމަވެސް އެއްވެސް ކުންފުންޏެއް ނުކުރި މިކަމެއް. އެކަމަކު އަޅުގަނޑުމެން މިކުރީ މިއީ ކާމިޔާބީއެއް،" ކެޕްޓަން މާނު ވިދާޅުވި އެވެ.\n"މީހުން ކިޔާ ހުރިހާ އެއްޗަކާއެކު ވެސް މާކެޓަށް ނުކުމެވިއްޖެ. އަސްލު މިއީ ކާމިޔާބީއަކީ."\nއޭނާ ވިދާޅުވީ ޕަބްލިކަށް ހަ މިލިއަން ހިއްސާ ވިއްކާނެ ކަމަށެވެ.\n"ޕަބްލިކަށް 6.7 މިލިއަން ހިއްސާ ދޭނެ. 168 މިލިއަން ރުފިޔާ އެއީ. ކުންފުނީގެ 49 ޕަސެންޓް ހިއްސާ،" މާނު ވިދާޅުވި އެވެ.\nމި ފައިސާއިން 10 ދޯންޏާއި ހަ މިލިއަން ޑޮލަރުގެ ގުދަނެއްގެ އިތުރުން ބާޖެއް ވެސް ގަންނާނެ ކަމަށް އޭނާ ވިދާޅުވި އިރު ކެޕްޓަން މާނު ވިދާޅުވި ގޮތުގައި ސެންޗޫރިއަންސްގައި އިންވެސްޓްކުރާ މީހަކަށް ތިން އަހަރު ތެރޭގައި ފައިދާ ލިބޭނެ އެވެ.


އުޖާލާވެގެންދިޔަ ޙަޔާތް (8) – Esfiya\nހަމަ އެވަގުތެވެ. ފޯނުގައިހުރި އައިހަމްއަށް ސިހުންގެނުވީީ ފަހަތުން މީހަކު އޭނަގެ ނަމުން ގޮވާލި އަޑުއިވުމުންނެވެ. އެއީ ކާކުގެ އަޑެއްކަން ވިސްނުމާއެކު އިސާހިތަކު އައިހަމްގެ މޫނުގެ ކުލަަވަރު ބަދަލުވެއްޖެއެވެ. ކަންފަތުން ފޯނު ވަކިކޮށްލިއިރު އަނެއް އަތްވަނީ މުށްކެވިފައެވެ. ދެބުމަ ކައިރިކޮށްލިގޮތުންވެސް އޭނަ ނުރުހުންވެފައިހުރިވަރު ހާމަވެއެވެ.\nރިމްޝާ ހޭއަރާނެ އިރެއްގެ އިންތިޒާރުގައި ކެތްމަދުވެފައި އިން މީޝާ އިނީ މަޑުމަޑުން ރިމްޝާގެ އަތްތިލައިގައި ހިފަހައްޓާލައިގެންނެވެ. އަދިވެސް ޑޮކްޓަރުގެ ބަސްކޮޅު އޭނަގެ ކަންފަތްދޮށުގައި ތަކުރާރުވޭވޭ ހުއްޓެވެ. ” ޕޭޝަންޓް އިޒް ޕްރެގްނެންޓް”. ނަމަވެސް ރިމްޝާގެ މައުސޫމު މޫނުމައްޗަށް ބަލަހައްޓައިގެން އިނީ އެކުވެރިިޔާއަށް ފުރިހަމައަށް އިތުބާރުކުރާ ޙާލުއެވެ. ރިމްޝާ އެކަހަލަކަމެއް ކޮށްފާނެކަމަކަށް ހަމަހިލާ އޭނާ ޤަބޫލެއްނުކުރާނެއެވެ.\nމާގިނައިރުތަކެއްނުވެ ކުޑަކޮށް އެސްފިޔަތައް ތަޅުވާލުމަށްފަހު ރިމްޝާ ލޯހުޅުވާލިއެވެ. ހިޔާލަކަށް ގެއްލިފައި އިން މީޝާއަށް ސިހިފައި ތެޅިގަނެވުނީ ރިމްޝާ މަޑުމަޑުން ގޮވާލި އަޑަށެވެ. އައިވީ ގުޅާފައިހުރި ނަމަވެސް އަދިވެސް ރިމްޝާގެ މޫނުމަތިން ވަރުބަލިކަން ފާޅުވާންހުއްޓެވެ. ” އަނހަ. މިހާރު ކިހިނެއް؟ އޯކޭތަ؟ ތަނަކަށް ތަދުވޭތަ؟” ހާސްކަން ފޮރުވާލާ ހަމަޔަކަށް އެޅިލަމުން މީޝާ ސުވާލުފައްޗެއް އަމުނާލީ ފުޅާ ހިނިތުންވުމަކާއެކުއެވެ. ” މިހާރު ކުޑަކޮން އޯކޭ. އެކަމް ބޮލުގަ ރިއްސާ އެބަ. އަހަރެންނަށް ކިހިނެއްތަ ވީ އަސްލު؟” ނިތްމަތީގައި އަތް ބާއްވާލަމުން ރިމްޝާ ބުންޏެވެ. ” ދެން ތިވާހަކަ ދައްކާނީ ފަހުން. މިގަޑީގަ އިހަށް އަރާމުކޮށްލާ. ދޮންބެ އިރުކޮޅަކުން އަންނާނެ ބޭސްތައް ހިފައިގެން.” އޯގާތެރިކަމާއެކު ރިމްޝާގެ ބޮލުގައި ފިރުމާލަމުން މީޝާ ބުނީ އެވަގުތީ އެވާހަކަ ދައްކަން އެންމެ ރަނގަޅު ދަނޑިވަޅުނޫންކަން ވިސްނޭތީއެވެ. ނަމަވެސް އެކަމުގެ ޙަޤީގަތް ހޯދުމަށްފަހު ނޫނީ އޭނައަށް ހަމަޖެހުމުގެ ނޭވާއެއް ނުލެވޭނެއެވެ.\nފުން ނޭވާއެއް ފަޒާގެ ތެރެއަށް ބޭރުކޮށްލުމަށްފަހު އައިހަމް ފަހަތަށް އެނބުރިލިއިރު ކުރިމަތީގައިހުރީ މުޅިދުނިޔޭންވެސް އޭނަ އެންމެ ނަފުރަތުކުރާ އިންސާނާއެވެ. ޙަޤީގަތުގައި އިންސާނެއްގެ ސިފައިގައިހުރި ޖަނަވާރެކޭ ބުނުމަކުންވެސް ދޮގަކަށް ނުވާނެއެވެ. އެންމެ ތުއްތު އިރުންސުރެންވެސް މަޔަކު ފަދައިން އައިހަމްއަށް ލޯތްބާއި އަޅާލުންދީގެން ބަލާބޮޑުކުރަމުންދިޔަ ފަރާތުގެ ވަސްވެސް މިދުނިޔޭން ފޮހެލި އަނިޔާވެރި ގާތިލެވެ. އޭނަގެ ބޮޑުބޭބެއެވެ. ދެލޮލުުން އަލިފާންކަނި ނުބުރިއެއްކަމަކު ނަސީރު ފެންނަ ކޮންމެ ފަހަރަކުވެސް އައިހަމްގެ ގާތަށް އަންނަނީ އަމަށަކު ރުޅިއެއްނޫނެވެ. އަލިފާންފަދަ އެނަފްރަތުގެ ހޫނުން އެއިންސާނާ ފިއްސާ އަންދާލެވޭނެނަމަ އެކަންވެސް އައިހަމް ކުރީސްތާ ކިތަންމެ ދުވަހެއް ވެއްޖައީހެވެ. ނަސީރުގެ ކައިރީގައި 35 ވަރަކަށް އަހަރުގެ އަންހެނަކު ހުއްޓެވެ. ލާފައިހުރި ޒަމާނީ ހެދުމާއިއެކު އެންމެ މިހާރުގެގޮތަށް މޭކަޕްކޮށްލާފައި ހުރުމުންވެސް ފެށަނަށް ނުހަނު ލޯބިކުރާކަން ހާމަވެއެވެ. ނިވާކަންކުޑަ ހެދުމާއެކު ޝޯލްް އަޅާފައި ހުރި ގޮތުންވެސް ކަރުގެ ބޮޑު ބައެއް ވަނީ ހާމަޔަށެވެ. އެއަންހެނާގެ އަތުގައި ހިފަހައްޓާލައިގެން ނަސީރުހުރީ ނިކަން ހެވިލާފައެވެ. އައިހަމްގެ ހިތަށް އެރިއެވެ. ކޮންފަދަ ނުބައި އިންސާނެއްހެއްޔެވެ؟ ބޮޑުދައިތަ މަރާލުމަށްމަހު މިހާރު އެއުޅެނީ އެހެން އަންހެނަކާއެކު ދިރިއުޅުންފަށައިގެންނެވެ. އައިހަމްއަށް ނޭންގުނީ ނަސްރީނާ މަރާލުމަށްފަހު މިހާރު ނަސީރު ދެމީހުންނާ އިނދެއްޖެކަމެވެ. ބޮޑުބޭބެގެ ވިޔާނުދާކަން އައިހަމްއަށް ފެނުނުމީ ފުރަތަމަ ފަހަރެއްނޫނެވެ. އައިހަމްއާއި ދިމާއަށް ދެބުމަގާތްކޮށްގެން ބަލަހައްޓައިގެން ހުރުމަށްފަހު ނުލަފާ ވައްތަރަކަށް ނަސީރު ހޭންފެށިއެވެ. ” ކޮބާ ކިހިނެއްވިއްޔޯ މާލެ އަރައިގެން ތިއުޅެނީ. އެއަންހެނާ ކަލޭ ދޫކޮށް ދިޔައީމަ އެހިތާމައިގަ އޮވެއޮވެފަ އެންމެ ފަހުން ހިތަށް ކެތްނުވެގެން ހޯދަން ނުކުތީދޯ. ދެން އެކަމް ނުފެނިއްޖިއްޔާ ކިހިނެއް ހަދާނީ؟ ވަރަށް މޮޅުތަކެއްވެއްޖެއެއްނު އަހަރެން ބުނި މަންޖެއާ ނީންދެ އެއަންހެނާގެ ފަހަތުން ދުވެގެން. ނޭންގެ ދެން ފެންނާނީ ތާކު މަރުވެފައޮތް މަސްގަނޑުނޫންކަމެއްވެސް.” ބޮޑުބޭބެގެ އަނގައިން ބޭރުވެގެންދިޔަ ރަޙުމްކުޑަ ބަސްތައް އިވިފައި އައިހަމްގެ ހަށީގައި ލޭތައް ކެކިއަރައިގަތީ އިސާހިތަކުއެވެ. އިޙުތިޔާރެެއްނެތި ބޮޑުބޭބެގެ މޫނާ ދިމާއަށް މެޅިގެންދިޔަ އަތް ގަދަކަމުން ތިރިކޮށްލުމަށްފަހު އަވަހަށް އެތަނުން ދާން ހިނގައިގަތީ އަތުން ފައިން ގޯހެއް ހެދިދާނެކަމުގެ ބިރުހީވުމުންނެވެ. ނަމަވެސް ހިތުގައި ސުވާލު އުފެދިފައިވަނީ ބޮޑުބޭބެއަށް ލިމްޝާ އޭނަ ދޫކޮށް ދިޔަކަމެއް އިނގުނުގޮތަކާ ދޭތެރޭގައެވެ. އިރުއޮއްސެންގާތްވެފައިހުރުމުން އަވަހަށް ގެއާއި ދިމާލަށް މިސްރާބުޖެހިއިރު މިއަދު ހިނގާދިޔަ ކަންތައްތަކުގެ ސަބަބުން ސިކުނޑިތެރޭގައިވަނީ ވަރުގަދަ ހައިޖާނުގަނޑެއް އުފެދިފައެވެ.\nރިމްޝާ ގެއަށް ދޫކޮށްލުމާއެކު މިޝާލްއާއި މީޝާ ރިމްޝާ ގޮވައިގެން ކާރަށް އެރިއެވެ. ތިންމީހުންގެވެސް މަންޒިލާ ހަމައަށް ފޯރަންދެންވެސް އެދެމެދުގައިވީ އާދަޔާ ޚިލާފު ހަމަހިމޭންކަމެކެވެ. ހީވާގޮތުން އެކަކަށްވެސް ދައްްކާނެ ވާހަކައެއް ނޭންގުނީއެވެ. ދުވަހަކުވެސް ވާހަކަހުސްނުވާ މީހުންނަށް އައި ބަދަލުން ރިމްޝާ އިނީ ހައިރާންވެފައެވެ. ވާނީވެސް އެހެންތާއެވެ. އެދެބެންނަކީ މީގެކުރިން މިނެޓަކަށް ނަމަވެސް އަނގަމަޑުން ލައިގެން ތިބޭ ބައެއްނޫނެވެ. ގޭތެރެއަށް ވަދެގެންދަނިކޮށް ކުއްލިއަކަށް ރިމްޝާގެ މޭނުބައިކުރަންފެށިއެވެ. ފާހާނައާ ހިސާބަށް ފޯރާވަރުވީ ހަމަަކިރިޔާއެވެ. ކަރުތެރޭގައި ގިނަވަމުންދިޔަ ހޮޑުތައް ބޭރުވެއްޖެއެވެ. ލޯގަނޑުން އަމިއްލަ ސޫރަޔަށް ބަލައިލިއިރު ދެލޯ ވަނީ ބޮޑުވެފައެވެ. ހިތުގައި ބިރުވެރިކަމުގެ ރާޅުބާނީއެއް ދަތުރުކޮށްލީ އެވަގުތު ހިތަށް އެރިއެއްޗަކުންނެވެ. ނަމަވެސް އެހިޔާލު ދޫކޮށްލުމަށް އަމިއްލަ ސިކުނޑިޔަށް ވިސްނައިދެމުން ފަހަތަށް އެނބުރިލިއިރު މީޝާ ބާރުބާރަށް އަންނަތަން ފެނުނެވެ. “ރިމް. ކިހިނެއްވީ؟” ހާސްވެފައިހުރެ މީޝާ އަހާލިއެވެ. ” މާބޮޑުކަމެއް ނުވެޔޭ. ކާރަށް އެރީމަ ބައެއްފަހަރު ހޮޑުލެވޭ.” ހިތާ ދެކޮޅަށްނަމަވެސް ރިމްޝާ ދޮގެއްހަދާލިއިރު މީޝާޔަށް ވާނުވާ ރަނގަޅަށް ފަހުމްވިއެވެ. ” އޯކޭ. ދެން ފެންވަރާލައިގެން އާދޭ ކާން.” މީޝާ އެހެންބުނެ ބަދިގެއަށް ދިޔައީ ރޭގަނޑު ކާނެއެއްޗެއް ތައްޔާރުކުރާށެވެ.\nގެއަށްދިޔަގޮތަށް އައިހަމް ފާހާނާޔަށްވަދެ ފެންވަރާލީ ސިކުނޑި ހަމަޖައްސާލުމަށެވެ. އެއަށްފަހު ނިދަންލާ ސޯޓު ލުމަށްފަހު އެނދުމައްޗަށް ބަންޑުންވެއްޓިގަތެވެ. ދެލޯ މަރާލައިގެން އެހެން އޮތްއިރު އެނދުގައި އަޅާފައިވާ ބެޑްޝީޓް ތެތްމަމުން ދިޔައީ އައިހަމްގެ ލޮލުން އޮހެމުންދިޔަ ހޫނު ކަރުތިކިތަކުންނެވެ. އަމިއްލަ ނިކަމެތިކަމާމެދު އޭނަޔަށް ޝަކުވާކުރެވެނީ މަދުފަހަރަކު ނޫނެވެ. ބޮޑުދައިތަ މަރުވެގެންދިޔަގޮތް ލޮލުންފެނި އަތުން ހިފިފައިވީ ނަމަވެސް އަދިއަދާ ހަމަޔަށްވެސް ބޮޑުދައިތަޔަށް އިންސާފު ހޯދައިދިނުމަށް އައިހަމްވަނީ ނުކުޅެދިފައެވެ.\nހަސަނަކީ އެއްއިރެއްގައި މާލޭގެ ނަންމަޝްހޫރު ވިޔަފާރިވެރިންގެ ތެރޭގައި ނަންހިނގި ކުޅަދާނަ ވިޔަފާރިވެރިއެކެވެ. ލޯބިވާ އަނބިމީހާ، ޒިޔާދާގެ ފުރިހަމަ ލޯތްބާއި އެއްބާރުކުމާއެކު ހަރުފަތަކަށްފަހު ހަރުފަތެއް ގިރާކުރަމުންގޮސް ހަސަނުގެ ވިޔަފާރި ފުޅާވެގެންދިޔައީ ފަތުއަޑުކިޔާފައެވެ. މާލޭގެ އެކިއެކި ހިސާބުތަކުގައި ހަސަނުގެ ފިހާރަތަކާއި ރެސްރޯރެންޓްތައް ހުޅުވިއެވެ. ހަސަނު ދެކުންގޮތުގައި އެހުރިހާ ކާމިޔާބީއެއްގެވެސް އަސްލަކީ ޒިޔާދާގެ ލޯތްބެވެ. ޒިޔާދާޔާނުލާ ހަސަނަށް އެހިތްވަރެއްނުލިބޭނެކަމަށް އޭނާ ބުންޏެވެ. މިގޮތުގައި ދެލޯބިވެރިންވެސް ދިރިއުޅުން އާރާސްތުކުރަމުންދިޔައިރު އިންތިޒާރުކުރަމުންދިޔައީ އެދެމަފިރިންގެ ލޯބީގެ ގުލްޝަނުގައި މޭވާއެއް އަޅާނެ ދުވަހަކަށެވެ. އެބޮޑު ގޯތިތެރޭގެ ފަޅުފިލުވާލަދޭނެ ތުއްތު ތުއްތު އަޑަކަށެވެ. އެދެމަފިރިންގެ ހުވަފެންތަކުގައި ކުލަޖައްސާދެމުން އައިހަމް މިދުނިޔެއަށް ލީ ފުރަތަމަ ނޭވާޔާއެކު ޒިޔާދާގެ ފަހު ނޭވާ ބޭރުކޮށްލީ އެއަމާނާތަށް ފުރިހަމަޔަށް ރައްކާތެރިވުމަށް އެދެމުންނެވެ. ނަމަވެސް ޒިޔާދާގެ ވަކިވެދިޔުންވީ ހަސަނަށް ކެތްވާވަރުގެ ކަމަކަށްނޫނެވެ. ދިރިއުޅުން އާބާދުކޮށްދިން ލޯބީގެ ބާރު ވެގެންދިޔައީ ހަސަނު މިދުނިޔޭން ވަކިކުރި ބާރަށެވެ. އެހިތާމައިގައި ހަސަނު މިދުނިޔެ ދޫކޮށްދިޔައީ އޭނަގެ ހުރިހާ ވިޔަފާރިއަކާ ބިންތަކެއްވެސް ދަރިފުޅުގެ ނަންމައްޗަށް ބަދަލުކޮށްފައެވެ. ކޮންމެވެސް ދުވަހަކުން އެދަރިފުޅަށް އޭގެން މަންފާކުރާނެތީއެވެ. އެންމެ ތުއްތު އިރުންސުރެވެސް އައިހަމްއާ ހަވާލުވީ ބޮޑުބޭބެ، ނަސީރުގެ އަންހެނުން ނަސްރީނާއެވެ. އުފަންދަރިނޫނެއްކަމަކު ނަސްރީނާ އައިހަމް ބަލާބޮޑުކުރަމުންދިޔައީ އުފަންދަރިޔަކަށްވުރެން އެންމެ ތަންފުކެއްވެސް އުނިނުކޮށެވެ. އެހާވެސް ލޯތްބާއި އަޅާލުންދީގެންނެވެ. އައިހަމް ބޮޑުވަމުންދިޔަ ވަރަކަށް ނަސްރީނާ ދިޔައީ ހުރިހާ ހަޤީގަތެއް އައިހަމްއަށް ކިޔައިދެމުންނެވެ. ނަސްރީނާއަކީ އައިހަމްގެ މަންމަނޫންކަން އިނގުމުންވެސް ނަސްރީނާދެކެ އައިހަމްވީ ލޯތްބަކަށް ކުޑަކޮންވެސް ގުޑުމެއްނާރައެވެ. އޭގެ ބަދަލުގައި ނަސްރީނާޔަށް އައިހަމް ކުރަމުންދިޔަ ޤަދަރާއި ޢިއްޒަތްވީ ހައްތަހާ އިތުރެވެ. ފުރާވަރަށްއެރުމާއެކު ޤާނޫނީ ވަކީލުގެ އެހީގައި އައިހަމް އޭނަގެ ނަމުގައިހުރި ހުރިހާ އެއްޗެއް ބޮޑުދައިތަ، ނަސްރީނާގެ ނަމަށް ބަދަލުކުރީ އެތަކެތި ބޮޑުދައިތަ ޤަބޫލުނުކުރާނެކަން އެނގިހުރެއެވެ. އޭނަ ޤަބޫކުކުރިގޮތުގައި އަމިއްލަ ދަރިއެއްފަދައިން އޭނަ ބަލާބޮޑުކުރަމުންދިޔަކަމަށްޓަކައި އެވަރު ބޮޑުދައިތަޔަށް ޙައްޤު ވާނެކަމަށެވެ. ނަމަވެސް….\nVarah reethi mi part vx… waiting for the next part ❤❤\nThank u so much inoo dear…♥♥♥\nyay noone thanksalot dear\nU re most wlcm♥\nWow. Whatanice story. Next part vx thankolheh avahah up kohdhehcheyy\nThanksalot dear.. i will try v haa vx avahah up kureveytho\nalhey rimshaa preg vee dho\nkeehvebaa rim sirru kurany\nI think ey rim ah meehaku dhin landeh\nrim rape kollee kanneynge dho\nvvvvvvvvvvvvv reethi mi part ves\nThank u so much nunnu… Really happy nunnu ah mi part kamudhiyaiima… ?♥♥ Vedhaane hama thihen vx.. dhn balamaa dhw\nDearie mi prt vx hama awesme ?? whn nxt prt buddyy i undrstnd nge cox roxy vx hama vvvvvvv bxy vyya btw u grade 10?? ???\nThank u roxy… Yh\nAan livee ah ves heevany thihen\nRim aa aiham aa gulhuvaba pls\nI think aiham ge bodu beybe hen limsha maraaly\nHehe.. vedhaane dhw hama. Hingaa balamaa dhn vaagotheh\nvvv reethi thanks dear\nSo happy unique ah story kamudhiyaiima♥♥\nNeih bunaa hitheh\nVrh reethi mi part ves ❤?\nMaa ginain fb ashaa ehchiss ah nuvadhe thankolheh avahah vaahaka up kohdhybala plx..\nNuvannanamey raaya vannahaa ginainneh???\nvv reethi no one ,,than kolheh avahah up kohdhehcheyy,….\nThanks maya.. I’m trying\nKba 9..varah reethi maabodah lasvany up kuran.\nV v v v nice.. keep it up dear♥♥\nއައިނާ (2) 11\nމޮޔަ ހިތް މަގޭ…19\nހިތާމަ މަޖާ ލޯބި January 5, 2020\nއެހެނިހެން ދީނީ ލޯބި May 31, 2018\nތިޔަ ދިން އުފާ 4\nހިތާމަ ލޯބި August 25, 2017


Nasheed aa dhekolhu tweet eh Gasim retweet kurumun hoonu vejje\nގާސިމް އިބްރާހިމް: ނަޝީދާ ދެކޮޅު ޓްވީޓެއް ވަނީ ރީޓްވީޓް ކުރައްވާފަ - މުހައްމަދު އަފްރާޙް | އަވަސް\nކުރީގެ ރައީސް މުހައްމަދު ނަޝީދު ރާއްޖެ ވަޑައިގެންނެވުމާ ދެކޮޅަށް އެމްޑީޕީގެ ކުރީގެ ނައިބު ރައީސް އަލްހާން ފަހުމީ ކުރެއްވި ޓްވީޓެއް ޖުމްހޫރީ ޕާޓީގެ ބާނީ ގާސިމް އިބްރާހިމް ރީޓްވީޓް ކުރެއްވުމާއެކު މައްސަލަ ހޫނުވެއްޖެ އެވެ.\nއަލްހާން މިއަދު ކުރެއްވި ޓްވީޓްގައި ވިދާޅުވެފައިވަނީ، ޝަރީއަތުން ނިންމާފައިވާ ކަންކަން ޝަރީއަތުން ބޭރުން ހަވަރު އެއްކޮށްގެން ނިންމޭކަށް ނޯންނާނެ ކަމަށެވެ. ވެރިކަން ލިބުނީމާ ގާނޫނާ ހިލާފަށް ވެރިކަން ހިންގަން އުޅުމަކީ ހިތާމަހުރި ކަމެއް ކަމަށާއި އެހެން ބޭފުޅުންނެކޭ އެއްގޮތަށް ރައީސް ނަޝީދު ވެސް ކަންކަން ނިންމަވަން ވާނީ ދައުލަތުގެ ނިޒާމުގެ ތެރެއިން ކަމަށް އަލްހާން ވިދާޅުވެފައިވެ އެވެ.\nއަލްހާން އެހެން ވިދާޅުވީ އަންނަ މަހުގެ އެއްވަނަ ދުވަހު ރައީސް ނަޝީދު ރާއްޖެ ވަޑައިގަންނަވާނީ މިނިވަނެއްގެ ގޮތުގަ ކަމަށާއި އެމަނިކުފާނު ހައްޔަރެއް ނުކުރެވޭނެ ކަމަށް އެމްޑީޕީއިން ބުނެފައިވަނިކޮށެވެ. އެމްޑީޕީއިން ވަނީ އެ ދުވަހު ރައީސް ނަޝީދަށް މަރުހަބާ ދެންނެވުމަށް މާލެއަށް މީހުން އެއްވުމަށް ގޮވާލާފަ އެވެ. އަދި ކުލަގަދަ ހަރަކާތްތަކެއް ވެސް އަންނަނީ ރާވަމުން އެވެ.\nއަލްހާންގެ ޓްވީޓް ގާސިމް މިއަދު ރީޓްވީޓް ކުރައްވާފައިވާއިރު ފާޑުކިޔުންތައް އަމާޒުވުމުން ވެސް ރިޓްވީޓް، އަންޑޫކޮށްފައެއް ނުވެ އެވެ. އެކަމާ ގުޅިގެން އެމްޑީޕީގެ ގިނަ އެކްޓިވިސްޓުންތަކެއް ދަނީ ނުރުހުން ފާޅުކުރަމުންނެވެ.\nއަލްހާންގެ ޓްވީޓް، ގާސިމް ރީޓްވީޓް ކުރައްވާފައި --\nއެމްޑީޕީގެ އެކްޓިވިސްޓަކު ސޯޝަލް މީޑިއާގައި ނުރުހުން ފާޅުކޮށް ބުނެފައިވަނީ ނިމިދިޔަ ރިޔާސީ އިންތިހާބު ކާމިޔާބުވުމުގެ އެންމެ ބޮޑު ސަބަބަކީ ރައީސް ނަޝީދު ކަމަށާއި އިންތިހާބަށްފަހު ގާސިމަށް ވެސް މިނިވަންކަމާއެކު ރާއްޖެ ވަޑައިގެންނެވިފައިވާއިރު ރައީސް ނަޝީދާ ދެކޮޅު ޓްވީޓެއް ރީޓްވީޓް ކުރެއްވުމަކީ ދެރަ ކަމެއް ކަމަށެވެ.\n"ތިޔަ ފަދަ ކޯލިޝަނެއްގައި އަހަރެންނަށް ހުރެވޭކަށް ނެތް،" އެމްޑީޕީގެ އެކްޓިވިސްޓަކު ރުޅި އައިސްގެން ބުނެފައިވެ އެވެ.\nއެހެން އެކްޓިވިސްޓަކު ބުނި ގޮތުގައި އެހެން ހުރިހާ އިދިކޮޅު ލީޑަރުން މިނިވަންވެ، ސިޔާސީ މަސައްކަތް ފައްޓަވާފައިވާއިރު ވެސް އިދިކޮޅު ކޯލިޝަނުން ރައީސް ނަޝީދު މިނިވަންކުރުމަށް ކުރާ ކަމެއް ނެތް ކަމަށެވެ. އެކަމަށް ގޮވާލައި، އަދި ރައީސް ނަޝީދަށް ޝުކުރު އަދާކުރާ މީހަކު ވެސް އެމްޑީޕީގައި ނޫނީ ނެތް ކަމަށް އޭނާ ބުންޏެވެ.\nރިޔާސީ އިންތިހާބަށްފަހު ގާސިމް ކަފާލާތުގެ ދަށުން މިނިވަންކުރުމުން ރާއްޖެ ވަޑައިގެންފައިވާއިރު ކުރީގެ ރައީސް މައުމޫން އަބްދުލްގައްޔޫމާއި ދަރިކަލުން އަހުމަދު ފާރިސް މައުމޫން ވެސް ވަނީ މިނިވަންކޮށްފަ އެވެ. އޭގެއިތުރުން ޖުމްހޫރީ ޕާޓީގެ ރައީސް އަލީ ވަހީދާއި ކުރީގެ ނައިބު ރައީސް މުހައްމަދު ޖަމީލު ވެސް ވަނީ މިނިވަންކަމާއެކު ރާއްޖެ ވަޑައިގެންފަ އެވެ.\nބައެއް މީހުން ބުނަމުންދާ ގޮތުގައި އެ ރިޓްވީޓަކީ ގާސިމްގެ އެނގުމަކާ ނުލާކޮށްފައިވާ ރިޓްވީޓަކަށްވުން ވެސް އެކަށީގެންވެ އެވެ. އެއީ ގާސިމަށް ނޭނގި ޖުމްހޫރީ ޕާޓީގެ އިސް ބޭފުޅުން ގާސިމްގެ އެކައުންޓުން ކޮށްފައިވާ ރިޓްވީޓަކަށް ވެދާނެ ކަމަށް ޖުމްހޫރީ ޕާޓީގެ އެކްޓިވިސްޓަކު ބުނެފައިވެ އެވެ.\nމިކަމާހުރެ މައްސަލަ ސޯޝަލް މީޑިއާގައި ހޫނެވެފައިވާއިރު ޖުމްހޫރީ ޕާޓީއިން ވެސް އަދި އެމްޑީޕީއިން ވެސް ރަސްމީކޮށް މިކަމުގައި އެއްޗެއް ނުބުނެވެ.\nގާސިމް މިފަހުން ވެސް ވަނީ އިދިކޮޅު ކޯލިޝަން ބަދަހިކަމާއި ވަރުގަދަކަން މަތީ ދެމި އޮންނާނެ ކަމަށް ބުނެފަ އެވެ. ރައީސް މައުނޫން ވެސް އެހެން ވިދާޅުވެފައިވާއިރު އިންތިހާބީ ރައީސް އިބްރާހިމް މުހައްމަދު ސޯލިހު، އިބޫ ވެސް ވަނީ ކޯލިޝަން ދަމަހައްޓާނެ ކަމުގެ ޔަގީންކަން ދެއްވާފަ އެވެ.\nއެހެންނަމަވެސް ކުރީގެ ނައިބު ރައީސް ޖަމީލު ރާއްޖެ ވަޑައިގެންނެވުމުން މަރުހަބާ ދެންނެވުމަށް ވެސް ޖުމްހޫރީ ޕާޓީގެ ބޭފުޅުން ނޫން އެހެން އެއްވެސް ބޭފުޅަކު ވަޑައިގެންފައެއް ނުވެ އެވެ.\nއެމްޑީޕީ ރައީސް މުހައްމަދު ނަޝީދު ޖުމްހޫރީ ޕާޓީ + އިދިކޮޅު ފަރާތްތައް ގާސިމް އިބްރާހިމް


Principal in ge usoolaai gulhigen majileehah massalaeh hushahalhaifi | Fainu Online\nއިބްރާހިމް ފަހީމް 15 ސެޕްޓެމްބަރު 2020, އަންގާރަ, 23:43\nޕްރިންސިޕަލުންގެ އުސޫލާއި ގުޅިގެން މަޖިލީހަށް މައްސަލައެއް ހުށަހަޅައިފިއެވެ.\nމިމައްސަލަ ހުށަހަޅުއްވާފައިވަނީ، ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝަރީފް ޢުމަރެވެ. އެގޮތުން، ޕްރިންސިޕަލުންނާއި ގުޅޭގޮތުން އެޑިޔުކޭޝަން މިނިސްޓްރީން އެކުލަވާލާފައިވާ އުސޫލުގައި ހުރި މައްސަލަތައް ހިމަނުއްވާ މަޖިލީހުގެ ކޮމެޓީއަކުން އެމައްސަލަ ބައްލަވައިދެއްވުމަށް އެދި މެންބަރު އާދަމް ޝަރީފް ވަނީ މަޖިލީހުގެ އިދާރާއަށް ސިޓީ ހުށަހަޅުއްވާފައެވެ.\nއާާދަމް ޝަރީފް އިތުރަށް ވިދާޅުވެފައިވަނީ، ޕްރިންސިޕަލުންގެ އުސޫލު މިހާރު އޮތްގޮތުން ފޫނުބެއްދޭ ވަރުގެ ގެއްލުމެއް ތަޢުލީމީ ދާއިރާއަށް ލިބޭނެ ކަމަށެވެ. އަދި އެ އުސޫލު މުރާޖާ ކުރުމަށްވެސް ވަނީ ގޮވާލައްވާފައެވެ.\nއާދަމް ޝަރީފް ޢުމަރަކީ، ނިމިދިޔަ ސަރުކާރުގެ ޑިފެންސް މިނިސްޓަރުގެ އިތުރުން، ދިގު މުއްދަތެއްގައި ތަޢުލީމީ ދާއިރާއަށް ޚިދުމަތް ކުރައްވާފައިވާ އަދި ޕޮލިސީ ހެދުމުގެ އެކި މަރުހަލާތަކުގައި އިސްވެ ހަރަކާތްތެރިވެލައްވާފައިވާ ބޭފުޅެކެވެ.\nއަތޮޅުވެރިޔާ 1 week ago\nޕްރިންސިޕަލުން ގިނަވެގެން 1 އަހަރު އެއް ސްކޫލެއްގައި ހުރެވޭގޮތައް ހަދަންވީީީީީ


Zuvaanunnah Haasa 20 Million Dollarge Project eh Fashaifi - Vaguthu\nޒުވާނުންނަށް ހާއްސަ 20 މިލިއަން ޑޯލަރުގެ ޕްރޮޖެކްޓެއް ފަށައިފި\nޒުވާނުން ވަޒީފާގެ މާހައުލަށް ވެއްދުމަށާއި ވަޒީފާގެ މާހައުލަށް ޝައުގުވެރިކޮށް ހުނަރުތައް ކުރިއެރުވޭނެ ގޮތްތައް ދެނެގަތުމަށް 20 މިލިއަން ޑޮލަރުގެ ޕްރޮޖެކްޓެއް މިއަދު ފަށައިފިއެވެ.\nހަޔަ އެޑިއުކޭޝަން މިނިސްޓްރީ އާއި އިކޮނޮމިކް މިނިސްޓްރީ ގުޅިގެން ހިންގާ މި ޕްރޮޖެކްޓް ފައްޓަވާ ދެއްވީ މިއަދު ހޮޓެލް ޖެންގައި ބޭއްވި ރަސްމިއްޔާތެއްގައެވެ. މި ޕްރޮޖެކްޓަށް ޖުމްލަ 20 މިލިއަން ޑޮލަރު ހޭދަވާނެއެވެ. މީގެ ތެރެއިން 10 މިލިއަން ޑޮލަރަކީ ވޯލްޑް ބޭންކުން ހިލޭ އެހީގެ ގޮތުގައި ދީފައިވާ ޑޮލަރެވެ.\nމިއަދު ބޭއްވި ރަސްމިއްޔާތުގައި ވާހަކަފުޅު ދައްކަވަމުން ހަޔާ އެޑިއުކޭޝަންގެ މިނިސްޓަރ ޑރ އިބްރާހިމް ހަސަން ވިދާޅުވީ، މިމަޝްރޫއުގެ ދަށުން ގިނަ ކަންތައްތަކެއް ކުރުމަށް ރޭވިފައިވާ ކަމަށެވެ. އަދި ވަޒީފާ އަދާނުކުރާ ޒުވާނުން ނެތް އަދަދު ގިނަވަމުންދާތީ ކަންބޮޑުވުން ފާޅުކުރައްވާފައެވެ.\nމިނިސްޓަރ ވިދާޅުވީ، އެކަމަކީ ފަރުދީ ހައިސިއްޔަތުން ކޮންމެ މީހަކު ވެސް ވިސްނާ ފިކުރުކުރަންޖެހޭ ކަމެއް ކަމަށެވެ.\nއެ މަޝްރޫއުގެ ދަށުން ޖިންސީ ތަފާތުކުރުމެއް ނެތި އާމްދަނީ ހޯދުމަށް ހަމަހަމަ ފުރުސަތުތައް ހޯދައިދޭނެ ކަމަށް މިނިސްޓަރ ވިދާޅުވިއެވެ. އަދި އޭގެ އިތުރުން ޒުވާން ވިޔަފާރިވެރިން ބިނާކުރުމާއި ރާއްޖޭގެ އެކި ހިސާބުތަކުގައި ތަމްރީނުތައް ހެދުމުގެ ފުރުސަތު ޒުވާނުންނަށް ފަހިކޮށްދެވޭނެ ކަމަށްވެސް ވިދާޅުވެފައިވައެވެ.\nމި ޕްރޮޖެކްޓް ކާމިޔާބުކޮށް ނިންމާލާނީ ރާއްޖޭގެ އެކި ކަންކޮޅުތަކުގައި ހުނަރުވެރި މަސައްކަތްތެރިން ބިނާކުރެވޭނެ ވަސީލަތްތައް ގާއިމްކޮށްގެން ކަމަށް ހަޔާ އެޑިއުކޭޝަނުން މައުލޫމާތު ދެއެވެ. މި ޕްރޮޖެކްޓަކީ އޭގެ ސަބަބުން އިޖުތިމާއީ އަދި އިގުތިސޯދީ ގޮތުން ގިނަ ފައިދާތަކެއް ވެސް ލިބިގެންދާނެ ޕްރޮޖެކްޓެއް ކަމަށްވެސް މައުލޫމާތު ދެއްވިއެވެ.\nމިނިސްޓަރ ވިދާޅުވީ، ޒުވާނުންގެ ޕްރޮޖެކްޓުގެ އެންމެ މުހިންމު ކަމަކަށް ވާނީ އަދުގެ ހާލަތަށް ބަލައި 21 ވަނަ ގަރުނަށް ފެތޭ ސްކިލްސް ސްޓްރެޓަޖީއެއް ހެދުން ކަމަށެވެ. އެތައްޔާރުކުރުމުގައި ބޭނުންވާ ތަފާސް ހިސާބު އެއްކުރުމާއި ހިއުމަން ރިސޯސް މިސްރާބު ބަހައްޓަންވީ ގޮތާ ގުޅޭގޮތުން މިހާރު އަންނަނީ މަޝްވަރާކުރަމުންނެވެ.\nސަރުކާރުން ހުރިހާ ހަރަދެއް ކުރާ ގޮތަށް 18 ސްކޮލަރޝިޕަކަށް ފުރުސަތު ހުޅުވާލައިފި\n34 ދާއިރާއަކުން ބަންގްލަދޭޝްގައި ކިޔެވުމުގެ ފުރުސަތު ދިވެހިންނަށް ހުޅުވާލައިފި\nސްކިލްސް ޑިވެލޮޕްމެންޓްގެ ސީއީއޯ އަކަށް ނަޝީދު\nއޮގަސްޓް 28, 2019 20:09\nފެށިއެްޖެއެއްނު! ތިއޮތީ ވަޢުދު ފުދިފައި! ދެން ވާނުވާ ނޭގިގެން ބަލާލާއިރު އޮންނާނީ ސަރުކާރުގެ ވެރިންގެ ޖީބަށް ޑޮލަރުކޮޅު ވަދެފައި!\nއޮގަސްޓް 28, 2019 20:47\nތިޕްރޮޖެކްޓް ވެސް ފެއިލްކަންނޭގެ ވާނީ.\nއޮގަސްޓް 28, 2019 20:56\nޒުވާނުން ބޭނުންވޭ އެމީހުންގެ ކަންކަން ފުރިހަމަޔަށް ބަހައްޓާނެ ޙަރުދަނާ ބެލެނެވެރިން ނުވަތަ މަހުރަމުންވެސް. ބެލެހެއްޓުންތެރިން ދޯދިޔާވީމަ ޒުވާނުންނަށް ވާނެ ހައެތި ވެފަ މިއޮތީ.\nއޮގަސްޓް 28, 2019 22:02\nފުރަތަމަ ފަސްއަނހަރު ދިރާސާއައްް ދިހަމިލިޔަންޑޮލަރ\nއޮގަސްޓް 29, 2019 12:41\n20 މިލިޔަން ރުފިޔާގެ މަސްތުވާތަކެތި ތީގެން ގަންނާނީ


Social media gai barahaana vanee, beleyne gothe neh – adduLIVE\nLast Updated: May 11, 21:12\nސޯޝަލް މީޑިއާގައި "ބަރަހަނާ" ވަނީ، ބެލޭނެ ގޮތެއް ނެތް!\n1 Jan 09, 2021, 11:22 އަބްދުﷲ ޖަޒްލާން\nޒަމާނީ ތަރައްގީގެ ކުލަވަރު ޖެހި ހުޅަނގުގެ ކުލަވަރު އަޅުގަނޑުމެންގެ ރާއްޖޭގައި މިވަނީ ޖެހިފައިވެއެވެ. ބޭރުގެ ނުފޫޒު ނުފޯރާ ހިސާބެއް މިއަދު މި ކުޑަކުޑަ މުޖްތަމައުގައި ނެތެވެ. ރިޔާސަތު ހިންގުމުން ފެށިގެން ބަންޑުންވެފައިވާ ނާއްޓެއްވެސް އުއްޑުން ކޮށްލަން މިހާރު އަޅުގަނޑުމެން ބަލަނީ ބޭރުގެ ނަމޫނާއެވެ. މީގެ މައްސަލަޖެހޭ ހިސާބަކީ އުމްރާނީ ތަރައްގީއަށް ވުރެ ފިތުނަ ބޮޑުވުމުންނެވެ. މުޖްތަމައު ތެރޭގައި ކަންކަން ހިނގާ ނުރަގަނޅު އުސޫލުތައް "ޓްރެންޑް" އަށް ބަދަލުވުމުންނެވެ.\nއެގޮތުން އޭގެ އަސަރު އެންމެ ބޮޑަށް ފެންނަނީ ސޯޝަލް މީޑިއާ އަދި މުނިފޫހިފިލުވުމުގެ ދާއިރާތަކުންނެވެ. ބައިސްކޯފު ސިނަމާއަށް ބަދަލުވެ ފޯނުން މަންޒަރު އެންމެންނަށް އެކި މޭރުމުން ފެންނާނެހެން ދުނިޔެ މިވަނީ ކުޑަވެފައެވެ. ދުނިޔޭގެ ކޮންމެ ގައުމެއްގައި ހިނގާ ކޮންމެ ކަމެއްވެސް މިއަދު އެއްވެސް ހުރަހެއް ދައްޗެއްނެތި އަޅުގަނޑުމެންނަށް ބަލާލެވޭނެއެވެ.\nނަމަވެސް ފާހަގަ ކޮށްލަން ޖެހޭ އެހެންނަމަވެސް ބައެއް ފަރާތްތަކަށް ހަޖަމުކުރަން ދަތި ހަގީގަތަކީ ރާއްޖޭގައި މިއަދު ފިލްމް އިންޑަސްޓްރީއިން ފެންނަމުން ދަނީ މިފަދަ މުސްލިމް ގައުމެއްގައި ފެނިގެން ދާންޖެހޭނެފަދަ މަންޒަރުތަކެއްނޫނެވެ. އަދި މި ދާއިރާގައި ހަރަކާތްތެރިވާ ފަންނާނުންގެ ކިބައިން މުޖްތަމައަށް ކުރަމުންދަނީ ވަރަށްވެސް ނުރަނގަޅު އަސަރަކެވެ. ޒަމާނީ ތަރައްގީ އަކީ ހުތުރު ބަހުރުވައާއި ހަށިގަނޑުގެ ވަނާތައް ފާޅުކުރުމެއްނޫނެވެ. ޔޫރަޕް ނޫނީ އިންޑިއާގައި ފިލްމު ކުޅޭ އުސޫލުން މިފަދަ މުސްލިމްގައުމެއްގައި މަންޒަރުތައް ނަގަން ފަށައިފިނަމަ އެއަކަށް އަޅުގަނޑުމެންނަކަށް ކުރިއެރުމެކޭ ވެސް އަދި ތަރައްގީ އެކޭ ވެސް ނުވަތަ މިފަހުގެ މޮޅުގޮތެކޭ ވެސް ނުކިޔޭނެއެވެ.\nމިފަހަކަށް އައިސް ފިލްމީ ތަރިންގެ ނަމުން އާއްމުންގެ ތެރޭގައި މަޝްހޫރުވެފައިވާ ގިނަ ފަންނާނުންގެ ފަރާތުން ފެނިގެންދަނީ އިސްލާމް ދިނާށާއި އާއްމު މުޖްތަމައެއްގެ ތެރޭގައި ދިރިއުޅޭ މީހުންނަށް ފިކުރީ ގޮތުން އެތަކެއް ނޭއްގާނީ އަސަރުތަކެއް ކުރުވާފަދަ ޢަމަލުތަކާއި މަންޒަރުތަކެކެވެ. ޓިކްޓޮކް ފަދަ ސޯޝަލް ޕްލެޓު ފޯމުތަކުގައި އަމިއްލައަށް ބަރަހަނާވެ ވީޑިއޯ ހަދައި އާއްމު ކުރަމުން އަންނަ އިރު މިކަމަކީ އާދައިގެ ކަމެއްކަމަށް މިވަނީ ވެފައެވެ. މިފަދަ ކަންކަމަށް ގިނަ މީހުންގެ ތާއީދު ލިބިމެން އަންނަ އިރު އެމިކަމާއި އިދިކޮޅަށް ވާހަކައެއް ދައްކައިފި މީހަކު މުޖްތަމައުން ބާކީ ވެދެއެވެ. "ކަޓު" މީހެއްގެ ތައްގަނޑުޖެހިދެއެވެ އަދި އެފަދަ މީހަކީ ބޯދާ މީހަކަށް ބަދަލުވެއެވެ.\nމުނިފޫހިފިލުވުމުގެ ދާއިރާ އާއި ސޯޝަލް މީޑިއާގެ އެކި ޕްލެޓުފޯމުތަކުގައި ހަރަކާތްތެރިވާ މިފަދަ މީހުންނަށް އެކި ފެންވަރުގައި އެކި ގޮތް ގޮތުން އަދި އެކި ހަފްލާތައް ބާއްވައި މިފަދަ ފަރާތްތަކަށް އެވޯޑްތަކާއި އިނާމު ތަކާއި ހަނދާނީ ފިލާތަކާއި އަދި އިތުރަށް މިފަދަ ކަންކަން ކުރާނެ މަގު މިދަނީ ފަހިކޮށްދެވެމުންނެވެ. މީގެ އެންމެ ބޮޑު އެއް ރޯލެއް އަދާ ކުރަނީ ސަރުކާރުންނެވެ. ފިލްމް ފެއާގައި އެންމެ ގިނަ އެވޯޑްތައް ލިބޭ ފަރާތުގެ އަމިއްލަ އިންސްޓަގްރާމް އިން ލައިވް ކުރެވޭ ވީޑިއޯގައި ބަރަހާނާ މަންޒަރު ތައް ހިމެނުނަސް އެއަކަށް ދައްކާނެ ވާހަކައެއްނެތެވެ.\nތަނެއް ފަސާދަވާން ދިމާވާ އެންމެ ބޮޑު އެއް ކަމަކީ ޒިނޭގެ ފާހިޝް އަމަލު އެތަނެއްގައި އާއްމުވުމެވެ. މިފަދަ ފަންނާނުން ލޯކުރިމަތީގައި މިފަދަ އަމަލުތައް ހިންގައި އޭގެ އަނެއް ދުވަހު ކޮންމެވެސް ނޫހެއްގެ ފަލަ ސުރުޚީއަށް އަރަނީ ކޮންމެވެސް އާލަވައަކުން ނޫނީ އާ ފިލްމަކުން އެނޫންވެސް މޮޅު އެވޯޑެއް ލިބިގެންނެވެ. މިހާރުގެ މިހުންނަ ނޫސްތަކުން ވެސް މިކަންކަން އެއްކިބާ ކުރުމަށްފަހު މިފަދަ ކަންކަމަށް ބާރުދީ އާންމުންގެ ތެރޭގައި މަތިއޮއްބައި ރީތިކުރަނީ މިއަދު އެ ފުރުސަތު ލިބޭނެ ގޮތްތައް ރާއްޖޭގައި އޮތުމުންނެވެ.\nނިވާކަން ކުޑަ ހެދުން އަޅައި މިގެނެވޭ އިޝްތިހާރުތަކާއި ބަނޑާއި މޭމަތިން ހޯދާ ފޮލޯވާސް ގިނަ އިންސްޓަގްރާމް މޮޑެލްތަކޭ ކިޔައިގެން މި އުޅުއްވާ ބޭފުޅުން މެދުވެރިކޮށް ގެނެސްދޭ ޕްރޮމޯޝަންތަކާއި އިޝްތިހާރުތަކާއި ގިވްއަވޭ ތަކުން ހަގީގަތުގައި މިކުޑަކުޑަ މުޖްތަމައަށް ކުރަނީ ކިހާވަރެއްގެ ނުރަނގަޅު އަސަރެއްތޯ ވިސްނާލީ ކިތައް ބޭފުޅުން ތޯއެވެ.\nއިންޑިއާގައި ސަނީ ލިއޯނީ އަޅާ ހެދުމެއް މިތާއުޅޭ މީހަކު އެޅުމުން އެޖެހެނީ މައްސަލައެވެ. ރާއްޖޭގައި ކައިލީ ޖެނާ އެއް ހުރެ އޭނަ މަޝްހޫރުވެ ރާއްޖޭގެ އެންމެ ރީތި އެންމެ މަގުބޫލޫ މީހަކަށް އޭނާ ވުމުން އެއޮތީ ކިތައްކަމަކަށް ފުށޫއަރާފައިތޯއެވެ؟ އަޅުގަނޑުމެން މިފަދަ ވާހަކައެއް ދެއްކުމުން އެކަމާއި އެތައްބަޔަކު ނުރުހުން ފާޅުކުރާނެއެވެ. ނަމަވެސް މިއީ ރަނގަޅުނޫން ކަންކަން ކަމަށް ހެކިދެވޭނެ ދުވަހެއް އޮތްކަން ޔަގީނެވެ. ރާއްޖެ ނޫނީ ޕިއްޒާ އިޝްތިހާރެއްގައި ޗިކެން ލެގްސް ފެންނަ ގައުމެއް ނޯވެއެވެ. މިކަންކަމަކީ އޭގެ ސަބަބުން އެތައް ބަޔަކަށް ފިކުރީ ގޮތުން އެތަކެއް ނޭދެވޭ އަސަރުތައް ކޮށް މިފަދައިން ކުރިއަށް ދާން ބާރުލިބިދޭ ކަންކަމެވެ.\nޑޮކްޓަރު ނަމުގެ ކުރިއަށް ލާފައި ތިބޭ ދީނީ އިލްމުވެރިން މިއަދު އަޑުއުފުލައި މައްސަލަ ޖައްސަނީ ސަރުކާރު ލާދީނީވެގެންނެވެ. މުޖްތަމައުގައި ހިނގާ މިފަދަ ކަންކަން ނުފެންނަ ފަދަ އެވެ. އިންސްޓަގްރާމް ގައި ނިވާކަން ކުޑަ ހެދުން އަޅައި ޓިކްޓޮކް ކިޔާ އެޕްލިކޭޝަންއެއްގައި ބަނޑާއި ކަނދުރާއާއ މިނޫންވެސް ދައްކަން ނުޖެހޭ އެތައް ގުނަވަނެއް ދައްކައި ފިލްމުތަކުގައި އައުގުރާނަ ގޮވާއިރުވެސް އެކަމަށް އެއްޗެކޭ ބުނެލާނެ ދީނީ އިލްމުވެރިއެއް މިގައުމުގައެއް ނެތެވެ.\nރިޔާސީ އިންތިޚާބާއި ދިމާކޮށް މީހުން އެއްކޮށް ވެރިކަން ބަދަލުވާހެން ދުއާކުރަން މެނުވީ ނޫނީ ހަދީސްތަކުން ހާމަވާ ރިޔާސީ ކުށްތައް ފާހަގަކޮށް އެކަން ހާމަކުރުން މެނުވީ ކޮށްލެވޭ ރަނގަޅު ކަމަކަށް ނުވެއެވެ. ތަނެއް ފަސާދަވެ ބައެއްގެ ސަބަބުން މުޅި ޖީލުގެ ފިރިހެން ދަރިންގެ ސިކުނޑިތައް ފަސާދަވެ އަންހެން ދަރިންތަކެއް އެބައެއްގެ އަވާގައި ޖެހި ނެތިގެން ދާއިރު މިކަން ފެންނަނީ މަދު ބަޔަކަށެވެ. ނޫހަކުން ލިޔާ އާޓިކަލް އެއްގެ ކޮމެންޓް ސެކްޝަންގައި ދެބަހެއް ތިންބަހެއް މަލާމާތުގެ ރާގަކަށް ބުނެލުމުން ހައްލުވީއެއްނޫނެވެ.\nމިއާޓިކަލް މިމޭރުމުން ލިޔެފައި އޮތުމުން އުނދަގޫވާނެ އެތައް ބަޔަކު ތިބޭނެއެވެ. ތިމާގެ ރީތިކަން ހާމަވަނީ ވަނާ ތަކުންނާއި ތަންތަން ތޮރުފައި ގައިގައި ކުރަހައިގެން ކަމަށް ދެކޭ މީހުންނަކީ އެއީ ވަގުތީ ހިތްހަމަޖެހުމެއްގެ ލާމަސީލު ނަމޫނާއެކެވެ. ދާއިމަށް ބޭނުންވާނެ ބައެއްނޫނެވެ. އެ ފަދަ މީހުންގެ ސަބަބުން އެތަކެއް ބައެއްގެ ލޮލަށާއި ދުލަށް އެތަކެއް ފާފައެއްވާނެކަން އަޅުގަނޑުމެންނަށް ބާވައިލެއްވި ފޮތުން އެނގިހާމަވާން އެބައޮތެވެ. މިއީ އަޅުގަނޑު އަމިއްލައަށް ހަދައިގެން ދައްކާ ވާހަކަތަކެއް ނޫނެވެ. މި ގައުމުގެ ކަންކަން ކުރިއަށް މިދާގޮތާއި ދޭތެރޭގައި ކަންބޮޑުވާންޖެހެއެވެ. އަދި ސަރުކާރެއް ނޫނީ މިކަމާއި އިދިކޮޅަށް ބަހެއް ބުނެލާނެ ފަރާތެއް ނެތުމަކީ މިގައުމު އަޑިއަށް ދިޔުމުގެ އެންމެ ބޮޑު އެއް ހެއްކެވެ.


1. ޓެކްނިކަލް ކޯ އެލަވަންސް: އަސާސީ މުސާރައިގެ 28%.\n1. މިނިސްޓްރީގެ ފަރާތުން ހެދުމަށް ރާވާ މަޝްރޫޢުތަކުގެ އާރކިޓެކްޗަރަލް ކޮންސެޕްޓް ތައްޔާރުކުރުން.\n2. މަޝްރޫޢުގެ ޑިޒައިނަށް ބަދަލު ގެންނަން ޖެހޭ ޙާލަތްތަކުގައި އެ ބަދަލުތައް ގެނައުން.\n3. އިމާރާތްކުރުމުގެ ޕްރޮޖެކްޓްތައް ހިންގަމުންދާއިރު ޕްރޮޖެކްޓް މެނޭޖްމެންޓް ޑިވިޝަން އަށް ބޭނުންވާ ފަންނީ ލަފާ ދިނުން.\n4. ޕްރޮޖެކްޓް ސައިޓްތަކުގައި މަސައްކަތް ކުރިއަށްދާގޮތް މޮނިޓަރކޮށް ޓައިމްލައިންއާއެއްގޮތަށް މަސައްކަތް ކުރިއަށްދޭތޯ ބަލާ ޗެކްކުރުން.\n5. ޕްރޮޖެކްޓްތައް ކުރިއަށް ގެންދިއުމަށް ކޮންޓްރެކްޓަރާއި ގުޅިގެން ކުރަންޖެހޭ އެންމެހައި މަސައްކަތް ކުރުން.\n6. ޕްރޮޖެކްޓަތައް ކުރިއަށްދާއިރު ދިމާވާ މައްސަލަތައް ހައްލުކުރުން.\n7. މަޝްރޫޢުތައް ކުރިއަށް ގެންދިއުމަށްޓަކައި އެކި ފަރާތްތަކާއިބާއްވާ ބައްދަލުވުން ތަކުގައި ޓެކްނިކަލް އިރުޝާދުދިނުން.\nއާކިޓެކްޗަރ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 23 ވާ އަންގާރަ ދުވަހުގެ 12:00ގެ ކުރިން، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ކައުންޓަރުން އަދި މިމިނިސްޓްރީގެ ވެބްސައިޓް www.planning.gov.mv ލިބެން ހުންނާނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖުލައި 30 އާއި 2019 އޯގަސްޓް 11 އާއި ދެމެދު، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާފަންނު / މާލެ) ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3004134 ނަންބަރު ފޯނަށް ނުވަތަ 3004379 ނަންބަރު ފޯނަށެވެ.\n12 ޛުލްގައިދާ 1440\nޕަބްލިޝްކުރި ގަޑި: 1054\nސުންގަޑި: 23 ޖުލައި 2019 1200


Kuru Vaahaka: 'Sorry sis' - vNews.mv\nކުރު ވާހަކަ: "ސޮރީ ސިސް"\nވީނިއުސް 18 April 2022, 14:03\nތިރީގައި މިވަނީ ހޫދު ސާމީ ލިއުއްވާފައިވާ ވާހަކައެކެވެ.\nފިހާރައިން ނިކުމެ މަގުގެ ދެކޮޅު ބެލުމެއްނެތި އަހަރެން މިސްރާބު ޖެހީ މަގު ހުރަސް ކުރުމަށެވެ. ކާރޫބާރޫބޮޑު ސޯސަންމަގުގެ ދެކޮޅު ބަލާލަންވެސް އަހަރެންނަށް ފަރުވާކުޑަކޮށްލެވުނީ ބްރޭކް ނިމި އޮފީހަށްދާން ގަޑިޖެހޭތީއެވެ. މެންދުރުގެ ހޫނު އެންމެ ބާރު ވަގުތުކަމުން އަވިން ސަލާމަތްވުމަށް ދެންމެ ސިންދިތާއިން ގަތް ފޮތިކޮޅުލީ ކޮތަޅު ކަނާއަތުން ބޯމަތިކޮށްގެން މަގުހުރަސްމަތިން ހިނގަމުން ދިޔައިރު މިއީ މާލެކަން އަހަރެންގެ ހަނދާނުން ކައްސާލީއެވެ. ރުންރޫން ލައްވަމުން ސައިކަލުތަށް އަހަރެންގެ ދެފަރާތުން ބާރު ބާރަށް ދުއްވަމުންދަނިކޮށް ކުއްލިޔަކަށް ވަރަށް ބާރަށް އައި ސައިކަލެއް އަހަރެންގެ ގައިގައި ކިރިޔާ ޖެހޭ ނުޖެހޭވަރުގައި ބުރެކި ޖައްސާ މައިތިރިކޮށްލިޔެވެ. ސިއްސައިގެންގޮސް އަހަރެންނަށް މޫނުމަތީ ދެއަތްއަޅާ ވަރަށް ބާރަށް ހަޅޭލަވާގަނެވުނެވެ.\nމުޅި ދުނިޔެ ހިނގުން ހިނދުކޮޅަކަށް ހުއްޓުން އެރިއެވެ. މޫނުމަތީގައި އެޅި އަތުގެ ދެ އިނގިލި ދޭތެރެއިން “ފޭވެފައި” އިންތަންކޮޅުން ސައިކަލުގައި އައި ޒުވާނާ އެއިނީ ފެންނާށެވެ. އެތަކެއްހާސް އިހުސާސްތަކެއް އަހަރެންގެ ހިތުގައި ހިނގައިގަތެވެ. ހަޤީގަތުގައި މިހާރު ސައިކަލުން އަހަރެންގެ ގައިގައި ޖެހުނު ނަމައޭ އަހަރެން ހިތަށް އަރައެވެ. ނުޖައްސަންވީ ފަހެ ކީއްވެހެއްޔެވެ. އެއީ އެ ޒުވާނާއެވެ. އެ 'ކިއުޓް ބޯއީ' އެވެ. އަހަރެންނަށް އަބަދުވެސް ރީތިވެގެން އުޅޭ ޒުވާނާއެވެ. ސައިކަލުން ޖެހުނުނަމަ އަހަރެންނަށް އެޒުވާނާ ވާހަކަ ދައްކާނެއެވެ. އަހަރެން ވެއްޓުނުނަމަ އަތުގައި ހިފާ ކޮޅަށް ނަގައިދީ ‘ސޮރީ’ އޭ ބުނާނެއެވެ. އެވަރުން އަހަރެންނަށް ލިބޭނެހާ އަނިޔާތަކާއި އަހަރެންގެ ގައިގާ އަޅާނެހާ ވޭނެއްގެ ފަރުވާއަކަށް ފުދޭނެއެވެ. އަހަރެން އުދުހެމުންދިޔަ ހިޔާލީ ދުނިޔެއިން ނެރެ "ހަމަ ބިމަށް" ފޭބީ ސައިކަލުތަކުގެ ބަރުގޮނު އަޑުންނެވެ. އެވަގުތު އެޒުވާނާ "ސޮރީ ސިސް" އޭ ބުނެލިއެވެ. "ސިސް" އޭ! އޭމް އައި ދެޓް އޯލްޑް؟" މަޑުމަޑުން ކިޔަމުން އަވަސް އަވަހަށް އަހަރެން ދުވަމުން ކަހަލަ ގޮތަކަށް މަގު ހުރަސްކުރީމެވެ.\nއޮފީހަށްވަދެ އަހަރެންގެ މޭޒު ކައިރީ އިށީންނަމުން ފެންފޮދެއް ބޯލީމެވެ. މީހާ ހަމަޖެހެވޭތޯ މަސައްކަތް ކުރަމުން، އަތްދަބަހުން ‘ލޫސް ޕައުޑަރ’ ދަޅެއްނަގާ މޫނު ރީތިކޮށްލީމެވެ. ވަރަށް ފަރުވާތެރި ކަމާއިއެކުއެވެ. އަހަރެންނަކީ މޫނުގެ ހަންގަޑަށް ވަރަށް ބަލާގެން އުޅޭ މީހެއްކަމުން އަބަދުވެސް ވަރަށް ފަރުވާތެރިވަމެވެ. ފަހަރުގައި އަހަރެންގެ ރީތި ކަމުގެ އަސްލަކީ އަހަރެން ރީތިވުމަށް ލޯބިކުރާ މިންވަރު ކަންނޭގެއެވެ. ކުއްލިޔަކަށް އަހަރެންގެ ފޯނަށް މެސެޖެއް އައެވެ. ފުރަތަމަ އަޅާނުލާ މޫނު ‘ޓަޗް’ ކޮށްލަ ކޮށްލާ އިންދާ އަނެއް މެސެޖް އައެވެ. ފުއްދަޅު ލައްޕާލުމަށްފަހު މޭކަޕް ދަބަހަށް ލަމުން އަތްދަބަހުން ފޯނުނަގާ ބަލައިލީމެވެ. ނުދަންނަ ނަންބަރެކެވެ.\nމެސެޖް ހުޅުވާލިއިރު އެއީ ފޮޓޮއެކެވެ. އަވަސް އަވަހަށް އަހަރެންގެ މޭޒުމައްޗާއި އިށީނދެ އިން ގޮނޑި ހޯދާ ބެލީމެވެ. ނުފެނުނެވެ. އެއީ އަހަރެން ދެންމެ ސިންދިތާއިން ގަތް ފޮތިކޮޅެވެ. މެސެޖް ‘ސީން’ ވިކަން އެގުމުން އަނެއްކާވެސް އިތުރު މެސެޖެއް ލިބުނެވެ. ‘ދެން މި ލިބޭނީ ކޮފީއަކަށް ދާން އެއްބަސްވީމަ!’ ހެޕީ ފޭސްއަކާއެކު ލިބުނެވެ. އަހަރެން ރިޕްލައިއެއް ނުކުރަމެވެ. އެއްޗެއް ހަނދާންވުމުން ނަމްބަރު ކޮޕީކޮށްލުމަށްފަހު ވައިބާއިން ކާކުތޯ ބަލާލީމެވެ. ހަގީގަތުގައި އަހަރެން އިތުރަށްވީ ‘ތުޔެވެ’. އެއީ "އެ ކިއުޓް" ބޯއީއެވެ. މާފަށް އެދުމެއް ނޯވޭތަ؟ އަހަރެން ގެ މެސެޖް ލިބުމާއިއެކު ‘ޓައިޕިން’ އެރިއެވެ. ‘މާފަށް އެދޭނީ ކުށްކުރި މީހާ. ނުބަލާ މަގުހުރަސް ކުރަނީ ކީއްވެ؟ ޖެހުނު ނަމައޯ؟ އެނީވޭސް! މާފު ކޮށްފިން. މިރޭ9ޖަހާއިރު ދޮންމަނިކުން ސްކައި ވިއު‘ ފުލު ފުލުގައި މެސެޖްތަށް ލިބުނެވެ. ރިޕްލައިގައި އަހަރެން ފޮނިވެލަން ‘ލޮލް’ ޖަހާލީމެވެ. ސީން އެއް ނުކުރެއެވެ. އަހަރެން ކިތަންމެ ތުއިވާން އުޅުނަސް ހިތާ ސިކުނޑި ބުނަނީ މިހާރުންސުރެ ދޮންމަނިކު ސްކައި ވިއުގައި އެޒުވާނާއަށް އިންތިޒާރުކުރާށެވެ.\nއޭނާއަށްވުރެ ބޮޑަށް އަހަރެން އެޒުވާނާއާއި ބައްދަލުވާން ބޭނުމެވެ. ދުވާލުގެ ދެން އޮތްބައި ހޭދަވީ އެ ޒުވާނާ އަހަރެންގެ ނަންބަރު ހޯދިގޮތާ ‘ޑޭޓަށް’ ދާނަންތޯ ނުވަތަ ނޫންތޯ ވިސްނުމުގައެވެ. އިރު އިރުކޮޅާ މެސެޖް ‘ސީން’ ކުރިތޯ ބަލާލެވެއެވެ. އޮފީހުގައި މަސައްކަތެއް ކުރާނެ މޫޑެއް ނެތުމުން ތިނެއް ޖެހުމާއިއެކު އަހަރެން އައީ ގެޔަށެވެ. އަހަރެންނަކީ އާމުކޮށް އޮފީސް ނިންމާފައި ނިދާ މީހެކެވެ. ނަމަވެސް މިއަދު އިރު އޮއްސެންދެންވެސް އަހަރެން ޖެހުނީ އެނދުގައި ފުރޮޅި ފުރޮޅި އޮންނަންތާއެވެ. ނިދީގެ ކަންފުޅެއްވެސް ނެތްތާގައި ވިސްނެނީ "ޑޭޓް" އާއި މެދުއެވެ.\n"ޑޯ ބެލް" ރިންގުވާފެށުމުން އަހަރެން ތެދުވެގެންގޮސް ދޮރުހުޅުވާލީމެވެ. "މަންމާ. ކީއްކުރަނީ؟ ނުވެސް ގުޅަމެއްނު؟" " ގޮސް ފޯނު އޮންކޮށްބަލަ" އަހަރެންގެ ސުވާލުތަކަށް މަންމަގެ ކުރު ޖަވާބަކުން ފުއްދާލިއެވެ. މަންމަގެ ގައިގާ ބައްދާލާ ގެންގޮސް ސޯފާގައި ބައިންދުމަށްފަހު އަހަރެން ވަނީ ކޮޓަރިއަށެވެ. މޫނު ދޮވެލާ ރީތި ވެލައިގެން ފޯނުނަގައި އޮންކޮށްލީމެވެ. އަހަރެންނަށް ފުރަތަމަވެސް ބަލާލެވުނީ އެ ރީތި ޒުވާނާ އަހަރެންގެ މެސެޖް "ސީން" ކުރިތޯއެވެ. "ސީން" ކޮށްފިއެވެ. ނަމަވެސް ރިޕްލައިއެއް ނާދެއެވެ. އަހަރެން ވަރަށް ފޫހިވިއެވެ. "ހޫހޫމް! އަދި 6:10 މަންމަ އިރަކޮޅަކުން ދާނެ ! ސޯ އައި ހޭވް ޓައިމް ޓު ގެޓް ރެޑީ!" ހިތާހިތުން ކިޔާލީމެވެ. ކޮޓަރިން ބޭރަށް ނިކުތްއިރު މަންމަ އާއި ވާހަކަތަކެއް ދައްކަން ބައްފަވެސް ސޯފާގައި އިނެވެ.\nއަހަރެން ވަރަށް ކުޑަރިރު މަންމަޔާއި ބައްޕަ ވަރިވެއްޖެއެވެ. އަހަރެންނަށް އެކަމުން ފަރުވާލެއް ނެތެވެ. އެވަރުގެ މަންމަޔަކާއި ބައްޕައެއް އަހަރެންނަކަށް ނުލިބޭނެއެވެ. މަންމަޔާއި ބައްޕަ ވަރިވެ ދެމީހުން މުޅިން ދެ ދިރިއުޅުމެއް އުޅެމުން ދިޔަ ނަމަވެސް އަހަރެންނަށް ދޭންވާ ލޯތްބާއި އަޅާލުމަކަށް ކުޑަވެސް ތަފާތެއް ނާދެއެވެ. ބޭނުންވި އެއްޗެއް ވަގުތުން ލިބެއެވެ. އާމުކޮށް އަހަރެން އުޅެ ބޮޑުވީ މަންމަގެ ގޭގައި ނަމަވެސް އަހަރެން "ވީކްއެންޓް" ގައި އުޅެނީ ބައްޕަގެ ގޭގައެވެ. އަހަރެންގެ މަންމައާއި ބައްޕައާއިއެކު "ޓްރިޕްތައް" ގޮސް ހަދަމެވެ. ސުކޫލް ބެލެނިވެރިންގެ ބައްދަލުވުމެއްނަމަ މަންމަ އަށްވުރެ ކުރިން ބައްޕަ އެތާގައި ހުރެއެވެ. ހަޤީގަތުގައި އަހަރެންނަކީ ވަރަށް ނަސީބު ގަދަ މީހެކެވެ.\n"ބައްޕަ ކޮންއިރަކު ދުރުވީ؟" އަހަރެން އަހާލީމެވެ." މިހާރު ދަރިރުޅު ބައްޕަ ދެކިލަން ނާންނާތީ މިއައީ!" ހެމުން ހެމުން ބައްޕަ ބުނެލިއެވެ. އަހަރެންގޮސް ބައްބަގެ އަތުގައި އޮޅުލައިގަނެގެން އިށީނީމެވެ. "ދަރިފުޅާ މަންމަ އާއި ބައްޕަ ވަރަށްބޮޑު ވާހަކައެއް ދައްކަން މި އައީ." މަންމަ ސުރުހީ އަޅާލިއެވެ. "އޯކޭ! އެކަމު އަދި އަޅުގަނޑު މީހަކާވެސް ރައްޓެހި ނުވަން! އަދި އެކަހަލަ ކަމަކާ ނުވިސްނަން!" އަހަރެން ބުނެލީމެވެ. މަންމަ އާއި ބައްޕަ ހިނިގަނޑު ފަޅައިގެން ދިޔައެވެ. ހެމުން ހެމުން ކިޔޭނުކިޔޭ އެއްޗެއް ކިރިޔާ އެގޭވަރުގައި "މިއައީ ދަރިފުޅު މީހަކާ މެރީ ކުރުވާކަށް ނޫން" ބައްޕަ ބުނެލިއެވެ. އަހަރެމެންގެ ހުނުމަށް ހުއްޓުން އައީ ބައްޕަގެ ފޯނު ރިންގް ވާން ފެށުމުންނެވެ. "ލައްބަ ދަރިފުޅާ! ރަނގަޅު! އެ ގޯޅީގައި. ބޮޑު ގޭޓުލާފައި! " ބައްޕަ ފޯނު ބޭއްވިއެވެ. ބައްޕަ އެދެއްކީ އަހަރެންގެ އެޕާޓްމަންޓްގެ ވާހަކައެވެ. އަދި" ދަރިފުޅާއޭ ބުނެ މުހާތަބުކުކުމުން ބައްޕަގެ ހަގު ދަރިފުޅު އަޝްވިން، އަހަރެންގެ" ސްޓެޕް ބްރަދަރ" މި ބައްދަލުވުމަށް އަންނަކަން އަހަރެންނަށް ޔަގީންވިއެވެ. އަސްވިން ރާއްޖޭއިން ބޭރުގައި އުޅޭ ކުއްޖެއްކަމުން އަހަރެންނާއި ދުވަހަކުވެސް ބައްދަލެއް ނުވެއެވެ. އެހެންކަމުން އަހަރެން އިނީ ކޮށްކޮއާއި ފުރަތަކަ ފަހަރަށް ބައްދަލުވެވޭތީ ވަރަށް އުފަލުންނެވެ.\nތަޅުގައި މީހަކު ހިފުމުން މަންމަ ތެދުވެގެންގޮސް ދޮރު ހުޅުވިއެވެ. "ދަރިފުޅާ އަވަހައްވަދޭ" "އިށީނދޭ"" މަންމަ ބުނެލުމުން އަހަރެން ދޮރާއި ދިމާލަށް ބަލާލީމެވެ. އަހަރެން ދިޔައީ ސިއްސައިގެންނެވެ. ނޫން! ނޫން! ނޫން! އަހަރެންގެ ހިތާހިތުން ކިޔާލެވުނެވެ. އެއީ އަހަރެންގެ " ކޮއްކޮ" ހެއްޔެވެ.؟ އަހަރެނަށް ލިބުނީ ޝޮކެއް ނަމަވެސް އެކަން މަންމަ އާއި ބައްޕައަށް އެނގުނަކަ ނުދެމެވެ. "އަހަރެންގެ ކިއުޓް ބޯއި" އެއީ އަހަރެންގެ ކޮއްކޮ ހެއްޔެވެ؟ ޖަވާބު ނޭނގޭ އެތަކެއް ސުވާލުތަކެއް އަހަރެންގެ ހިތުގައި ހިނގައިގަތެވެ. "ދަރިފުޅާ މިއީ އަޝްވިން! މިއީ ބައްޕަގެ ދެވަނަ ދަރިފުޅު! ދަރިފުޅަށް އެނގޭނެ ބައްޕަގެ ވައިފް އެކްސިޑެންޓްވެ ލަންޑަންގައި ނިޔާވިކަން! އެހެންވެ އަޝްވިން އެކަނި އެކޮޅުގައި ނުބަހައްޓަން މާލެ މިގެނައީ! ބައްޕަ އޮންނާނީ އަޝްވިންނަށް ދަރިފުޅުގެ ހުރިހާ ވާހަކައެއް ކިޔާއިދީފަ! " އަހަރެންނަށް ހުރިހާކަމެއް ސާފުވާންފެށީ ދެނެވެ. އަޝްވިންއަކީ އަހަރެންގެ ބައްޕަގެ ދެވަނަ ކައިވެއްޔަށް ލިބުނު ދަރިއެކެވެ. އަސްވިންއާއި އަސްވިންގެ މަންމަ އުޅެމުން އައީ ލަންޑަންގައެވެ. މީގެ ދެމަސްކުރިން އަސްވިންގެ މަންމަ ނުރައްކާތެރި ކާރުއެކްސިރެންޓެއްގައި ނިޔާވީއެވެ.\n"ދަރިފުޅާ ބައްޕަ ދަރިފުޅުމެންނާއި މި ބައްދަލުކޮށްލީ މަންމަޔާއި ބައްޕަ އަލުން ކައިވެނިކުރަން ގަސްތުކުރި ވާހަކަ ބުނެލަންވެގެން." މިއީ ދަރިފުޅުމެންގެ މުސްތަގުބަލަށް އެންމެ ރަނގަޅުގޮތްކަމަށް ބައްޕައާއި މަންމަ ދެކެނީ.!" ކީކޭ މިކަމާ ދަރިފުޅުމެން ބުނާނީ! ބައްޕަގެ ވާހަކަ ފެށިއެވެ. ހަގީގަތުގައި އެއީ އަހަރެން އަބަދުވެސް ބޭނުންވިގޮތެކެވެ. އެހެންކަމުން އަހަރެން އާއެކޭބުނީ ވަރަށް އުފަލުގައި އިނދެ ނަމަވެސް އަހަރެންގެ އިނީ ވަރަށް ލަދުގަނެފައެވެ. އިސް އުފުލާލައި އަހަރެންގެ ކޮއްކޮ އާއި ދިމާލަށް ބަލާލަންވެސް ނުކެރިފައެވެ. އަވަހަށް މި ބައްދަލުވުން ނިމޭނެ އިރެއްގެ އިންތިޒާރުގައެވެ. އަޝްވިން މި ބައްދަލުވުން ވަރަށް "އެންޖޯއީ" ކުރާކަން އަހަރެންނަށް ޔަޤީނެވެ. އޭނާގެ ހުސްނުވާ ވާހަކަތަކުން އެކަން ޔަޤީންކޮށްދެއެވެ. "ސޯ ގާއީސް! ލެޓް ޑިނާރ ޓްގެދަރ!" ބައްޕަގެ މި ޖުމްލައާއިއެކު އަޝްވިން ފެށިއެވެ. "ނޯ ޑޭޑް! ވީ ހޭވް އަ ޑޭޓް! ރައިޓް ސިސް!" އަހަރެން ކޮށިވެސް އެރިއެވެ. އެއާއިއެކު މަންމަ އާޢި ބައްޕައަށް އެއްފަހަރާކަހަލަ ގޮތަކަށް ދެކުދިން އެކަކު އަނެކަކު ދަންނަންތޯ ސުވާލުކުރިއެވެ. "ޔެޕް! އައި އޯލްމޯސްޓް ކްރޭސް ހާރ ޓްޑޭ!" އަދި އަހަރެންގެ ފޮތި ކޮތަޅު ސައިކަލު މަޑިދަށުގައި އޮންނާނެ ކަމާއި އެ ދެންލިބޭނީ މިރޭ ޑިނާރއަށް ދިއުމުން ކަމުގައި އަޝިން ބުންޏެވެ. އަދި މަންމައާއި ބައްޕައަށް މިއަދު ހިނގި ހުރިހާކަމެއް އަޝްވިން ކިޔާދޭންފެށިއެވެ.\nއަޝްވިންގެ ބެސްޓްފްރެންޓް އަރީސްއަކީ ބޭންކްގައި މަސައްކަތް ކުރާ ކުއްޖެކެވެ. އަރީސް ބްރޭކް ނިންމާފައި ލާންދަނިކޮށް އަހަރެންގެ ގައިގައި ސައިކަލުން ނުޖެހުނީ ކިރިޔާއެވެ. އަޝްވިންއަށް އަހަރެން ފެނުމުން ބައްޕަ ދެއްކި ފޮޓޯތަކުން އެއީ ދައްތަކަން އެނގުނު ކަމަށާ އަދި "ސޮރީ ސިސް" އޭބުނުމުން އެއްޗެހިތަކެއް ކިޔާފައި ދިޔައީކަމަށް އަސްވިން ކިޔާދިނެވެ. ލަދުގަނެގެންގޮސް ހަލާކުވެފައިއިން އަހަރެން އިސްއުފުލާލާ ބަލާލަންވެސް ނުކެރި ބައްޕަގެ އަތު ގައި ބައްދާލައިގެން މުޅި މީހާ ކުޑަވެލައިގެން އިނީއެވެ. އަޝްވިން ހާދަ "އިނޮސެންޓް" އެވެ. މިއީ ކިތަންމެ ބޮޑު އިއްތިފާގެއް ނަމަވެސް އަހަރެންނާއިމެދު އޭނާ އެކަހަލަ ގޮތަކަށް ނުދެކުމަކީ އެއީ އަހަރެންގެ ނަސީބެވެ. އަދި އަހަރެންގެ ނަންބަރު ބޭންކުން އަރީސް ހޯދިކަމަށާއި މިރޭ ޑިނާއަށް ދާން އުޅުނީ ސަޕްރައިސް ކޮށްލުމުގެ އިތުރުން އަރީސް އަހަރެން ކަމުގޮސްގެން ކިޔާވަރުން ކަމުގައި އަޝްވިން ބުންޏެވެ. އަދި އަޝްވިން އަހަރެންނަށް ބަލާލުމަށްފަހު "ސޮރީ ސިސް " އޭ ބުނެލިއެވެ.


މެދުދާއިރާގެ މެމްބަރު ނަމޫނާ ދައްކައިފި، ގިނަ މަޝްރޫއު ތަކުގެ މައުލޫމާތު ރައްޔިތުންނަށް ދެއްވިMikal News\nމެދުދާއިރާގެ މެމްބަރު ނަމޫނާ ދައްކައިފި، ގިނަ މަޝްރޫއު ތަކުގެ މައުލޫމާތު ރައްޔިތުންނަށް ދެއްވި\n2 އޯގަސްޓް 2019, 10:41 |\nރައްޔިތުންގެ މަޖިލީހުގެ ފުވައްމުލަކު މެދު ދާއިރާގެ މެމްބަރ ހުސައިން މުހައްމަދު ދީދީ ރައްޔިތުންނާއި ބައްދަލުކޮށް ނަމޫނާ ދައްކަދީފިއެވެ.\nބުރާސްފަތި ދުވަހުގެ ރޭ ފުވައްމުލަކު ސިޓީ ކައުންސިލްގެ ކުރުދުމާ މާލަމްގައި މެދު ދާއިރާގެ ރައްޔިތުންނާއި ބައްދަލުކޮށް ހުސައިންވަނީ ވޭތުވެދިޔަ ދުވަސްތަކުގައި މަޖިލީހުގައި ކުރި މަސައްކަތްތައް ހިއްސާކޮށްފައެވެ. އަދި ކުރިއަށް އޮތް ދުވަސްތަކުގައި މަސައްކަތް ކުރައްވާނެ ގޮތުގެ މައުލޫމާތު ރައްޔިތުންނާއި ހިއްސާކޮށްފައިވެއެވެ.\nރައްޔިތުންނާއި ބައްދަލުކޮށް ހުސައިން ވިދާޅުވީ ކުރިންވެސް ދެންނެވިގޮތަށް މިފަދަ ބައްދަލުވުންތައް ކުރިއަށް އޮތްތަނުގައި ބާއްވާނެ ކަމަށާއި، ރައްޔިތުންގެ ކަންބޮޑުވުންތައް އައްސަވާނެކަމަށެވެ. އަދި އެފަދަ ކަންބޮޑުވުންތައް ހައްލުހޯދުމަށް މަޖިލިސް ތެރެއިންނާއި ރައީސުލް ޖުމްހޫރިއްޔާގެ އަރިހަށްވެސް ގެންދަވާނެކަމަށެވެ.\nފުވައްމުލަކުގެ މަގު ހެދުމުގެ ޕްރޮޖެކްޓާއި ބެހޭ ގޮތުން ވާހަކަ ދައްކަވަމުން ހުސައިން ވިދާޅުވީ އެމްޓީސީސީ އިން މިހާރު ކުރިއަށްގެންދަނީ އެތެރޭގެ މަގުތައް ޑިޒައިން ކުރާއި އީއައިއޭ ހެދުމުގެ މަސައްކަތްކަމަށެވެ. “ކުރިއަށް އޮތް ތިން މަސްދުވަހުގެ ތެރޭގައި އެމަސައްކަތް ނިމި ނޮވެމްބަރ މަހު އަމަލީ މަސައްކަތް ފެށިގެން ދާނެ” އެމްޓީސީސީ އިން މައުލޫމާތު ދެއްވާފައިވާ ކަމަށް ހުސައިން ވިދާޅުވިއެވެ.\nސިއްހީދާއިރާއިން ހިންގުމަށް ހަމަޖެހިފައިވާ މަޝްރޫއުތަކާއި ބެހޭ ގޮތުން ހެލްތު މިނިސްޓަރާއި ބައްދަލުކުރެއްވި ކަމަށާއި މިނިސްޓަރ ވިދާޅުވެފައިވަނީ ރައީސްގެ ވައުދު އެގިވަޑައިގަންނަވާ ކަމަށާއި އެކަމާއި ގުޅޭ އަމަލީ އެއްވެސް މަސައްކަތެއް އަދި ކުރެވިފައި ނުވާ ކަމަށެވެ. އަދި އެކަމާއި ގުޅޭ މަސައްކަތް ފެއްޓޭނެ ދުވަހެއް ވިދާޅުވެފައި ނުވާކަމަށެވެ.\n” މިނިސްޓަރ ވިދާޅުވި ކުރިއަށް އޮތް އަހަރަށް 40 މިލިއަން ރުފިޔާގެ ޕީއެސްއައިޕީ ޕްރޮގުރާމްގައި ހިމެނޭކަމަށް، އަދި އެއީ ކޮން މަޝްރޫއަށްކަމަށް ވިދާޅެއް ނުވޭ، ނަމަވެސް ކުރިއަށްއޮތް މަހެއްހާ ދުވަހުގެ ތެރޭގައި އެކަންތައްތައް އެގިގެންދާނެ” ހުސައިން ވިދާޅުވިއެވެ.\nހުސައިން އިތުރަށް ވިދާޅުވީ އެޑިއުކޭޝަން މިނިސްޓްރީ އާއި ބައްދަލުކުރެއްވި ކަމަށާއި އެމިނިސްޓްރީ އިން ވިދާޅުވެފައިވަނީ އެމްޖޭއެސްގެ އިމާރާތުގެ މަސައްކަތް ވަރަށް އަވަހަށް ފެއްޓޭނެ ކަމަށެވެ. “އިސްލާމިކް މިނިސްޓަރާއި ބައްދަލުކުރުމަށް މިހާރުވާނީ އެޕޮއިންޓްމަންޓަކަށް އެދިފައި” ހުސައިން ވިދާޅުވިއެވެ.\nހުސައިންގެ ބައްދަލުވުމުގައި ބައިވެރިވި ރައްޔިތަކުގެ ފާހަގަކުރިގޮތުގައި ހުސައިން ދެއްކެވި ވަރަށް ފުރިހަމަ ނަމޫނާއެއް ކަމަށާއި އެގޮތުގައި ކުރިއަށް އޮތްތަނުގައި މަސައްކަތްކުރާނެ ކަމަށް އުންމީދު ކުރާކަމަށެވެ. އަދި ހުސައިން މުހައްމަދާއި ދޭތެރޭ ފަހްރުވެރިވެ އުފާކުރާ ކަމަށެވެ.\nހުސައިން މުހައްމަދުގެ ބައްދަލުވުމުގައި ރައްޔިތުންގެ ސުވާލުތަކަށް ފުރުސަތު ހުޅުވާލާ އަދި އެސުވާލުތަކަށް ޖަވާބު ދެއްވާފައިވެއެވެ.\nރައްޔިތުންނާއި ބައްދަލުކޮށް މަޖިލީހުގައި ބަހުސްކުރެވޭ ބިލްތަކާއި ގުޅޭގޮތުން މައުލޫމާތު ހާމަކޮށް ރައްޔިތުންނާއި ހިއްސާކޮށް އަދި ރައްޔިތުންގެ ހިޔާލު ހޯއްދަވާނެ ކަމަށް ކެމްޕެއިން ތެރޭގައި ހުސައިން މުހައްމަދު ވައުދުވެފައިވެއެވެ.\nމިއީ ފުވައްމުލައް ތަމްސީލް ކުރައްވާ މެމްބަރަކު މިފަދަ ގޮތަކަށް ރައްޔިތުންނާއި ބައްދަލުކޮށް މައުލޫމާތު ހިއްސާކުރެއްވި ފުރަތަމަ ބައްދަލުވުންކަން ފާހަގަ ކުރެވެއެވެ. މިހެންކަމުން ހުސައިން މުހައްމަދު އަށް ގިނަ ބަޔަކު ތައުރީފް ކޮށްފައިވާ ކަން ފާހަގަ ކުރެވެއެވެ.